কাৰোৰে ওপৰত কাৰো নাই ভৰসা! : কৃষক মুক্তিৰ নেতৃত্বত পৃথকে হ’ব নতুন ৰাজনৈতিক দল\nঅখিল গগৈ হ’ব নতুন দলৰ মুখ্যমন্ত্ৰী পদৰ প্ৰক্ষেপিত প্ৰাৰ্থী;\nগুৱাহাটী , August 22, 2020 9:13 pm\nকোনো জাতীয় সংগঠনৰ কাৰোৰে ওপৰত যেন ভৰসা নাইকিয়া হৈছে। বিজেপিক উৎখাত কৰাৰ লক্ষ্য আৰু উদ্দেশ্য একে হ’লেও এতিয়া যেন নতুন নতুন ৰাজনৈতিক দল গঠনৰ প্ৰতিযোগিতাত নামিছে একাংশ জাতীয় দল-সংগঠন।\nশনিবাৰে কৃষক মুক্তি সংগ্ৰাম সমিতিৰ কেন্দ্ৰীয় কাৰ্যালয়ত এক সংবাদমেল সম্বোধন কৰি এক নতুন ৰাজনৈতিক দল গঠন কৰাৰ কথা ঘোষণা কৰে সংগঠনটোৰ সভাপতি ভাস্ক’ ডি শইকীয়াই।\nকিছু দিন পূৰ্বলৈকে কৃষক মুক্তি সংগ্ৰাম সমিতি, অনুসূচিত জাতি যুৱ ছাত্ৰ পৰিষদকে ধৰি ৭০ সংগঠনৰ নেতৃত্বত এটা ৰাজনৈতিক দল গঠন কৰিব বুলি চৰ্চা লাভ কৰিছিল তেনে সময়তে কৃষক মুক্তি সংগ্ৰাম সমিতিয়ে নিজাববীয়াকৈ ৰাজনৈতিক দল গঠন কৰিব বুলি কৰা ঘোষণাই বিশেষ তাৎপৰ্য বহন কৰিছে।\n৭০ সংগঠনৰ নেতৃত্বত সকলো সমভাৱাসম্পন্ন চিন্তাধাৰাৰ জাতীয় দল সংগঠনৰ সমৰ্থনত অখিল গগৈক হাইকামাণ্ড হিচাপে লৈ ৰাজনৈতিক দল গঠনৰ চৰ্চা চলি থকাৰ সময়তে কৃষক মুক্তি সংগ্ৰাম সমিতিয়ে নিজাববীয়াকৈ ৰাজনৈতিক দল গঠনৰ কথা ঘোষণা কৰে।\nএই সন্দৰ্ভত প্ৰতিক্ৰিয়া প্ৰকাশ কৰি ৭০ সংগঠনৰ অন্যতম নেতৃত্ব তথা অনুসূচিত জাতি যুৱ ছাত্ৰ পৰিষদৰ সভাপতি ৰুবুল দাসে কয় ‘কৃষক মুক্তি সংগ্ৰাম সমিতিৰ নতুন ৰাজনৈতিক দলৰ প্ৰতি অভিনন্দন আছে। আশা ৰাখিছো জাতীয় জনগোষ্ঠীয় আঞ্চলিকতাবাদী প্ৰগতিশীল চিন্তা কৰা সকলো ৰাজনৈতিক দল সংগঠনে আৰু অসমৰ জনসাধাৰণে এই দলটোক সমৰ্থন জনাব। আমি বাৰম্বাৰ পূৰ্বতে স্পষ্ট কৰি দিছো যে অখিল গগৈৰ নেতৃত্বত বিভিন্ন জাতীয় জনগোষ্ঠীয় সমভাৱাসম্পন্ন সংগঠনৰ সহযোগত এটি ৰাজনৈতিক দল গঠিত হ’ব। কৃষখ মুক্তি সংগ্ৰাম সমিতিয়ে যি সিদ্ধান্ত লৈছে সেয়া তেওঁলোকৰ নিজাববীয়া সিদ্ধান্ত।‘\nইপিনে, সদৌ অসম ছাত্ৰ সন্থাৰ নেতৃত্বতো এক ৰাজনৈতিক দল গঠন কৰাৰ ইতিমধ্যে কুচ-কাৱাজ আৰম্ভ হৈছে।\nতেনেক্ষেত্ৰত জাতীয়তাবাদী ভাৱাসম্পন্ন জনসাধাৰণে বিজেপিৰ বিকল্প বিচাৰিলেও যেন এতিয়া বিবুধিত পৰিছে। কাক ভোট দিব তেওঁলোকে? এইক্ষেত্ৰত নিশ্চয়কৈ ভোট বিভাজনৰ আশংকা নথকা নহয়।\nএই চৰ্চা চলি থকাৰ মাজতে এক সংবাদমেল সম্বোধন কৰি কৃষক মুক্তি সংগ্ৰাম সমিতিৰ সভাপতি ভাস্ক’ ডি শইকীয়াৰ ঘোষণা ‘‘আমি কৃষক মুক্তি সংগ্রাম সমিতিয়ে এটা নতুন ৰাজনৈতিক দল গঠন কৰিবলৈ সাজু হৈছো।এটা নতুন নামেৰে আমি আৰম্ভ কৰিম। পূৰ্বৰ ‘গণ মুক্তি সংগ্ৰাম অসম’ নামটো নাথাকিব।‘\nইপিনে, এইটো আঞ্চলিক ৰাজনৈতিক দল হ’ব বুলি মন্তব্য কৰি শইকীয়াই কয় ‘সকলো প্ৰস্তুতি ইতিমধ্যে আৰম্ভ হৈছে। এই আঞ্চলিক দলটোৱে সকলো জাতি-জনগোষ্ঠী, ধৰ্ম-বৰ্ণ-ভাষাৰ ৰাইজক সামৰি ল’ব।‘\nশইকীয়াৰ দাবী ‘এই ৰাজনৈতিক দলটো আপোচবিহীন আঞ্চলিক দল হ’ব। দল গঠনৰ সকলো ধৰণৰ বৌদ্ধিক কাম-কাজ সমাপন কৰা হৈছে।‘\nআনহাতে, দলৰ সংবিধান আৰু কৰ্মসূচী প্ৰস্তুতি সম্পূৰ্ণ হৈছে বুলি সদৰী কৰি শইকীয়াৰ দাবী ‘কৰ্মসূচীখনৰ নাম হ’ব অসমবাসীৰ জাতীয় কৰ্মসূচী। সেইখনক আমি আধুনিক অসমীয়া জাতিৰ বুনিয়াদী দলিল বুলি ভাবিছো।‘\nইপিনে, দলৰ সংবিধান আৰু কৰ্মসূচী কৃষক মুক্তি সংগ্ৰাম সমিতিৰ কেন্দ্ৰীয় সমিতিৰ বিষয়ববীয়া আৰু জিলা সমিতিৰ সভাপতিসকলৰ মতামতৰ বাবে প্ৰেৰণ কৰা হ’ব বুলি তেওঁ জানিবলৈ দিয়ে।\nইপিনে, ৰাষ্ট্ৰীয়তাবাদী শক্তি কংগ্ৰেছ আৰু এআইয়ুডিএফৰ লগত কোনোধৰণৰ মিত্ৰতা নকৰে বুলি আওপকীয়াকৈ সদৰী কৰি শইকীয়াই কয় ‘হিন্দু নাইবা মুছলমান সাম্প্ৰদায়িক শক্তিৰ লগত কোনোধৰণৰ মিত্ৰতা কৰা নহয় লগতে ৰাষ্ট্ৰীয়তাবাদী দলৰ লগতো কোনোধৰণৰ মিত্ৰতা কৰা নহ’ব।‘\n‘আমি ঐক্যৱদ্ধ আঞ্চলিক ৰাজনৈতিক শক্তি বিচাৰো। অসমৰ সকলোবোৰ আঞ্চলিক শক্তি একত্ৰিত হওক। আমি আছুৰ লগতে ৭০ সংগঠনৰ নেতৃত্বৰ সৈতে পৰৱৰ্তী সময়ত আলোচনাত মিলিত হ’ম। সকলো ধৰণৰ সাম্প্ৰদায়িক মুছলমানৰ সাম্প্ৰদায়িকতাই হওক, হিন্দু সাম্প্ৰদায়িকতাই হওক, শক্তিৰ বিৰুদ্ধে ঐক্যৱদ্ধ আঞ্চলিক দল গঢ়ি তোলা হ’ব।‘ সাংবাদিকে সোধা এক প্ৰশ্নৰ উত্তৰত ভাস্ক’ ডি শইকীয়াই এইদৰে কয়।\nঅহা অক্টোবৰ মাহৰ শেষৰ ফালে এই ৰাজনৈতিক দলটোৱে আত্মপ্ৰকাশ কৰিব বুলি সদৰী কৰি শইকীয়াই লগতে কয় ‘ইতিমধ্যে অক্টোবৰ মাহৰ শেষৰ ফালে অখিল গগৈ মুকলি আকাশৰ তললৈ ওলাই আহিব বুলি দৃঢ় বিশ্বাস আছে। গতিকে এই ৰাজনৈতিক দলৰ প্ৰক্ষেপিত মুখ্যমন্ত্ৰী পদৰ প্ৰাৰ্থী অখিল গগৈ হ’ব।‘


"গোপাল মাথো এটি নাম নহয়- ই এক নতুন চৰিত্র" (-মনজিৎ) - সাহিত্য ডট অৰ্গ\n“গোপাল মাথো এটি নাম নহয়- ই এক নতুন চৰিত্র” (-মনজিৎ)\n“গোপাল মাথো এটি নাম নহয়- ই এক নতুন চৰিত্র”\nএটা নতুন চৰিত্রই মোৰ কথা লিখ, মোৰ কথা লিখকৈ কামোৰ দি আছে কেইদিনমানৰ পৰা। নাম তাৰ “গোপাল”। আমাৰ থুলুকৰ একেবাৰে লংগৌটিয়া য়াৰ। দেখাই শুনাই কামে কাজে স্বভাৱ চৰিত্রই থুলুকৰ সৈতে অবিশ্বাস্য ভাবে মিল আছে। সৰুৰে পৰা দুয়োৰে নাম দৌ আত্মা এক টাইপ বন্ধুত্ব একদম। দুয়োৰে মাজত পার্থক্য মাথো এটাই থুলুক জনমে-মৰণে চিৰদিন অসমীয়া হোৱাৰ বিপৰীতে গোপাল পশ্চিমীয়া ভাষা সংস্কৃতিৰ তীব্র অনুৰাগী। বিশেষ কৈ ইংৰাজ আৰু ইংৰাজী ভাষা সংস্কৃতিৰ। পাৰিলেও নোৱাৰিলেও ছোৱালী বোৰৰ দৰে সিও ইংৰাজী ভাষাটোকহে ষ্টেটাছ চিম্বল হিছাপে মানে। তাৰমতে ইংৰাজী ক’ব নোৱাৰা জন বোলে ইচমার্টেই নহয়। তাকো জিভাত ইংৰাজী চুইং কৰাব পাৰিব লাগিব। সিও সদায় জিভা খন ইচটাইলত পকাই চুইং কৰাই কৰাইহে ইংৰাজী কয়। এই ক্ষেত্রত সি অত্যাধুনিকা লিহিৰি পতিয়া অচাম দেশৰ গার্ল বিলাককহে বেছিকৈ ফল’ কৰে। সেয়ে লগৰ আকাশক মাতিলে “হেই আকাচ” বা প্রিয়ংকাক আকৌ “হেল্ল প্রিয়াংকা এই ফালে শুনা না পিলিজ”, সঞ্জীবৰ কথা ওলালে আকৌ “চনজিভক যে চিমাই ইম্মান লাভ কৰে কি ক’ম তোমালোকক ” , ৰিক্সাত উঠি ব্রইলাৰ আনিব গ’লে কয় “মই জানা আজি ৰিকিত উঠি ৰাজগড়ৰ পৰা চিকি আনিব গৈছিলো” , অলুপিতিকা ভাত খোৱাৰ দিনা ক’ব “আজি দিনাৰত জানা স্মেছ পটেট’ আৰু বেকড ৰাইছ আছিল ” বুলি কয়। তাৰ এই ইংৰাজী মিহলি অসমীয়া শুনিলে কিবা ভাত খাওঁতে শিল চোবোৱাৰ দৰে লাগে। আৰু এইদৰে জিভাত মৰণা মাৰি মাৰি সৰুৱাই দিয়া ইংৰাজীৰ মাজত চেপা খাই যোৱা অসমীয়া শব্দ কেইটালে বাৰুকৈয়ে সমবেদনা ওপজে। সিহঁতে যেন চিঞৰি চিঞৰি ক’ব খুজিছে হে প্রভু ইংৰাজীৰ চেপাত উশাহ বন্ধ হওঁ হওঁ। আমাক এই থেকা খুন্দাৰ পৰা স্বাধীনতা দিয়া।\nআজি সেই গোপালৰেই কেইটিমান সৰুসৰু কাহিনী ক’বলৈ ওলাইছো ।\nতেনেকুৱা ইচমার্ট ইংৰাজীৰেই সি বহুচেষ্টাৰ মুৰত “আছা বৰুৱা” (আশা বৰুৱা) নামৰ ছোৱালী এজনী ফেছবুকতেই তাৰ প্রতি আসক্ত কৰালে। এটা সময়ত ফোন নাম্বাৰো অদল-বদল হ’ল। সুবিধা বুজি এদিন সি কেটৰীণা কাইফৰ প্রফাইল পিকচাৰ লগাই ৰখা আছা বৰুৱাক তাক লগ ধৰিবলে সৈমানো কৰালে। আনকালে চুলি কাটাবলে গৈ ২০ টকাতো দৰদাম মৰা গোপালে ২০০ টকা দি পার্লাৰত চুলি কটাই ড্রীম গার্ল আছা বৰুৱাক লগ ধৰিবলে গ’ল। যথা সময়ত ৰেষ্টুৰেন্টৰ বিশেষ টেবুলত বহি বিশেষ কোনোবা আহিলেই ৱেইটাৰক মাতি অর্ডাৰ দিয়ালৈ ৱেইট কৰি ৰ’ল। তেনেতে আশাই এন্ট্রি মাৰিলে। সি গম পাইছে যদিও সেইফালে চোৱা নাই বুকুত কিন্তু চিবমনিৰ ড্রামচেট “ধিছ ধিছ ধি ধিছ ধিছ ধিছ”। ইফালে আশা আহি তাৰ সমুখত। তাক মাত দিলে “হেই আৰ ইউ গপুমিনছ গোপাল?” গোপালে লাজ লাজ চকুতুলি চালে, তাৰ চকু ডাঙৰকৈ মেল খাই পউজ হৈ ৰৈ গ’ল।এইয়া কি? কেটৰীণা কাইফ হেন আশা বৰুৱাৰ ঠাইত দেখোন মেকআপেও ধুনীয়া কৰিব নোৱাৰো বুলি হাত ডাঙি দিয়া কোনোবা অতীতত কৈও অতীব সুন্দৰী ৰমনী। লেপি লেপি লোৱা চকুৰ কাজল দেখি সি এইবাৰ অসমীয়াতে ভাবিলে “ তুমি দুচকুত কাজল ল’লে তিনি টেমা কাজলে ইহলীলা সম্বৰণ কৰে”। কোনো মতে নিজকে চম্ভালি ক’লে “ অ য়াহ ইটছ মি গোপাল। ইউ আশা ন ?” তাই হয় বুলি মুৰ জোকাৰি সমুখৰ আসন ল’লে। সি কি নকৰো কি কৰো কৈ ৱেইটাৰটোকে মাতিলে। মেনুখন খুজিবলে গৈ সি মেনু শব্দতো পাহৰি গৈ ক’লে “ হেই ৱেইটাৰ যোৱাচোন চিলেবাছ খন লৈ আহা কিবা এটা খাবলে অর্ডাৰ দিও”। বছ আৰু কিটো হ’ব আশাই তাৰ আশাত এনে বৰফ ধালিলে যে সি চব পাহৰি গ’ল কোনোমতে সময় পাৰ কৰি তাৰ পৰা এনেকৈ পলাল যে পিছলে এবাৰো ঘুৰি নাচালে আৰু।\nএসময়ত সৰুতে সি গাঁৱত থাকোতে লগৰ কেইটা মানক মাতি বুট-মাহ নাৰিকলেৰে জন্মদিন পতিছিল। পিছে এইবাৰ সি ইচমার্ট + আধুনিক হৈ বেলুন লগাই কাগজৰ টুপি পিন্ধি তাৰ নাম লিখা কেক কাটি হেপি বার্থ দে টুই উ গাই হে জন্মদিন পাতিলে। দুপইছা ভালকৈ খৰছো হ’ল। নতুন ইচটাইলটোত সি মন কৰিলে যে কেকটো কাটি খুৱাই ভগাই দিয়াৰ পিছত লগৰ বোৰে ইটোৱে সিটোক কেকৰ ক্রিম বোৰ মুখত সানি দি ধেমালী কৰে। আন এটা বার্থদেতো খাবলে গৈও একেই পৰিবেশ। গ’ল কথা গুছিল মাথো কথাটো সি মনত ৰাখি থ’লে। এদিনৰ কথা আশাৰ পিছত এইবাৰ সি চঞ্জনা নে চজিনা নামৰ এগৰাকীক লগ কৰিব গ’ল। এইবাৰ আকৌ অৰিজিনেল পিকচাৰ থকা চাই লৈহে আগ বাঢ়িছিল দেই। চজিনাই ক’লে “গপুদা বলানা আজি ভেনিলা পেষ্টি এটা এটা খাও ফিলিং খুব হাংগ্রি জানা”। বছ ইমান মৰম লগা কৈ ক’লে কেনেকৈ নো নাখাওঁ বুলি ক’ব পাৰে, সেয়ে সি দামী বেকাৰী এখনত লৈ গ’ল। অর্ডাৰ দিয়াৰ লগে লগে পেষ্টি আহিল দুয়ো চমুছ লৈ ইচটাইলত খাবলৈ ধৰিলে। তেনেতে তাৰ মনত পৰিল বার্থদেৰ ক্রীম সনা কথাটো। সি খাই শেষ হোৱাৰ আগতেই তাৰ পেষ্টিটোৰ ক্রীম খিনি দিলে নহয় চজিনাৰ মুখত সানি। ৰাজহুৱা ঠাই, মানুহৰোও ভিৰ আছিল। লাজ পাই চজিনাৰো খং উঠিল হ’ব পাই। লাহি হাতৰ পৰশটো সাজোৰে গালত বহাই “ইউ আনকালচাৰ্ড আনএদুকেটেড আনচিভিলাইজড ভিলেজ পিপল” বুলি কৈ উচাত মাৰি গুছি গ’ল। সি কি হ’ল নহ’ল তত ধৰিব নোৱাৰি তাই যোৱাৰ ফালে অভংটোৰ দৰে হেবাং লাগি চাই ৰ’ল ।\nএইবাৰ আকৌ তাৰ ঘৰুৱা প্রসংগ এটালৈ আহো। ককায়েকে কিছুদিন আগতে বিয়া পাতিলে। বৌৱেক জনী আকৌ তাৰ দৰেই, পশ্চিমীয়া সংস্কৃতিৰ বিৰাটেই অনুৰাগী। আহিয়েই দিমাণ্ড দিলে তেঁওক বোলে এটাছটেড বাথৰুম লাগিবই লাগিব। ইফালে সিহঁতৰ গাওঁৰ পৰিবেশ। গাওঁৰ মানুহে লেট্রিন বাথৰুম বোৰ ঘৰৰ গাতে লাগি থাকিলে অশুচি হ’ব বুলি দুৰতে সাজে। আৰু শৌছ কৰি গা নোধোৱাকে সোমাব নিদিয়ে। ককায়েকে বহুবাৰ বুজালতো নুবুজি বৌৱেকে জেহাদ ঘোষনা কৰি দিলে। ক’লে দুদিনৰ ভিতৰত এটাচটেড নকৰিলে তেওঁ বোলে ঘৰ এৰি গুছি যাব। গোপালে ভাবিলে কেছটোতো বেয়া হৈছে বিয়াৰ পিছতেই ঘৰ এৰি গুছি গ’লে ওচৰৰ মানহে কি বুলি ক’ব? সিহঁতৰেইটো বদনাম হ’ব। সেয়ে পিছদিনা পুৱাতেই সিহতৰ গাঁৱৰেই জলসিঞ্চন বিভাগৰ কার্য্যবাহী অভিযন্তা সোনাৰাম শইকীয়া বৰদেউতাক তেওঁৰ অফিছ ষ্টাম্প সহ বাইকত উঠাইলৈ আহিল। আহি ককায়েকক চিঞৰি চিঞৰ মাতি ক’লে “দাদা তই চিন্তা নকৰিবি তোৰ বাথৰুম এটাচটেড কৰাৰ প্রবলেম চলভ কৰি দিম আজি মই চাই থাক। এইয়া মই চোনাৰাম চইকীয়া আংকলক লৈ আহিছো। তেওঁ বাথৰুমৰ ৱালত এটাচটেড বুলি লিখি চহী মাৰি ষ্টাম্প মাৰি দিব। আৰু ভাবীক কৈ দিবি তেওঁ যাতে ঘৰ এৰি নাযায়।” বছ তাৰ পিছত কি হ’ল আৰু নুসুধিব দেই।\n← কেতেকী (-সাগৰ সৌৰভ)\nপত্নী (-ডিম্পী ডেকা) →\nবহুৱাৰ বহুৱালি (হাচান উল্লাহ)\nOctober 15, 2012 March 10, 2021 1\nআজন্ম প্ৰেমিকসকলৰ মঙ্গলৰ অৰ্থে- (বিক্ৰমজিৎ কাকতি)\nককাদেউতা আৰু নাতি ল’ৰা( -ঈশানজ্যোতি বৰা)\nFebruary 14, 2014 1


প্রসংগ : উৎসৱ-পার্বণ আৰু চান্দা তোলা সংস্কৃতি(?) - সাহিত্য ডট অৰ্গ\nভাৰতৰ আন ৰাজ্যসমূহতো তেওঁলোকৰ জাতীয় উত্সৱসমূহ উলহ-মালহেৰে আয়োজন কৰে। এতিয়া কথা হ’ল, তেওঁলোকে নিজৰ জাতীয় উত্সৱ আয়োজন কৰিবৰ বাবে তেওঁলোকৰ ৰাজ্যত বসবাস কৰা অসমীয়া মানুহখিনিৰ পৰা জোৰ-জুলুম কৰি চান্দা লোৱা পৰিলক্ষিত নহয়। কিন্তু আমাৰ অসমত থকা অনা-অসমীয়া বন্ধুসকল আমাতকৈ আৰ্থিক দিশত সবল হোৱাৰ অজুহাততে তেওঁলোকৰ পৰা জোৰ- জুলুমকৈ চান্দা তুলি বিহু পাতি আমি আনৰ আগত কিয় আমাৰ জাতীয় উত্সৱটোক টুলুঙা কৰিব লাগে ? বিহুৰ নামত ৰাস্তাই-ঘাটে এই চান্দা অপসংস্কৃতি কিয় ? নে এই অপসংস্কৃতিয়েই আমাৰ বাবে এদিন ছাপমৰা সংস্কৃতি হ’বগৈ ? এয়া অতি চিন্তনীয় বিষয়!!!\nযোৱাবাৰ বিহুত এটা দৃশ্য দেখি মনটো বৰ বিষাই গৈছিলে। যোৰহাটৰ এটা শ্বপিং মলৰ সন্মুখত এটা বিহু দলে বিহু মাৰি আছে আৰু তাৰ সন্মুখত ৰৈ দুজনমান অনা-অসমীয়া ব্যৱসায়ীয়ে এটা বিশেষ দৃষ্টিৰে উপভোগ (!) কৰি আছে। কোনোবাই এই ঘটনাটো কিবা-কিবি তত্বগধুৰ সংজ্ঞাৰে মানি লবলৈ বিচাৰিলেও মোৰ অসমীয়া মনটোৱে মানি ল’ব নিবিচাৰিলে। বৰ্তমান যুগৰ কঠিন অৰ্থনৈতিক দিশটোক অস্বীকাৰ নকৰোঁ। অসমীয়া উচ্চবিত্ত, উচ্চ-মধ্যবিত্ত শ্ৰেণীটোৰ এইক্ষেত্ৰত বহুত দায়িত্ব আছে। হুঁছৰি দল এটা আহিলে অনুগ্ৰহ কৰি অসমীয়া জাতিটোৰ স্বাৰ্থতে সাধ্যানুসৰি বৰঙণী আগবঢ়াব লাগে যাতে বিহুৰ কাৰণেই হাজাৰ অসুবিধাকো আওকাণ কৰি ওলাই অহা ডেকা-গাভৰুজাকে কোনো অনা-অসমীয়া বণিকৰ সেই বিশেষ দৃষ্টি (!)ৰ সন্মুখত বিহু মাৰিব নালাগে।\nআজিকালি ধৰ্মানুষ্ঠানেই হওঁক বা বিহুৰ ফাংচনতেই হওঁক চান্দ তুলি পাতাতো এচামৰ বাবে এটা ব্যৱসায়ত পৰিণত হৈছে, অতি সহজ উপায়েৰে কম কষ্টেৰে ধন ঘটাৰ এইটো এটা নতুন পেছা বুলিলেও একো ভুল কোৱা নহ’ব চাগৈ। আজি কেইবছৰ মানৰ পৰা দেখিবলৈ পাইছোঁ যে আমাৰ চহৰৰ আশে-পাশে কেইখনমান বাচকবনিয়া বিহু ফাংচন অনুষ্ঠিত হৈ আহিছে প্ৰতি বছৰেই। কিন্তু অনুষ্ঠানৰ শেষত দেখা যায় যিজন সম্পাদকৰ আগতে মটৰ চাইকেল এখনো নাছিল, সেইজন সম্পাদকে অনুষ্ঠান শেষৰ কেইদিনমানৰ পাছতেই বিলাসী গাড়ী ক্ৰয় কৰিব পৰা হয়। এতিয়া সেই বিহু অনুষ্ঠান কেইটাৰ সভাপতি, সম্পাদকৰ পদৰ বাবে খোৱা-কামোৰা লাগে।\nযোৱা বছৰ ব’হাগ মাহত ঘৰত আছিলোঁ। গুৱাহাটী-পাঠশালা হাইৱেত অভিনৱভাৱে চান্দা তোলা পদ্ধতি এটা দেখিলোঁ। ১০-১২ বছৰীয়া ল’ৰা-ছোৱালী কিছুমানে ৰাস্তাত গামোচা পাৰি সৰু গাড়ীৰ আগত শুই দিয়ে। মই গাড়ীখন ৰাখি সুধিলোঁ, কি লাগে। “বিহুৰ চান্দা”। নাতিদূৰত কেইটামান চেঙেলীয়া আৰু ডেকা ল’ৰা থিয় হৈ আছে। মোৰ খং নুঠা নহয়। কিন্তু দুখো বহুত লাগিছিল, শৈশৱৰ নিষ্পাপতাৰ এনে সুযোগ লোৱা দেখি।\nআমাৰ ইয়াত মানে পুণেত এটা ভাল কথা লক্ষ্য কৰিছোঁ। সাধাৰণতে কেৱল গণেশ পূজাৰ সময়তহে ঘৰে ঘৰে চান্দা তুলিবলৈ আহে আৰু কেতিয়াও পইচাৰ ক্ষেত্ৰত কোনো দাবী নকৰে। এশ দিয়ক বা দহটকাই দিয়ক, লৈ গুচি যায়।\nঘৰৰপৰা গুৱাহাটীলৈ স্কুটাৰ চলাই আহি আছোঁ ৷ গাঁওৰ মাজৰ ৰাস্তা বাছি লৈছোঁ ৷ শিৱপূজাৰ সময় ৷ ধৰিলে নহয় এসোপামান ভক্তই ৷ হাতত চাঁদাৰ বহী এখন ৷ গাড়ীখন ৰখাই কথা-নাই বতৰা নাই এজনে গাড়ীৰ নম্বৰতো লিখিলে ৷ ময়ো গাড়ীৰ ওপৰতে আৰামত বহি কাণ্ড-কাৰখানা চাই থাকিলোঁ ৷ “এশ দিয়ক”-সকলো লিখা হোৱাৰ পিছত আদেশ আহিল ৷ ময়ো ধৰিলো ফেপেৰি পাতি-“কিয়? কিহৰ বাবে?”\n“..চ’ৰী, মই চান্দা নিদিওঁ”\n“..গাড়ী চাইদ কৰক”\n“..কিয়? ৰাস্তাত চান্দা তুলিবলৈ কাৰ পাৰ্মিছন লৈছা?”\n“..পূজাৰ চান্দাত কিহৰ পাৰ্মিছন?…” আন এজনে ঠাট্টা কৰিলে… “ঐ, মহাশয়ৰ বাপাকৰ পৰা পাৰ্মিছন লৈ আহ….খেক..খেক”\nএইবাৰ উঠি গ’ল নহয় টিঙিচকৈ…. গাড়ী ষ্টাৰ্ট দিলোঁ… “টকা লাগে, ভিক্ষা লাগে ঘৰত আহিবি…. ভিক্ষা কৰি পূজা পতাতকৈ হাজিৰা কৰগৈ..শিৱ প্ৰসন্ন হব… মইৰ তহঁতক ভিক্ষা দিবলৈ ইয়াতে গাড়ী চলাই অহা নাই….” ভ-কৈ ৰেচ পকাই দিলোঁ…পিছপিনৰপৰা জাউৰিয়ে জাউৰিয়ে শাও আহিল….”…ঐ, বাটতে এক্সিডেণ্ট হৈ মৰিবি যা”, ” …ঐ, পচি পচি মৰিবি যা”…..ইত্যাদি ইত্যাদি…. সিদিনা এক্সিডেণ্ট নহ’ল.. ভালে ভালে গুৱাহাটী পালোঁহি….. অৱশ্যে মৰিবৰ সময়ত গম পাম কেনেকৈ মৰোঁ……. ৰাস্তাত সেই একেই ঘটনাৰ পুনৰাবৃত্তি ঘটিল তিনিবাৰ আৰু প্ৰতিবাৰেই মোৰ চিধা কথা “…. চান্দা ? নিদিওঁ৷”\nআচলতে যেতিয়াৰে পৰা আমাৰ অসমীয়া “দান-বৰঙণি”ক হিন্দী “চান্দা” শব্দই আগুৰি ধৰিলে তেতিয়াৰে পৰা ই কেৱল বঙলুৱা “ধান্দা”ৰ দৰে হৈ পৰিল !!\nঅসমত আজিকালি আৰু এটা ফে’ছন হৈছে বিশেষকৈ ব’হাগ বিহুৰ সময়ত ৷ ৰচিদ বহী লৈ ঘৰে ঘৰে চান্দা তোলা পাৰ্টী ৷ কোনোবাই নামঘৰৰ নামত, কোনোবা ক্ৰীড়া-সন্থা নামত, কোনোবা নাট্যসমিতিৰ নামত… মুঠৰ ওপৰত যাৰ যি ইচ্ছা এটা উপলক্ষ লৈ ৰচিদ বহী চপাই চান্দা তুলি ঘূৰি ফুৰিছে ৷ ৰাজহুৱা কামৰ বাবে বৰঙণি সংগ্ৰহ কোনো বেয়া কথা নহয় ৷ কিন্তু এই কামটোৰ বাবে ব’হাগৰ বিহুটোক বাচি লোৱাটো কিমান যুক্তিসংগত হৈছে নেজানোঁ ৷ কিন্তু আচৰিতভাৱে আজিকালি গাঁৱত হুঁচৰিৰ সংখ্যা দুখলগাকৈ কম ৷ কেতিয়াবা সৰু-সৰু ল’ৰা ছোৱালী কেইটামান আহে, ডাঙৰ হুঁচৰি দল নায়েই ৷ কিছুমান আকৌ ডিলাক্স হুঁচৰি পাৰ্টী, ৰাতি ৰাতিহে ওলায় ৷ চহৰৰ ধনী ধনী ব্যৱসায়ী, ৰাজনৈতিক নেতা আদি ২ বা ৩ ঘৰত হঁচৰি গায়গৈ ৷ দক্ষিণাৰ আগতীয়া ডিমাণ্ড থাকে ৷ লগত থাকে নাচনী (সাধাৰণতে হুঁচৰি গাবলৈ যুৱতীসকল যোৱাৰ নিয়ম নাই।) এইবোৰ কি হৈছে ?\nপাচলিৰ বজাৰত দোকানী এজন আৰু কেইজনমান যুৱকৰ মাজত তুমুল তর্কা- তর্কি লগা দেখি ওচৰ চাপি গ’লোঁ, কথা- বতৰা শুনি গ’ম পালোঁ- কাৰণটো হ’ল বিহুকলৈ। ডেকাহঁতৰ ডিমাণ্ড- চান্দা লাগে ৫০ টকাৰ; ইফালে দোকানীৰ ভাষ্য, ” দুই-তিনিটা পার্টি আগতে আহি গৈছে, আৰু ভি আহিব বাকী আছে। তহঁতক দিওঁতে দিওঁতে আমাৰ চপ্তাহৰ কামানি খতম। কিমান বিহু নাপাত তহঁতি??” এজন যুৱকৰ প্রত্যুত্তৰ, ” বছৰেকৰ মূৰত এটাই ব’হাগৰ বিহু, গোটেই বছৰ জুৰি পইছা খুজিবলে অহা নাই তহঁতৰ ওচৰলে। এদিনতে ডাঙৰ কৰা বস্তু বিক্রী কৰি ঠগি ঠগি মাহেকত হাজাৰতকৈ ওপৰ কমাবি আৰু ৫০ এটা খুজিলে ভিখাৰী হৈ দেখুৱাবি!! ভালে- ভালে উলিয়াই দে, নহ’লে কথা বেয়া হ’ব।”…\nএৰা, বেপাৰীয়ে কি জানে বিহুৰ খৰছৰ সমস্ত কাৰবাৰ!\n”বিহু বিহু বুলি বিহুকে বিনাবা\nবিহু গ’লে বিনাবা কাক”\n—গাবলৈ যাওঁতে মুখামুখি হোৱা এনে পৰিস্থিতি দেখিলে কেতিয়াবা কিবা লাগে। বিহু সম্প্রীতিৰ বাহক, অথচ বিহুক লৈ হোৱা এনে খেলিমেলিবোৰ দেখিলে ভাবিবলৈ বাধ্য হওঁ- কোন দিশে গৈ আছোঁ…! এনাইদেউ, আইতাহঁতৰ দিনৰ বিহু কেনে আছিল মই দেখা নাই, শুনিলে সেইবোৰ সাধুকথা যেন লাগে… কেতেকী ফুল বিচাৰি যোৱাৰ দিন উকলিল, ম’হৰ পিঠিত উঠি শিঙা পেঁপা বজোৱা পেঁপুৱাটো ক’ত হেৰাল নাজানোঁ। আইতাহঁতে যুৰীয়া আঁহতৰ তলত ফ্রীতে বিহু মাৰিছিল; মুকলি পথাৰত ম’হ যুঁজ চাবলৈ গৰু গাড়ী আছিল সর্বোৎকৃষ্ট বাহন; হাতেবোৱা গামোছা, চাদৰবোৰ আছিল আটাইতকৈ দামী উপহাৰ। আমৰলি পৰুৱাৰ টোপ বিচাৰি পুৱাতেই হাবি-বন টহলিবলৈ ওলাই যোৱাটো আছিল মামাহঁতৰ বাবে ফুর্তিৰ কাম। সৰুৰেপৰাই প্রতিটো ব’হাগত আইতা, মাহঁতে তেঁওলোকৰ দিনবোৰ সুঁৱৰি নষ্টালজিক হৈ পৰা দেখি আহিছোঁ; আৰু আমাৰ দিনতটো ‘বিহু’ৰ চিনাকী মঞ্চত দেখা বিহুৰে আৰম্ভ…সেয়েই নেকি মৰমৰ বিহুটি আহিলে প্রত্যেকবাৰেই বিহু চাবলৈ যাবলৈ উৎপাত লগোৱাৰ সময়ত; জেতুকাৰ পাত, নাহৰৰ পাত, তগৰ ফুল আঁজুৰি থকাৰ সময়ত, আইতাহঁতৰ দিনৰ বিহুৰ নষ্টালজিক বিৱৰণ শুনি ময়ো কওঁ, “মিছ্ কৰোঁ অ’ তোক, পুৰণা বিহু !!”\n← টাইৱানৰ চিঠি ৩ – পৰ্য্যটন তথা পৰিবেশ সজাগ এখন দেশ (মনোজ মন কলিতা)\nপ্রসংগ: সাম্প্রতিক সময়ত অসমীয়া চলচিত্র উদ্যোগ →


বসন্ত ৰোগৰ বাবে “আইনাম” প্ৰথা - সন্ধান\nYou are at:Home»প্ৰথা-পৰম্পৰা»বসন্ত ৰোগৰ বাবে “আইনাম” প্ৰথা\nBy অলকেশ শৰ্মা on July 15, 2012 প্ৰথা-পৰম্পৰা\nবিশেষকৈ নাৰীসকলৰ সমাদৃত আৰু নাৰী সমাজৰ প্ৰধান ভূমিকা থকা এইবোৰ গীতৰ উদ্ভাৱন কাল অৰ্ব্বাচীন । ভাষাই লিখিত বা সাহিত্য ৰূপ পোৱাৰ আগৰ সময়ছোৱাত অসমত বাস কৰা নিৰক্ষৰ জাতি-জনজাতিৰ মাজত কিছুমান গীত–মাত, সাধুকথা, প্ৰবচন আদি মৌখিক ভাৱে প্ৰচলন আছিল । দশম-একাদশ শতিকাৰ সাহিত্যকাল উদ্ভাৱন হোৱাৰ পিছতো আইনাম সদৃশ লোকগীতসমূহৰ পৰিচয় পোৱা যায় । সাহিত্যিক সকলৰ মতে উক্ত নাম বিধ লোকসহিত্যৰ অন্তৰ্গত ।\nবৰ্ণনা:- বসন্ত ওলালে উক্ত ৰোগৰ অধিষ্ঠাত্ৰী দেৱী বুলি জনসমাজত বিশ্বাস কৰা সাত গৰাকী আই বা দেৱীক সন্তুষ্ট কৰাৰ উদ্দেশ্যে “আইনাম” গোৱা হয় । কোনো কোনো ঠাইত “শীতলা নাম” বুলিও জনাজাত ।\nতদুপৰি উল্লিখিত সাত গৰাকী “আই” বা “দেৱী” হ’ল যথাক্ৰমে…..\n১ বৰ আই\n২ সৰু আই\n৩ আই ঠাকুৰাণী\nআই সেৱাৰ নামত “আসন পাতি” তামোল-পান, চাউল, বগা ফুলেৰে আসন ভৰাই দি নৈবেদ্য আদি আগ বঢ়াই দেৱী আই সকলক উদ্দেশ্যি স্তুতি গীতেৰে প্ৰাৰ্থনা কৰে ।\nস্তুতিগীত বোৰৰ কিছু আভাষ…..\n১. আসন পাতি দেৱী সমূহক আবাহণ কৰাৰ উদ্দেশ্যে গোৱা স্তুতিগীতৰ কিছু অংশ …..\n“ দেৱী পাৰে ৱতী আই , আনা ভগৱতীক মাতি ।\nগোপিনীসকল, বহিয়ে আছেহি, ৰঙেৰে আসন পাতি ।।\nতাৰ পিছত আই সকলৰ উদ্দেশ্যি গোৱা গীতবোৰৰ কিছু অংশ…..\n“আই লোকৰ সাত ভনী বাজত আছে ৰৈ ।\nনামে পূজা দিব লাগে মাতি আনা গৈ ।।\n“….শীতলা শীতলা; দুখিয়াৰ পুতলা,\nদি যোৱা বুকু জুৰাই কি মাহে….”\nসামৰণিৰ সময়ত …..\n“….আইৰ চৰণেৰে ছাঁয়া ; ভয় নকৰিবা,\nস্তুতিকৈ মাতিবা, আয়ে কৰি যাব দয়া….”\nএইদৰে আৰম্ভণী আৰু সামৰণি স্তুতিগীতৰ সহায়ত শীতলা বা আইৰ নাম গায় ।\nএনেধৰণৰ নাম-কীৰ্তনৰ জৰিয়তে বসন্তৰ লেখিয়া ব্যাধিৰ কবলত পৰা ৰোগীয়ে বহুখিনি সুস্থতা লাভ কৰে । ঠাই ভিত্তিক ইয়াৰ উচ্চাৰণ আৰু সুৰৰ তাৰতম্য হোৱা দেখা যায় যদিও মূল বক্তব্য আৰু নিয়মাৱলী প্ৰায় একে থাকে।\nসাহিত্যিক দৃষ্টিভংগীৰে চালে “আই নাম”বোৰ অনুষ্ঠানমূলক গীতৰ ভিতৰত পৰে । আন বোৰ লোকসংস্কৃতিৰ দৰে এনেবোৰ গীতৰো বিশেষত্ব অধিক । আইসকলে গোৱা গীতবোৰত নাৰী সূলভ কমনীয়তা, সৰল বিশ্বাস আৰু গভীৰ ভক্তিৰ পৰিচয় পোৱা যায় । সহজ সৰল ভাষাৰে গীতবোৰ গোৱা হয় যদিও আন্তৰিক আনুভূতি ও শ্ৰদ্ধাই এই গীতবোৰক আৰু অধিক মহত্বপূৰ্ণ কৰি তোলে ।\nথোৰতে কবলৈ গ’লে বসন্ত ব্যাধিত ভোগা ৰোগী গৰাকী সম্পূৰ্ণৰূপে পৰিস্কাৰ পৰিবেশত থকাতো অত্যন্তই আৱশ্যক । দূষিত বায়ু, বীজাণুযুক্ত পানী, লেতেৰা কাপোৰ, অত্যাধিক ধূলি-বালি আদি কাৰক সমূহে পৰিবেশ প্ৰদূষিত কৰি তোলে । যাৰ ফলত বহুতো লোক বসন্তৰ লেখিয়া ব্যাধিৰ ভুক্তভোগী হ’ব লগা হয় । বৈজ্ঞানিক দৃষ্টিভংগীৰ ফালৰ পৰা অধ্যয়ন কৰিলে গম পোৱা যায় যে এনে ৰোগৰ নিবৃত্তি কেবল পৰিস্কাৰ পৰিছন্নতাৰ হাতত ।\nএনে ৰোগৰ বিপৰীতে সচৰাচৰ গ্ৰহণ কৰিব পৰা কাৰকবোৰ হ’ল …….\n১. নিম পাতৰ ব্যৱহাৰ\n২. বগা, পাতল কপাহী কাপোৰৰ ব্যৱহাৰ\n৩. ধূপ-ধূনা আদিৰ ব্যৱহাৰ\n৪. শান্ত পৰিস্থিতি\n৫. লঘু আহাৰ ( মচলা, জলকীয়া বা অত্যাধিক গৰম খাদ্য অনুপযুক্ত )\n৬. ভুক্তভোগী জনৰ নখ , চুলি দীঘল হোৱাতো অনুচিত ।\nএনেকুৱা কিছুমান সহজলভ্য উপায় অৱলম্বনৰ প্ৰয়োজনীয়তা এই ৰোগ নিৰাময়ৰ ক্ষেত্ৰত উল্লেখনীয় ।\nসামৰণি:- বৈজ্ঞানিক ধাৰণাই হওঁক ব আধ্যাত্মিক পদ্ধতিয়ে (নাম প্ৰথা) হওঁক, উদ্দেশ্য একেটাই । কিন্তু আজিৰ বৈজ্ঞানিক ধাৰণাত থাকি; ৰোগ নিৰাময়ৰ ক্ষেত্ৰত আদিপুৰুষৰ পৰা প্ৰচলিত এনে আধ্যাত্মিক পদ্ধতিৰ ভূমিকা পাহৰি যোৱতো উচিত নহ’য়।\n(উক্ত প্ৰথাৰ বিষয়ে সবিশেষ জনোৱাৰ বাবে “শ্বহীদ সুনন্দ শালৈ উচ্চ মাধ্যমিক বিদ্যালয়, বিছেন্নালা” ৰ জ্যেষ্ঠ শিক্ষয়িত্ৰী বীণা পাণি ভট্ট মহোদয়া লৈ “সন্ধান-এক নতুন দিগন্তৰ” ও সংগ্ৰহকৰ তৰফৰ পৰা আন্তৰিক ধন্যবাদ জ্ঞাপন কৰিলো । তেখেতে দিয়া বহুমুলীয়া সময়ৰ বাবে আমি তেখেতৰ ওচৰত চিৰকৃতজ্ঞ ।)\nনান্দামুখ শ্ৰাদ্ধ সম্পন্ন কৰাৰ উদ্দেশ্য ...\nমৃতকৰ কৰ্মত মুণ্ডন কৰা কাৰ্য্য.....!!!\nপিণ্ডণ দিয়া নিয়ম... !!!\nPrevious Articleঅসম … আজিৰ এই পুৱাত !!!\nNext Article বাতৰি কাকতৰ শক্তি\nপিণ্ডণ দিয়া নিয়ম… !!!\nমৃতকৰ কৰ্মত মুণ্ডন কৰা কাৰ্য্য…..!!!\nনান্দামুখ শ্ৰাদ্ধ সম্পন্ন কৰাৰ উদ্দেশ্য …


ভূমি লেটোৱা (ঝুমুৰা) - অসমীয়া ৱিকিপিডিয়া\nভূমি লেটোৱা (ঝুমুৰা)\nমাধৱদেৱৰ ভূমি লেটোৱা ঝুমুৰাখন শ্ৰীকৃষ্ণৰ ল'ৰালি কালৰ একোটা বিশেষ মুহূৰ্ত বা পৰিস্থিতিত ঘটা ক্ষুদ্ৰ ঘটনাক লৈ ৰচিত। মাধৱদেৱৰ নাটকবোৰ "ঝুমুৰা" হিচাপেহে অসমীয়া নাট্য সাহিত্যত পৰিচিত। চৰিত পুথি মতে মাধৱদেৱে সুন্দৰীদিয়াত বাস কৰাৰ সময়ত অনুমাণিক ১৫৭৩ৰ পৰা ১৫৮০ খ্ৰীষ্টাব্দৰ ভিতৰত ভূমি লেটোৱা ঝুমুৰাখন ৰচনা কৰে। নাটকখনিৰ মূল "বিল্বমঙ্গল"ৰ 'কৃষ্ণকৰ্ণামৃত'ৰ এটা শ্লোকৰ আধাৰ হিচাপে লৈ মাধৱদেৱে এই ঝুমুৰাখনিৰ কাহিনীভাগত এটি নাটকীয় ৰূপ দিছে। ভূমি লেটোৱা ঝুমুৰাখনৰ কাহিনীৰ কোনো বিকাশ নাই। শ্ৰীকৃষ্ণই মাটিত বাগৰি কন্দাৰ কথা আছে বুলিয়েই ঝুমুৰাখনিক ভূমি লেটোৱা ঝুমুৰা বোলা হৈছে। ঝুমুৰাখনিত বিভিন্ন ৰাগ তালযুক্ত পাঁচটি গীত সংযোজিত কৰা হৈছে।\n1 ভূমি লেটোৱা ঝুমুৰাৰ কাহিনী\n2 নাট্যকাৰৰ চমু পৰিচয়\nভূমি লেটোৱা ঝুমুৰাৰ কাহিনী[সম্পাদনা কৰক]\nএদিনাখন শিশু কৃষ্ণই ঘৰত গাখীৰ লৱণু চুৰি কৰি খাই থাকোঁতে মাতৃ যশোদাই দেখা পালে। যশোদাৰ ভয়ত কানাইয়ে মাকক ফাঁকি দিবলৈ হাতৰ বাঁহীটো লুকাই গাখীৰৰ পাত্ৰটো একাষৰীয়াকৈ থৈ মাটিত বাগৰি বাগৰি কান্দিবলৈ ধৰিলে। তাকে দেখি মাতৃ যশোদাই স্নেহেৰে কানাইয়ে কিয় মাটিত বাগৰি কান্দিছে তাকে সুধিছে। কানাইয়ে কান্দি কান্দি মাকক সুধিছে যে ভাণ্ডত লুকাই থোৱা লৱণুবোৰ কোনে খালে বুলি। শিশু কৃষ্ণৰ অভিমান দেখি মাকৰ হৃদয় পুত্ৰস্নেহত পমি গ'ল। কৃষ্ণক সান্তনা দিবলৈ বান্দৰে সকলো লৱণু খালে বুলি কৈ পুত্ৰৰ গাৰ ধূলি পৰিষ্কাৰ কৰি কোলাত তুলি ল'লে। যশোদাৰ ঘৰত গাখীৰ লৱণুৰ কি অভাৱ, সেয়ে পুত্ৰক কৈছে যে যিমান ইচ্ছা সিমান লৱণু খাবলৈ। কৃষ্ণই যশোদাৰ ওচৰত আদৰ দেখুৱাই কৈছে যে সি বৰকৈ ভোকত কাতৰ হৈছে। মাতৃ যশোদায়ো গোৱালসকলে নতুন গাখীৰ আনিলে নতুনকৈ লৱণু মথি কৃষ্ণক দিব বুলি বুজনি দিলে। যশোদাৰ কথাত মান্তি হৈ মাকৰ কোলাত উঠি স্তনপান কৰিলে। ক্ষন্তেক পিছতেই দুষ্ট কৃষ্ণই পুনৰ মাতৃ যশোদাৰ পৰা লৱণু খুজি আমনি কৰিবলৈ ধৰিলে। উপায়হীন হৈ যশোদাই হৰিৰ পূদাৰ বাবে ৰখা নতুন লৱণু পুত্ৰ কৃষ্ণক দিছে খাবলৈ। তাকে খাই শ্ৰীকৃষ্ণই আনন্দত মতলীয়া হৈ নৃত্য কৰিবলৈ ধৰিলে।\nনাট্যকাৰৰ চমু পৰিচয়[সম্পাদনা কৰক]\nমাধৱদেৱ আছিল মহাপুৰুষ শংকৰদেৱৰ প্ৰিয় শিষ্য, অনুগত সেৱক আৰু প্ৰধান সংগী। ১৪৮৯ চনত উত্তৰ লখিমপুৰৰ নাৰায়ণপুৰৰ ওচৰৰ লেটেকুপুখুৰীত মাধৱদেৱৰ জন্ম হয়। পিতৃ গোবিন্দগিৰি আৰু মাতৃ মনোৰমা। প্ৰথমতে শাক্ত আছিল যদিও শংকৰদেৱৰ সান্নিধ্যলৈ আহি একান্ত বৈষ্ণৱ হয়। মাধৱদেৱ আছিল এক বিৰল প্ৰতিভাৰ অধিকাৰী আছিল। শংকৰদেৱৰ পিছত মাধৱদেৱ ধৰ্মাধিকাৰীৰূপে মনোনীত হয় আৰু একাণপতীয়াকৈ শাস্ত্ৰ ৰচনা আৰু ধৰ্ম প্ৰচাৰৰ কাম কৰে। চিৰকুমাৰ মাধৱদেৱৰ ১৫৯৬ চনত মৃত্যু হয়। "শ্ৰীশ্ৰীমাধৱদেৱৰ বাক্যামৃত" নামৰ গ্ৰন্থত মাধৱদেৱৰ ৰচনাৰাজি তলত দিয়া ধৰণৰ:-\nৰামায়ণ (আদি কাণ্ড)\n↑ নেওগ, ড॰ মহেশ্বৰ (সম্পাদিত) (১ম প্ৰকাশ ১৯৮৬). গুৰু চৰিত কথা. প্ৰকাশক গুৱাহাটী ১৪: গুৱাহাটী বিশ্ববিদ্যালয়.\n↑ ডেকা, ড॰ ৰামচন্দ্ৰ (জানুৱাৰী, ২০০১). মাধৱদেৱ ঃ জীৱন আৰু কৃতি. প্ৰকাশক গুৱাহাটী: জ্যোতি প্ৰকাশন. পৃষ্ঠা. ১২০-১২১.\n↑ মাধৱদেৱ. ভূমি লেটোৱা.\n↑ বৰুৱা, শান্তনু কৌশিক (২০০১). অসম অভিধান. প্ৰকাশক গুৱাহাটী: বনলতা. পৃষ্ঠা. ১৮৪. ISBN 81-7339-317-6.\n↑ গোস্বামী, পূৰ্ণনন্দ (সম্পাদিত) (২য় প্ৰকাশ, ১৯৮০). শ্ৰীশ্ৰীমাধৱদেৱৰ বাক্যামৃত. প্ৰকাশক গোলাঘাট: জ্যোতি প্ৰকাশ. পৃষ্ঠা. ৫৬.\n"https://as.wikipedia.org/w/index.php?title=ভূমি_লেটোৱা_(ঝুমুৰা)&oldid=297649"ৰ পৰা অনা হৈছে\nএই পৃষ্ঠাখন ১৬ ছেপ্টেম্বৰ, ২০২১ তাৰিখে ০৮:২২ বজাত অন্তিম সংশোধন কৰা হৈছিল।


সৈনিক (-লক্ষ্য জ্যোতি নাথ) - সাহিত্য ডট অৰ্গ\nসৈনিক (-লক্ষ্য জ্যোতি নাথ)\n(অসম সন্তান তথা একালৰ সহকর্মী ভাৰতীয় নৌসেনাৰ শ্বহীদ নৰোত্তম দেউৰীৰ নামত গল্পটো ঊছৰ্গা কৰিলো)\nয’ৰ ত’ৰ মানুহেৰে গাওঁখন ভৰি পৰিছে, সকলোৱে গাওঁখনলৈ সোমাই অহা ৰাস্তাটোলৈ চাই কোনোবা অহালৈ অপেক্ষা কৰি আছে। হাতত কেমেৰা লৈ দুই-এটা নিউজ চেনেলৰ মানুহো দেখা গ’ল মানুহৰ ভিৰৰ মাজত। ঘৰখনৰ কন্দা-কটা, বিননিবোৰ গাঁওখনৰ সিটো মূৰলৈকে শুনা গৈছে। অৱশেষত গাঁওখনলৈ সেনাৰ গাড়ী দুখন সোমাই আহিল; আগৰ গাড়ীখন ফুলেৰে সু-সজ্জিত। গাড়ীখন আহি ঘৰখনৰ সন্মুখত ৰ’ল, সেনাৰ মানুহবোৰ নামিল। গাঁওখনৰ মানুহবোৰে গাড়ীখন চাৰিওফালে বেৰি ধৰি জুমি জুমি চাবলৈ ধৰিছে। সেনাৰ ছজন সৈনিকে স-সন্মানেৰে তিৰংগাৰে আৱৰিত কফিনটো কান্ধত লৈ ঘৰখনৰ পিনে আগবাঢ়িছে। ঘৰখনত যেন আৰু হুলস্থূল হৈছে। কান্দোনৰ বিননিয়ে আকাশ-পাতাল তাল-ফাল লগাইছে। হয় আজি ঘৰলৈ সিদ্ধাৰ্থ হাজৰিকা আহিছে। অঃ সিদ্ধাৰ্থ হাজৰিকা নহয় শ্বহীদ সিদ্ধাৰ্থ হাজৰিকা।\nমাকে ঘৰখনৰ পিৰালিত বহি পুত্ৰলৈ অপেক্ষা কৰি আছে।\n: মা আমাৰ আচাৰ অলপ বৈয়াম এটাত ভৰাই দিবিচোন, নেমু দুটামান আৰু বিহ জলকীয়া দুটামানো ভৰাই দিবি; তাত গৈ এইবোৰ পাম নে নাই বা খাবলৈ…\n: হ’ব দে তই কোৱাৰ আগতেই মই বেগত ভৰাই থৈছোঁ, ক’ব লাগেনে মোক ভাতৰ লগত টেঙা নহ’লে, জ্বলা খাবলৈ ভয় কৰিলেও বিহ জলকীয়া অকণ কাঁহীৰ চুকত নহ’লে তোৰ পেটলৈ ভাতকেইটা নাযায় বুলি। আৰু বেগটোৰ কাপোৰৰ কাষতে তই ভাল পাৱ যে নাৰিকলৰ লাড়ু আৰু তিল পিঠাকেইটামান ভৰাই থৈছোঁ, ট্ৰেইনত ভোক লাগিলে খাবি।\n: এই মা, এইবোৰ তই কিয় কৰিলি বাৰু ! কালি ৰাতি ইমান দেৰি এইবোৰ কৰি আছিলি মানে ন…\n: অ’, তই যাবিগৈ যে, তই নহ’লে বিহুত এইবোৰ কোনে খাবলৈ কৰিম ক’চোন…\n: মা মই আহিম নহয়, বিহুত তই ভজা পিঠা খাবলৈ আহিম মই…\nমাকৰ সেই কথাবোৰ মনত পৰিছে, বুকুত চপৰিয়াই চপৰিয়াই হিয়া ঢাকুৰি মাকে কান্দিছে “তই সঁচায়ে গুচি আহিলি মাৰে ভজা পিঠা খাবলৈ…”\n: অই, মাইনা মাইনা… অঃ তই ইয়াত অকলে অকলে কিয় বহি আছ, মোৰ যাবলৈ হ’ল নহয়, কান্দিছ’ কিয় তই !!\n: দাদা তই নাযাবি, নালাগে তই চাকৰি কৰিব, তই গুচি গ’লে মই কাৰ লগত কাজিয়া কৰিম ! দাদা তই নালাগে যাব…\n: হেত এইজনী নাকান্দিবি ৰচোন, তই এতিয়া ডাঙৰ হ’লি আৰু এনেকে কান্দিব নাপায় নহয়। মই আহিম নহয় বিহুত তেতিয়া কাজিয়া কৰিম তোৰ লগত, বিহুত কি আনিম ক তোলৈ…\n: একো নালাগে মোক, তই আহিলেই হ’ল। হু এইডাল হাতত পিন্ধাই দি চাওঁ…\n: এহ ৰাম আজি ৰাখী-বন্ধন নহয় নহয়।\n: নহ’লেও তই ভালকে থাকিব পিন্ধাইছোঁ, কেতিয়াও নুখুলিবি…\nসিদ্ধাৰ্থৰ ভনীয়েক মাইনাই খবৰটো পোৱাৰ পৰাই “দাদা ঐ তই ক’লৈ গুছি গ’লি মোক অকলে এৰি, মই কাৰ লগত কাজিয়া কৰিম…” বুলি চিঞৰি চিঞৰি কান্দি আছে। ককায়েকৰ মৃতদেহৰ কফিনটো দেখি তাই পাগল হৈ পৰিছে, এক বুজাব নোৱাৰা পৰিবেশ !!\n: দেউতা এইখন এপ’ইণ্টমেণ্ট লেটাৰ আহিল চোৱাচোন।\n: এপ’ইণ্টমেণ্ট আহিল, ঠিকে আছে কিন্তু…\n: দেউতা… তুমি সলনি নোহোৱা আৰু, মোৰ চাকৰি হৈছে আৰু তোমাৰ মনটো মৰা।\n: তই এনেকুৱা চাকৰি লৈছ, তোক কেনেকে ইমান দূৰলৈ পঠাওঁ ক’চোন! ক’ত থাকিব লাগিব, কিমান কষ্ট হ’ব জাননে তই !!\n: একো কষ্ট নাই দেউতা, ভাৰতীয় সেনাৰ দৰে এটা সন্মানীয় চাকৰি পাইছোঁ মই। সকলো যদি পঢ়ি শুনি ডক্টৰ, ইঞ্জিনীয়াৰ, ৰাজনৈতিক নেতা হয় দেশ খন কোনে চাব কোৱাচোন। তাতে তুমি এল পি স্কুলৰ শিক্ষকতাৰ পেঞ্চনৰ টকা কেইটাৰে ঘৰখন কেনেকৈ চলাবা কোৱাচোন… ইমান সেনা আছে কেইটানো মৰে…\n: চুপ… অমংগলীয়া কথাবোৰ মুখলৈ নানিবি, সিদিনালৈকে চাইকেলৰ আগত লৈ ফুৰিছোঁ, এতিয়া বাপেৰক বুজাবলৈ আহিছ… কেতিয়া যাব লাগিব তই?\n: পালেহিয়ে, ২০ আগষ্ট দেউতা।\n: অ’ কালি পেঞ্চনৰ ৫ হাজাৰ টকা উলিয়াই থৈছিলোঁ, ৰে’লৰ টিকট খোৱা-বোৱা আদিত লাগিব নহয়, চাই-চিতি খৰচ কৰিবি। ট্ৰেইনত অইনে দিয়া বস্তু একদম নাখাবি, কাকো বন্ধু নাপাতিবি। সেইয়া আমাৰ গাঁও নহয়। ঠগি দিব তোক, তই ঘৰৰ বাহিৰত থাকি নোপোৱা ল’ৰা, ভয় লাগে মোৰ।\n: দেউতা মই এতিয়া ডাঙৰ হ’লোঁ, ভয় নকৰিবা তুমি।\n: হ’ব কিমান ডাঙৰ হ’লি মই জানো নহয়; মাৰে বৈ থোৱা গামোছা দুখনমান লৈ যাবি। গা-পা ধুই গা মচিব লাগিব, অসমীয়া কেলেণ্ডাৰ এখনো আনি থৈছোঁ লৈ যাবি। স্প’ৰ্টিংটো পুৰণা হৈছে তোৰ, দেওবাৰে এটা আনি দিম সেইটো পিন্ধি যাবি। ভালকে থাকিবি তাত, ফোন কৰি থাকিবি সময় পালেই…\nকেতিয়াও নকন্দা দেউতাকৰো আজি গাল দুখন চকুৰ পানীয়ে তিয়াই পেলাইছে।\nসিদ্ধাৰ্থ হাজৰিকাই আৰ্মীত চাকৰি পাইছে, অঞ্চলটোৰ সকলো মানুহে গম পায়। সৰুৰে পৰা অমায়িক, পঢ়া-শুনা খেলা-ধূলাত ভাল আছিল ল’ৰাটো। স্কুলৰ ছাৰ-বাইদেউৰ প্ৰিয় ছাত্ৰ সিদ্ধাৰ্থ। আৰ্মীত চাকৰি পায়ে তাৰে ঝাৰখণ্ডত প’ষ্টিং হৈছিল। তাত মাওবাদীৰ কূটাঘাটমূলক কাৰ্য্য চলি থকা বাবে সিদ্ধাৰ্থ ৯ মাহ ঘৰলৈ আহিব পৰা নাছিল। সেইদিনা তাৰ মনটো বৰ ফূৰ্তি, তাৰ ছুটী মঞ্জুৰ হৈছে, বহাগ বিহুত সি ঘৰলৈ আহিব। ঘৰলৈ অহা ১৫ দিন মান আগত ঝাৰখণ্ডৰ জংঘলত মাওবাদীৰ বিৰুদ্ধে এক অভিযানত গৈছিল সিদ্ধাৰ্থ সহিতে আন ১০ জন সেনা। কালিমা সনা সেই দিনটো দিনটো সিদ্ধাৰ্থৰ বাবে যে অন্তিম দিন আছিল সি জনা নাছিল। সেই অভিযানতেই জংঘলৰ গছৰ ডালত আগৰে পৰা খাপ পিটি থকা মাওবাদীয়ে সিদ্ধাৰ্থৰ লগতে বাকীসকল সেনাকো গুলীয়াই থকা-সৰকা কৰে। পিছদিনা ৰাষ্ট্ৰীয় নিউজ চেনেলৰ লগতে লগতে অসমতো বাতৰি সম্প্ৰচাৰিত হ’ল- “ঝাৰখণ্ডত মাওবাদীৰ গুলীত অসমৰ সিদ্ধাৰ্থ হাজৰিকা সৈতে আন ১০ জন সেনা নিহত, ৫ টাকৈ গুলীয়ে ভেদ কৰিলে শ্বহীদ সিদ্ধাৰ্থ হাজৰিকাৰ কপাল আৰু বুকু।”\nবহাগ বিহুলৈ আৰু ১০ দিন আছে। সিদ্ধাৰ্থহতঁৰ মাক-দেউতাক-ভনীয়েক লগতে গাঁওবাসী অপেক্ষা কৰি আছিল বিহুত সিদ্ধাৰ্থ ঘৰলৈ আহিব, মাকে কৰা পিঠা-লাড়ু খাব, গাঁৱৰ সমনীয়াৰ লগত আগৰ দৰে বিহু মাৰিব।\nসিদ্ধাৰ্থ আহিল ঘৰলৈ বিহুৰ আগে আগে। কিন্তু এতিয়া সিদ্ধাৰ্থয়ে মাকে কৰা পিঠা-লাৰু খাব নোৱাৰে, সমনীয়াৰ লগত বিহু নাচিবও নোৱাৰে। সিদ্ধাৰ্থ শুই আছে এজন গৰ্বিত সৈনিকৰূপে ভাৰতৰ জাতীয় পতাকাৰে আবৃত কফিনৰ মাজত।\n← মিঠৈ (দেৱ প্ৰতিম হাজৰিকা)\nদিল্লী কা লাড্ডু (দিপাংক বৰা) →


জীৱনটো এবাৰ ওভতি চাওঁ-২: সুৰজিত নেওগ - সাহিত্য ডট অৰ্গ\nজীৱনটো এবাৰ ওভতি চাওঁ-২: সুৰজিত নেওগ\nজীৱনটো এবাৰ ওভতি চাওঁ-২\nমোৰ মন যায় … মন যায় বহুত কিবা কিবি কৰিবলৈ . . . মন যায় আহিন-কাতি মহীয়া সোণোৱালী ধাননী পথাৰৰ মাজে মাজে সৰু সৰু আলিয়েদি দেই দি দেই দি দৌৰি ফুৰিবলৈ . . . এহাতত এখন ধনু, ডিঙিত এটা বাটুল গুটি ভৰ্তি মোনা, সেই কাঠনীডৰাৰ ফাঁকে ফাঁকে বান্দৰ খেদি ফুৰিবলৈ . . দুপৰীয়া ঘৰৰ যেতিয়া সকলোৱে এখন্তেক ভাত ঘুমটি মাৰে, তেতিয়া মনে মনে বৰশীডাল লৈ পিছ ফালৰ পুখুৰীত মাছ মাৰিবলৈ … মাছ পাওঁ বা নাপাওঁ, গোহালীটোৰ পিছফালে থকা গোবৰ ডৰাৰ পৰা কেচু খান্দি বৰশীৰ টোপ লগাই একান্তমনে পুঙাটোলৈ চাই থাকিবৰ মোৰ মন যায় . . . মায়ে ডবিয়াই, এই ভৰ দুপৰীয়া পুখুৰীৰ পাৰৰ পৰা আহিলিনে বুলি . . . গাত ‘বাক’ লাগি আহিব, গম পাবি তেতিয়া . . .\nমনত আছে, সৰু থাকোতে আমি বছৰটোত কেইবাবাৰো মোৰ ককাৰ ঘৰলৈ দীঘলীয়াকৈ থাকিবৰ বাবে গৈছিলোঁ । তেতিয়া যাতায়ত বুলিবলৈ মাৰ্ঘেৰিটাৰ পৰা ভজোলৈ কেৱল দুখন পেচেঞ্জাৰ ট্রেইন চলিছিল । এখন ৰাতিপুৱা আৰু এখন আবেলি । যোৱাৰ আগদিনা দেউতাই দুটা বস্তু আনিছিল । এটা ডাঙৰ মাছ, মায়ে ধুই পখালি, ৰেপি ৰেপি নিমখ আৰু হালধি সানি থৈছিল আগনিশা । আমাৰ তেতিয়া ফ্রিজ নাছিল বাবে এনেকৈ থলে পিছদিনাখনলৈকে ভাল হৈ থাকিছিল । তেতিয়াৰ দিনত ডাঙৰ মাছ সহজলব্ধ নাছিল, বিশেষকৈ গাওঁ অঞ্চলত । সেয়ে দেউতাই ককা-আইতালৈ এনেকৈ মাছ এটা লৈ গৈছিল । আৰু এটা বস্তু আছিল, মলাধঁপাত । কোৱা শুনো, মাৰ্ঘেৰিটাৰ মলাধঁপাত হেনো বৰ বিখ্যাত আছিল । সেয়া ককা-আইতাৰ বাবে স্পেচিয়েল গিফ্ট । ককাৰ হোকা খোৱাৰ স্টাইলটো . . .আহ । নিজেও মনে মনে টানি চৰচৰণি খাই চকুৰে সৰিয়হৰ ফুল দেখি গৈছিলোঁ ।\nযাত্রাৰ দিনা পুৱাই উঠি কুবাকুবিকৈ ৪.৩০ মান বজাত ওলাওঁ । বেগ-চেগ বোৰ দেউতাৰ ৰ’ভাৰ চাইকেলখনত লাদি বুঢ়ীদিহিং নদীৰ সিপাৰে থকা ৰেলষ্টেচনলৈ বুলি ঢাপলি মেলোঁ । ষ্টেচন পাই দেউতাই চাইকেলখন ওচৰৰ এন. কে. ঘোষৰ দোকানৰ পিচফালে থৈ আহে; ঘূৰি আহিবৰ দিনা লৈ যোৱাৰ বন্দোবস্তিৰে । দুটা ফুল আৰু এটা হাফ টিকট কিনি আমি অধীৰ আগ্রহেৰে ৰেল অহালৈ অপেক্ষা কৰো । প্র্থম ঘন্টাটো বাজিলে মানে গ’ম পাওঁ ৰেল লিডু এৰিলে । দ্বিতীয়টো মানে বৰগোলাই এৰিলে; উৎকণ্ঠাটো অলপ কমে । তৃতীয়টো বজাৰ লগে লগে প্লেটফৰ্মত থকা মানুহবোৰৰ খদম-দম লাগে । আমিও বস্তু-বাহানি বোৰ আকৌ গণি-পিতি ভালকে ধৰি থিয় হওঁ । তেনেকোৱাতে দেখোঁ, এটা ধোঁৱা বৰণীয়া চোলা পিন্ধা এজন মানুহে এডাল ডাঙৰ ৰিং হাতত লৈ ৰৈ আছে । সেই ৰিংডাল আহিব লগীয়া ৰেলখনৰ ড্রাইভাৰক তেওঁ দি দিয়ে আৰু ড্রাইভাৰে তেনেকোৱাই আন এডাল ৰিং প্লেটফৰ্মলৈ দলিয়াই দিয়ে . . . ।\nৰেলত উঠাৰ পিছত এটাই চিন্তা . . খিৰিকিৰ কাষত বহিবলৈ পাওঁ নে নাপাওঁ । কাঠৰ চিট । যেনে তেনে যোগাৰ কৰোঁ খিৰিকিৰ কাষত বহাতো । কেতিয়াবা খিৰিকি বোৰত লোহাৰ ৰেইলিং থাকে; তেতিয়া মনটো মৰি যায়, মূৰটো বাহিৰলৈ উলিয়াব নোৱাৰাৰ দুখত । চকুত প্রায়ে কয়লাৰ গুৰি সোমাইছিল । ক’লা ধোঁৱা উৰোৱাই উৰোৱাই ৰেল আগবাঢ়ে . . . পাৱৈ, ডিগবৈ . . . তিনিচুকীয়া । ইয়াতে নামি মৰিয়্নী পেচেঞ্জাৰখন ধৰিব লাগে । দৌৰা দৌৰি কৈ নামি ৰৈ থকা সিখন গাড়ীত উঠোগৈ । আকৌ ৰেল চলে . . কিছু সময়ৰ পিছত বৰডুবি … নামৰুপ, নাহৰকটীয়া . . সাপেখাটি, লংপতীয়া . . ভজো । ইয়াতে নামি পুনৰ এটা আমনিদায়ক যাত্রাৰ বাবে সাজু হওঁ । প্রায় ৫ কিমি দূৰৈৰ কাকতিবাৰী; একমাত্র বাহন চাইকেল নহলে ৰিক্সা । আগতে ঠিক কৰি থোৱা অনুসৰি ককাই পঠিয়াই দিয়া নিমাই চাইকেল দোকানীৰ দুখন ৰিক্সা সাজু হৈ থাকে ককাৰ নুমলীয়া পুতেকক পো-বোৱাৰী সহ আদৰি নিবলৈ. . . এখনত দেউতা, বস্তু বাহানিৰে সৈতে আৰু আনখনত মই আৰু মা । ভজো ৰেলষ্টেচনত দেখা মোৰ বাবে আৰু এটা অবিৰস্মৰণীয় বস্তু আছিল ২-৩ খনমান টেম্প’ ভান গাড়ী । গীয়েৰডাল আছিল বাহঁৰ, ড্রাইভাৰ ওচৰতে এটা হেল্পাৰ থাকে; সি গীয়েৰডাল ধৰি থাকে, নহলে পিচলি যায় হেনো । সেইকিখন চলিছিল সোণাৰীলৈ । মোৰ তেনে এখনত উঠি চাবলৈ বৰ মন গৈছিল তেতিয়া; কিন্তু সেয়া আজিলৈকে হৈ নুঠিল । যেইকিনহওক, ৰিক্সাত ঘেটেং মেটেং কৰি কেলধোপ কেলধোপ কৈ ঘৰ আহি পাওঁতে কিজানি ১-২ মান বাজে । প্রায় আধা ফাৰ্লং মান দীঘল পদুলি মূৰত দুজোপা নাহৰ গছে আমাক আদৰনী জনায় । পদুলিত সোমাই বাঁহৰ দলংখন পাৰ হৈ কিছু দূৰ আহি নঙলা কেইডাল খুলি দিওঁতেই আমাৰ পোহনীয়া প্রকাণ্ড কুকুৰটোৱে (টম) যেনেকৈহে নেজ জোকাৰে দেখি সকলো দুখ ভাগৰ পাহৰি যাওঁ । সি ইমান দিনৰ পিছত দেখিলেও মোক ভালকে চিনি পাইছিল; ময়ো জানোঁ, ইয়াত থকা কিদিন সিয়ে মোৰ লেঙুটিয়া য়াৰ; মোৰ ইয়াত থকাকিদিনৰ অবিচ্ছেদ্য সংগী টম । মই যলৈকে নাযাওঁ, সি মোৰ লগত যাবই । সেয়ে ককাই তাক আগদিনাই গা পা ধুৱাই চাফ চিকুনকৈ ৰাখিছিল ।\nদিন বাগৰাৰ লগে লগে মই আমাৰ গাৱঁৰ ঘৰখনৰ প্ৰতিটো কাম-কাজৰ লগত পুৰণা হৈ পৰিছিলোঁ । দুপৰীয়া ভাতপানী খোৱাৰ পিছত সকলোৱে যেতিয়া এঘুমতি মাৰে, তেতিয়া মই প্রস্তুত হওঁ বৰশী বাবৰ বাবে । লগত মোৰ দোষ্ট টম । আৰু এজন ল’ৰা আছিল আমাৰ ঘৰত; তাৰ নাম পকা । আচল নাম আজিলৈকে গমেই নাপালো । মোত্কৈ কেইবাবছৰো ডাঙৰ । ককাৰ মেইন মানুহ; Man Friday । অৱশ্যে মাৰ শেন চকু সদায় মোৰ ওপৰত আছিল মই কি কৰোঁ ক’লৈ যাওঁ । যদিও মই সচৰাচৰ উৎপতীয়া স্বভাৱৰ নাছিলোঁ, তথাপিও মায়ে সদায় চকু ৰাখিছিল । অলপ আবেলি হলেই ধাননী পথাৰলৈ ধাপলি মেলোঁ । চকুৰে মণিব নোৱাৰালৈকে এখন সোণোৱালী পথাৰ । পথাৰৰ সৰু সৰু আলিয়েদি দৌৰি খুব ফুৰ্তি পাওঁ; পিছে পিছে টম । আমাৰ এখন প্র্কাণ্ড বাঁহনি আৰু কাঠনি বাৰী আছিল । ১৫ বিঘা মানৰ এখন সৰু চাহ বাগিছাও আছিল । আছিল এখন বেতবাৰী আৰু খেৰনী । মোৰ ককা যথেষ্ঠ পৰিশ্রমী আছিল । পিছত বুজিছিলো, আমৰ ১০০ বিঘাৰো ওপৰ মাটি বাৰী আছিল (আৰু এতিয়াও আছে) ।\nৰাতি (সন্ধ্যা) ককাৰ লগত বহি থকাতো হয়তো তেতিয়া মোৰ জীৱনৰ অন্যতম এক আকৰ্ষণ আছিল । জোনাক নিশা বাৰাণ্ডাত বহি হোকাটো টানি টানি ককাই বিভিন্ন কথা বুজাইছিল মই বুজি পোৱা ধৰনেৰে । আকাশৰ তৰা, হাতী, বাঘ, বান্দৰ, খোজনীয়া, শাক পাচলী, খেতি … কত যে টপিক । আমাৰ ককা এনে এজন ব্যক্তিত্বসম্পন্ন লোক আছিল যে যাৰ লগত সকলোৱে সম্ভ্রম সহকাৰে কথা পাতিছিল । ব্রিটিচৰ দিনতেই ককাই স্থানীয় চাহবাগিছা দিপলীংত (পিছলৈ Assam Tea Corporation ৰ হাতত পৰি এতিয়া মৃত্যুৰ ক্ষন গণিছে) ‘বৰবাবু’ হি্চাপে চাকৰী কৰিছিল । সন্ধিয়া আমাৰ লগত মেলত আইতাও বহিছিল চিলিম একোটা লৈ । মোৰ আইতা লাকুৱা অঞ্চলৰ বিখ্যাত ৰাজকুমাৰী (ৰাজকোৱঁৰ ) পৰিয়ালৰ আছিল আৰু সেই সময়ত যি বুজিছিলো, ককা আইতা নিজৰ মতত বিয়া হোৱা বাবে কিছু খেলিমেলিৰ সৄষ্টি হৈছিল যাৰ ফলত ককাই চিৰজীৱনৰ বাবে লাকুৱা এৰি আহি কাকতিবাৰিত থিতাপি লৈছিলহি । ৰাতি বৰ জয়াল পৰিবেশ এটাৰ সৃষ্টি হৈছিল । আমাৰ ঘৰৰ আশে পাশে কোনো জনবসতি নাছিল প্রায় ১-১/২ ফাৰ্লং মান দুৰলৈ । দুৱাৰদলিলৈকে নাহৰফুটুকী আৰু কুকুৰনেচিয়া বাঘৰ খোজ আমি প্রায়ে দেখা পাইছিলো । এনে অৱস্থাৰ বাবে আমাৰ কাৰোবাৰ বেমাৰ আজাৰ হলে বৰ আহুকাল হৈছিল । অৱশ্যে ওচৰৰ বাগিছাখনৰ ডাক্টৰজনক মাতিলেই তেখেত আহিছিল । আমি তেখেতক গগৈ বৰ্তা বুলিছিলো ।\nবছৰটোৰ বিভিন্ন সময়ত আমি কাকতিবাৰীৰ ঘৰত কটাইছিলো । মোৰ বাবে আটাইতকৈ ৰঙীণ সময় আছিল বহাগ বিহুৰ সময়ত । কাৰণ তেতিয়াই ককাৰ আটাই কিজন পো-বোৱাৰী একেলগ হৈছিল বিভিন্ন ঠাইৰ পৰা আহি । মোৰ ডাঙৰ আপা (জেঠাই) ওচৰতে মাহমৰাত থাকে । পেহীদেউ আহিছিল শিৱসাগৰৰ পৰা । ডাঙৰ বৰ্তা আহিছিল গোলাঘাটৰ পৰা আৰু সৰু বৰ্তাহঁত আহিছিল কোকৰাঝাৰৰ পৰা । লগত আহিছিল এইসকলোৰে ল’ৰা-ছোৱালীবোৰ যি বেলেগ বেলেগ স্তৰত কাণ সমনীয়া আছিল । যেনে পেহীৰ দুজনী ছোৱালী আৰু সৰু বৰ্তাৰ সৰু ল‘ৰাটো মোৰ কাণ-সমনীয়া । কেনে যে ফুৰ্তি লাগিছিল তাক ভাষাৰে বৰ্ণোৱা নাযায় । যৌথপৰিয়াল কাক বোলে তেতিয়াহে হৃদয়ংগম কৰিব পাৰিছিলোঁ । বহাগমহীয়া পথাৰত ডোঙা বন্ধা পানী যুৱলীত দেউতাৰ লগত মাছ ধৰিবলৈ যোৱাৰ আনন্দই বেলেগ আছিল । ব্র্হ্ম পূৱাতে উঠি গোবৰ, তুহ গুৰিৰে সৰু সৰু লাড়ু বনাই এই পানীৰ ডোঙাবোৰত দি অহা হয় । সেয়া মাছৰ খাদ্য । মাছবোৰ যেতিয়া এই খোৱাবোৰ খাবলৈ আহি একেলগে থাকে (প্রায় ১ ঘন্টা মানৰ পিছত), তেতিয়াই জালখন পেলোৱা হয় । পুঠি, ভাঙন, সৰু বৰালী, চেং মাছ আদিয়েই প্রধানকৈ উঠে । এবাৰ এনেকৈ জাল মাৰিবলৈ যাওতে মই নিজে মাৰি জালে মানুহে পানীত পৰিছিলো গৈ । অলপ চলপ লেতেৰা পানী খালোও । পকা আৰু দেউতাই ধৰি কোনোমতে উঠালে । পিছলৈ অৱশ্যে মই মোটামুটি পাকৈত জালুৱৈ হৈছিলোঁ ।\nপ্রত্যেক বাৰেই এদিন আকৌ উভতি আহিবৰ হয় । আকৌ সেই একেই যাত্রা । প্রথমে ৰিক্সাত, তাৰ পিছত ট্রেইনত আৰু ফাইনেলী চাইকেলত উঠি আহি ঘৰ । পুনৰ একঘেয়েমি; পঢ়া-শুনা, স্কুল । বৰ আমনিদায়্ক । মই আজিলৈকে সম্ভৱ এটা কাম কৰি কেতিয়াও ভাল নাপালোঁ; সেইটো হৈছে স্কুল-কলেজৰ পাঠ্যপুথি পঢ়ি । পঢ়াশুনা কৰাটো মোৰ বাবে চৰম কষ্টকৰ কাম আছিল ।\nএই কাহিনীবোৰ বৰ্ণাই থকিলে কেতিয়াবা যে শেষ হ’ব সন্দেহ । দিন কাল বদলি হ’ল । আমাৰ ল‘ৰাহঁতে এই কামবোৰৰ প্র্তি কোনো আকৰ্ষণ অনুভৱ নকৰে দেখোন । অৱশ্যে এদিন বা দুদিনতেনো কেনেকৈ একাত্ম বোধ কৰিব ? কিছুদিন ৰখাৰো যে উপায় নাই !! টিউচন, হ’মৱৰ্কত পিছ পৰি যাব যে । এনেকৈ গাৱঁৰ নিৰ্মল হাৱা পানী খাই বেছি দিন থাকিবলৈ হলে যে সিহঁত জীৱনৰ যুজৰ নিগনি–মেকুৰি দৌৰত বেয়াকৈ হাৰি যাব । ৯৫% নম্বৰ স্ক’ৰ বনাম নিৰ্মল আনন্দ . . . choice is yours ….!!


ব্ৰহ্মপু্ত্ৰ পুষ্কৰ মেলাৰ স্বাৰ্থত ভৰলুৰ বিষাক্ত পানী দীপৰ বিললৈ বোৱাই নিলে - ChandubiNews\nব্ৰহ্মপু্ত্ৰ পুষ্কৰ মেলাৰ স্বাৰ্থত ভৰলুৰ বিষাক্ত পানী দীপৰ বিললৈ বোৱাই নিলে\nপ্ৰকাশিত তাৰিখঃ ১১ নৱেম্বৰ, ২০১৯\nভৰলুমুখৰ সোণাৰাম হাইস্কুল খেলপথাৰৰ সমীপৰ ব্ৰহ্মপুত্ৰ পুষ্কৰ মেলাত অভ্যাগতসকলে স্নান কৰিব। সেয়ে অভ্যাগতৰ সুবিধাৰ কাৰণে বিষাক্ত ক’লা পানী বৈ অহা ভৰলু নৈক ভেটা দিলে কামৰূপ মহানগৰ জিলা প্ৰশাসনে। এই কাৰ্যত চিন্তিত গুৱাহাটীবাসীয়ে ক্ষোভ প্ৰকাশ কৰিছে যদিও ইয়াৰ প্ৰতি প্ৰশাসনৰ নাই কোনো ভ্ৰূক্ষেপ।\nউল্লেখযোগ্য যে, ভৰলু নদীৰে বৈ অহা বিষাক্ত ক’লা পানীৰে যাতে পুষ্কৰ মেলাৰ অভ্যাগতসকলে স্নান কৰিব নালাগে তাৰ বাবে জিলা প্ৰশাসনৰ এই ব্যৱস্থা গ্ৰহণ।\nএতিয়া ভৰলুৰ বিষাক্ত ক’লা পানীবোৰ যাব ক’লৈ! জিলা প্ৰশাসনে এই পানী জৈৱ–বৈচিত্ৰ্যৰ গুৰুত্বপূৰ্ণ মণ্ডল দীপৰ বিলত পেলোৱাৰ ব্যৱস্থা কৰিছে। ফটাশিলৰ পৰা মৰা ভৰলু, ছুইপাৰ কলনি, জ্যোতিকুছি, বালাজী, পামহী তাৰ পাছতে দীপৰ বিল। ভয়াৱহ প্ৰদূষণযুক্ত এই পানী ভৰলুৰ পৰা দীপৰ বিললৈ বোৱাই নিয়াৰ পাছত তাত থকা জলজ প্ৰাণী–উদ্ভিদবোৰে তীব্ৰ ভাবুকিৰ সন্মুখীন হ’ব।\nব্ৰহ্মপুত্ৰ পুষ্কৰ মেলাৰ অভ্যাগতসকলৰ স্বাস্থ্যৰ প্ৰতি বাৰুকৈয়ে চিন্তিত ৰাজ্য চৰকাৰ। কিন্তু পক্ষী অভয়াৰণ্যৰূপে খ্যাত তথা জৈৱ–বৈচিত্ৰ্যৰ গুৰুত্বপূৰ্ণ স্থান এখন সংৰক্ষণৰ প্ৰতি চৰকাৰে কিবা চিন্তা কৰিছেনে? ইতিমধ্যে বৰাগাঁৱৰ ডাম্পিং গ্ৰাউণ্ডৰ পৰা নিগৰিত বিষাক্ত পানীয়ে বিলখনৰ যথেষ্ট ক্ষতি সাধন কৰিছে। সেয়ে ৰাজ্য প্ৰশাসনে পুষ্কৰ মেলাৰ অভ্যাগতসকলৰ কথা চিন্তা কৰিলেই নহ’ব জৈৱ–বৈচিত্ৰ্য মণ্ডল দীপৰ বিলৰ সুৰক্ষাৰ প্ৰতিও চিন্তা কৰিব লাগিব।\nLabels: Assam, brahmaputra pushkar mela, chandubinews, guwahati, News, বাতৰি


কেইগৰাকীমান বিশিষ্ট সাংবাদিকৰ মনৰ কথা - NE FOCUS\nকেইগৰাকীমান বিশিষ্ট সাংবাদিকৰ মনৰ কথা\nআজি world press freedom day .এই দিৱস উপলক্ষে প্ৰেছ ক্লাৱ অৱ আছামে সমূহ সাংবাদিকলৈ শুভেচ্ছা জনাইছে বুলি এক বাৰ্তা প্ৰেৰণ কৰিছে। আজি এই বিশেষ দিনটোত আমি কথা পাতিছিলো, বৰ্তমান সময়ত সাংবাদিকতাৰ লগত ওত:প্ৰোত ভাৱে জড়িত কেইগৰাকীমান বিশেষ ব্যক্তিৰ লগত। আমি তেখেত সকলৰ পৰা জানিব বিচাৰিছিলো, কেইটামান বিশেষ প্ৰশ্নৰ উত্তৰ ..\nপ্ৰশ্ন কেইটা হ’ল এনেধৰণৰ : –\n(১)??সাংবাদিক সকলে মুক্ত মনে কাম কৰিব পাৰিছেনে?\n(২)??এজন ভাল সাংবাদিক কিদৰে হ’ব পাৰি?\n(৩)??অনলাইন জাৰ্ণেলিজিমে এই ক্ষেত্ৰত কেনেদৰে প্ৰভাৱ পেলাইছে ?\n(৪)??আজিৰ দিনটোত আপোনাৰ অনুভৱ কি ?\nএই ক্ষেত্ৰত প্ৰতিদিন টাইমৰ মুখ্য সম্পাদক নিতুমনি শইকীয়াই এনেদৰে কয় যে- বৰ্তমান সময়ত সাংবাদিক সকলৰ কিছুমানে মুক্ত মনে কাম কৰিব পাৰিছে। কিছুমানে পৰা নাই। ইয়াৰ মূল কাৰণ হ’ল মালিক পক্ষৰ হেঁচা, চৰকাৰী অথবা ৰাজনৈতিক হাতোৰাৰ বন্দী হৈ সাংবাদিক কিছুমানে কাম কৰি আহিছে। এজন ভাল সাংবাদিক হ’বলৈ হ’লে পঢ়া শুনা কৰিব লাগিব, নিজস্ব চিন্তাধাৰা দৃষ্টিভংগী থাকিব লাগিব। আটাইতকৈ ডাঙৰ কথাটো হ’ল বৃত্তিটোৰ প্ৰতি সেৱাৰ মনোভাব থাকিব। অনলাইন জাৰ্ণেলিজিমে কিছু ক্ষেত্ৰত নতুনত্ব আনিছে। মানুহক এক নতুন চিন্তাৰ খোৰাক দিছে। আজিৰ দিনটোত মোৰ অনুভৱ হ’ল স্বতন্ত্ৰতাৰে কাম কৰাৰ পৰিবেশ মই পাইছো আৰু অফিচত কাম কৰা সকলোৱে পাইছে।\nঅসমৰ অন্যতম আগশাৰীৰ নিউজ চেনেল নিউজ লাইভ। এই ক্ষেত্ৰত মেনেজিং এডিটৰ জাৰিৰ হুচেইনে এনেদৰে কয় -সাংবাদিক সকলৰ সততা নিজৰ ওপৰত, অনুষ্ঠানটোৰ ওপৰত নিৰ্ভৰ কৰে। এজন ব্যক্তি ভাল সাংবাদিক হ’বলৈ আত্মবিশ্বাস দৃঢ়তা আৰু সেৱাৰ মনোভাব থাকিব লাগিব।\nবৰ্তমান সময়ত ডিজিটেল মেডিয়াই মানুহৰ মাজলৈ যাবলৈ সক্ষম হৈছে। ভুৱা বাতৰি পৰিবেশনৰ ক্ষেত্রত সদায় সজাগ হোৱা উচিত। আজিৰ দিনটোত মোৰ অনুভৱ হ’ল এনেধৰণৰ কোনোধৰণৰ আপোচ নকৰাকৈ সততাৰে কাম কৰি যাম।\nগুৱাহাটী প্ৰেছ ক্লাৱৰ নৱ ঠাকুৰীয়াই আমাৰ প্ৰশ্নৰ সম্পৰ্কত এনদৰে কয় যে সাংবাদিক সকলে বহু ক্ষেত্রত মুক্ত মনে কাম কৰিব পাৰিছে, বহু ক্ষেত্রত পৰা নাই। কিন্তু এতিয়া চ’চিয়েল মেডিয়াৰ পয়োভৰ বেছি। গতিকে সাংবাদিক সকলে কৰ্তব্যস্থলীত মুক্ত ভাৱে কাম কৰাৰ পৰিবেশ নাপালেও অলটাৰনেট মাধ্যমৰ যোগেদি প্ৰকাশ কৰিব পাৰে। সেই অৰ্থত মুক্ত ভাৱে সংবাদ সেৱা আগবঢ়াব পৰা পৰিবেশ সৃষ্টি হৈছে। ভাল সাংবাদিক হ’বলৈ হ’লে এজন নাগৰিক হ’ব লাগিব। নৈতিকতা থাকিব লাগিব, সাহসী হ’ব লাগিব। আৰু সত্যৰ প্ৰতি অনুসান্ধিৎসু মনোভাব থাকিব লাগিব। অনলাইন জাৰ্ণেলিজিমে সৰ্বগ্ৰাসী ভূমিকা পালন কৰিছে। অনলাইন জাৰ্ণেলিজিমে প্ৰিণ্ট মেডিয়া ইলেকট্ৰনিক মাধ্যমক প্ৰভাম্বিত কৰিছে। মানুহৰ সমাজ জীৱনত প্ৰভাম্বিত কৰিছে। পৃথিবীৰ মানুহৰ জীৱন যাত্ৰা প্ৰভাম্বিত হৈছে।\nআনহাতে অসমীয়া প্ৰতিদিন কাকতৰ সাংবাদিক প্ৰকাশ মহন্তই এনেদৰে কয়- সাংবাদিক সকলে মুক্ত মনেৰে আগবঢ়িবলৈ সুযোগ নাপালেও প্ৰত্যাহ্বান নেওচি আগবাঢ়ি গৈছে। গণতন্ত্ৰক সুৰক্ষাৰ বাবে সাংবাদিকসকলে নিজৰ কলম চলাই নিছে। এজন ভাল সাংবাদিক হ’বলৈ হলে মানুহৰ প্ৰতি, সমাজৰ প্ৰতি দায়বদ্ধ হ’ব লাগিব। তৃতীয়টো প্ৰশ্ন উত্তৰত তেখেতে এনেদৰে কয়- অনলাইন জাৰ্ণালিজিমে সংবাদ ক্ষেত্ৰত এক ন-মাত্ৰা আনিছে। নেতিবাচক আৰু ইতিবাচক দিশ এই দুয়োটা দিশ অনলাইন জাৰ্ণালিজিমে প্ৰতিফলিত কৰিছে।\nএই সন্দৰ্ভত নিউজ-১৮ নৰ্থ ইষ্ট চেনেলৰ সম্পাদক পৰাগমণি আদিত্যই এনেদৰে কয়- উত্তৰ পূৰ্বাঞ্চলত খুব বিপদজনক ঠাই হিচাপে বিবেচিত হৈছে। শেহতীয়াকৈ ৩৭ জন সাংবাদিকে প্ৰাণ হেৰুৱাইছে। এই ক্ষেত্ৰত খুব মুক্তভাৱে কাম কৰাৰ পৰিবেশ আছে বুলি ক’ব নোৱাৰিলেও পূৰ্বৰ তুলনাত ভাল হৈছে। মই ভাবো এজন ভাল সাংবাদিক হ’বলৈ হ’লে ভাষা জ্ঞান থাকিব লাগিব (যি ভাষাত সংবাদ চৰ্চা কৰে) দ্বিতীয়তে নিজস্ব দৃষ্টিভংগী থাকিব লাগিব। তৃতীয়তে সততা আৰু সেৱাৰ মনোভাৱ থাকিব লাগিব। জাৰ্ণালিজিমৰ ক্ষেত্ৰত ভুৱা বাতৰি, দায়বদ্ধতা এই শব্দ দুটাই প্ৰত্যাহ্বান আনিলেও নিশ্চয়কে সময়ত উত্তৰ ওলাব। আজিৰ দিনটোত মোৰ অনুভৱ হ’ল এনেধৰণৰ মই ব্যক্তিগতভাৱে গাঁৱৰ পৰা সাংবাদিকতা আৰম্ভ কৰিছো। সমাজৰ বাবে কাম কৰাজন সদায় সুৰক্ষিত ভাৱে কাম কৰাৰ এটা পৰিবেশ পাওক তাকে আশা কৰো।\nএয়া আছিল কেইগৰাকীমান সাংবাদিকৰ মনৰ কথা। এনেধৰণৰ গঠনমূলক পৰামৰ্শ, ইতিবাচক খবৰৰ বাবে লগ ইন কৰিবলৈ নাপাহৰিব www.Nefocus.com . এই আপাহতে সমূহ সতীৰ্থক শুভেচ্ছা জনাইছো।\nPrevPreviousতিনিটা বিশেষ খবৰ\nNextমানৱীয়তাৰ নিদৰ্শন দাঙি ধৰিলে এক দম্পত্তিয়েNext


সলনি হ’ল ভাৰতৰ জাৰ্ছী, 'বিলিয়ন চিয়ৰ্ছ জাৰ্ছী' কিহত পৃথক? -\nHomeক্ৰীড়াসলনি হ’ল ভাৰতৰ জাৰ্ছী, 'বিলিয়ন চিয়ৰ্ছ জাৰ্ছী' কিহত পৃথক?\nসলনি হ’ল ভাৰতৰ জাৰ্ছী, ‘বিলিয়ন চিয়ৰ্ছ জাৰ্ছী’ কিহত পৃথক?\nসলনি হ’ল ভাৰতৰ জাৰ্ছী, 'বিলিয়ন চিয়ৰ্ছ জাৰ্ছী' কিহত পৃথক?\nনতুন দিল্লীঃ জাৰ্ছী সলনি হ’ল ভাৰতীয় ক্ৰিকেট দলৰ। আইচিচি টি-২০ বিশ্বকাপত ভাৰতীয় দলৰ খেলুৱৈ সকলক নতুন ৰূপত দেখিবলৈ পোৱা যাব। ভাৰতীয় ক্ৰিকেট নিয়ন্ত্ৰণ ব’ৰ্ড অৰ্থাত্ বিচিচিআই-এ আজি টি-২০ বিশ্বকাপৰ বাবে ভাৰতীয় দলৰ নতুন জাৰ্ছী মুকলি কৰিছে। উল্লেখ্য যে, টি-২০ বিশ্বকাপ ১৭ অক্টোবৰৰ পৰা ওমান আৰু ইউএইত অনুষ্ঠিত হ’ব। পূৰ্বৰ ঘোষণা অনুযায়ী বিচিচিআই-এ ভাৰতীয় ক্ৰিকেট দলৰ নতুন জাৰ্ছী আজি মুকলি কৰিছে।\nভাৰতীয় দলে লাভ কৰা নতুন জাৰ্ছীটো পুৰণি জাৰ্ছীতকৈ অলপ পৃথক। ভাৰতে এতিয়ালৈকে পিন্ধি থকা জাৰ্ছীটো গাঢ় নীলা ৰঙৰ আছিল। নতুন জাৰ্ছীটোও একে ৰঙৰ, কিন্তু নতুন ডিজাইনেৰে ধুনীয়াকৈ সজাই তোলা হৈছে ইয়াক। ইয়াৰ মাজত এটা পাতল নীলা ৰঙৰ পটিও আছে। পুৰণি জাৰ্ছীৰ কান্ধত ভাৰতৰ ৰাষ্ট্ৰীয় পতাকা প্ৰতীকী ৰূপত আছিল। কিন্তু নতুন জাৰ্ছীৰ কান্ধত কোনো ডিজাইন নাই। নতুন জাৰ্ছীৰ ছবি বিচিচিআই-এ সামাজিক মাধ্যমত প্ৰচাৰ কৰিছে। নতুন কিটটোৰ নাম দিয়া হৈছে ‘বিলিয়ন ছিয়ৰ্ছ জাৰ্ছী’। বিচিচিআই-এ সামাজিক মাধ্যমত ছবিখন শ্বেয়াৰ কৰিছে। বিচিচিআই-এ এক টুইট যোগে কয়, ‘জাৰ্ছীৰ আৰ্হি কোটি কোটি অনুৰাগীয়ে আকোঁৱালি লৈছে।’ ইয়াৰোপৰি, এমপিএল স্পৰ্টছেও ইনষ্টাগ্ৰামত নতুন জাৰ্ছীৰ এখন ফটো শ্বেয়াৰ কৰিছে।\nbillion cheers jersy\nPrevious articleফলাফল কাৰ পক্ষত? এয়া প্ৰত্যাৱৰ্তনৰ যুঁজ, কাৰ এই বিস্ফোৰণ…\nNext articleবংগৰ মমতাই মহিষমৰ্দিনী! পূজামণ্ডপত হুইল চেয়াৰত দুৰ্গাৰূপী মমতা…\nঅচল চলচ্চিত্ৰগৃহ, এইবাৰ খেল দেখুৱাব পিভিআৰ-এ!


পৰ্যটকে কঢ়িয়াইছে নেকি ভাইৰাছ ? ভ্ৰমণ পৰিহাৰ কৰক, সতৰ্কবাণী জাৰি -\nHomeৰাষ্ট্ৰীয়পৰ্যটকে কঢ়িয়াইছে নেকি ভাইৰাছ ? ভ্ৰমণ পৰিহাৰ কৰক, সতৰ্কবাণী জাৰি\nপৰ্যটকে কঢ়িয়াইছে নেকি ভাইৰাছ ? ভ্ৰমণ পৰিহাৰ কৰক, সতৰ্কবাণী জাৰি\nডিজিটেল ডেস্ক : শীতৰ সময়ছোৱাত বৰফৰ দলিচাত ওমলিবৰ বাবে বহুতে পৰিকল্পনা কৰে ফুৰিবলৈ যোৱাৰ৷ পৰাপক্ষত মহামাৰীৰ সময়ছোৱাত পৰিহাৰ কৰক এনে ভ্ৰমণৰ সিদ্ধান্ত৷ দৈনিক দ্ৰুতহাৰত বিশ্বজুৰি বৃদ্ধি হৈছে ক’ভিড, অ’মিক্ৰন৷ এই সময়ছোৱাত পৰ্যটকসকল অধিক সাৱধান হওক৷ ভেকচিন গ্ৰহণ কৰিলেও সম্পূৰ্ণৰূপে শংকামুক্ত নহয়৷ অলপতে কেইবাজনো পৰ্যটকৰ দেহত ক’ভিড ধৰা পৰিছে৷ যাৰ বাবে এক শংকাৰ কাৰণ হৈ পৰিছে পৰ্যটনকেন্দ্ৰসমূহ৷\nইপিনে বতৰ বিভাগে ভাৰতীয় বতৰ বিজ্ঞান বিভাগে কাশ্মীৰ উপত্যকাৰ প্ৰতিকূল বতৰৰ প্ৰতি লক্ষ্য ৰাখি ৭ আৰু ৮ জানুৱাৰীৰ বাবে জম্মু-কাশ্মীৰত কমলা সতৰ্কবাণী জাৰি কৰিছে। বতৰ বিভাগৰ মতে, আগন্তুক কেইদিনমানত বৰষুণ আৰু তুষাৰপাত ক্ৰমান্বয়ে বৃদ্ধি হোৱাৰ সম্ভাৱনা আছে। ৭আৰু ৮ জানুৱাৰীৰ নিশা বতৰৰ পৰিস্থিতি অধিক অৱনতি হোৱাৰ সম্ভাৱনা আছে, যাৰ ফলত ধাৰাসাৰ বৰষুণ বা তুষাৰপাত হ’ব পাৰে। অৱশ্যে, ৯জানুৱাৰীৰ ৰাতিপুৱা আৰম্ভ কৰি পাছৰ পৰিস্থিতি ক্ৰমান্বয়ে উন্নত হোৱাৰ সম্ভাৱনা আছে।\nকমলা সতৰ্কতাৰ বাবে, আইএমডিয়ে উপত্যকাৰ দুৰ্বল এলেকাবোৰত হিমস্খলন (ভূমিস্খলন)ৰ সতৰ্কবাণী প্ৰদান কৰিছে৷ লগতে কয় যে প্ৰতিকূল বতৰে ৮জানুৱাৰীত বিমান পৰিবহণতো প্ৰভাৱিত কৰিব পাৰে।প্ৰতিকূল বতৰে উপত্যকাত বিমান পৰিচালনাত যথেষ্ট প্ৰভাৱ পেলাইছে আৰু তেওঁলোকৰ কেইবাখনো বিমান যোৱা দুদিনত বাতিল হৈছে। বৃহস্পতিবাৰে টুইটাৰত এক বিবৃতিযোগে শ্ৰীনগৰ বিমানবন্দৰে কয় যে দিনটোত প্ৰায় ছখন বিমান বাতিল কৰা হৈছিল।\nআনহাতে, অলপতে ছিকিমতো এগৰাকী পৰ্যটকে অসাৱধানতাৰ বাবে পানীত পৰি মৃত্যুক সাবটি লয়৷ মেঘালয়তো প্ৰথমে পৰ্যটকৰ দেহত ধৰা পৰিছিল অ’মিক্ৰন৷ ইয়াৰোপৰি পশ্চিমবংগ, উৰিষ্যাত ক্ৰমে ৩গৰাকীকৈ পৰ্যটকৰ দেহত ধৰা পৰে অ’মিক্ৰন৷ দেশজুৰি বৃদ্ধি পোৱা ক’ভিড, অ’মিক্ৰনৰ সময়ছোৱাত স্বাস্থ্যৰ প্ৰতি লক্ষ্য কৰি ঘৰতে সুৰক্ষিত হৈ থাকক৷\nPrevious articleমেডিকেল আসনত নামভৰ্তি: অ’বিচিৰ ২৭% আৰু ইডউব্লিউএছৰ ১০% সংৰক্ষণৰ অনুমতি উচ্চতম ন্যায়ালয়ৰ\nNext articleঘোষণা নতুন এছঅ’পি : কি কি আছে নতুন নিয়ম


জেএনইউ ছাত্ৰ একতা সভাৰ অধ্যক্ষ আইছি ঘোষৰ সোঁহাতত বেণ্ডেজ থকা ছবিখন ভুৱা! - Factcrescendo Assamese\nJanuary 14, 2020 January 14, 2020 Manjori BorkotokyLeaveaComment on জেএনইউ ছাত্ৰ একতা সভাৰ অধ্যক্ষ আইছি ঘোষৰ সোঁহাতত বেণ্ডেজ থকা ছবিখন ভুৱা!\nজৱাহৰলাল নেহৰু বিশ্ববিদ্যালয়ৰ ছাত্ৰ একতা সভাৰ অধ্যক্ষ আইছি ঘোষ আৰু তেওঁৰ কিছু সহপাঠীৰ ওপৰত মুখমণ্ডল চিনিব নোৱাৰাকৈ কাপোৰ মেৰিয়াই অহা একাংশ লোকে হঠাৎ বিশ্ববিদ্যালয় চৌহদত প্ৰৱেশ কৰি আক্ৰমণ কৰে। এই ঘটনাত আইছি ঘোষ মূৰ আৰু হাতত বেয়াকৈ আঘাতপ্ৰাপ্ত হয় । আঘাতপ্ৰাপ্তিৰ ঠিক পাছতেই তোলা তেওঁৰ কিছু ছবি ছচিয়েল মিডিয়াত ভাইৰেল হৈ পৰে ।\nএতিয়া ছচিয়েল মিডিয়াত তেওঁৰ হাতৰ আঘাতৰ সম্পর্কে কিন্তু কিছু সন্দেহ প্ৰকাশ কৰা হৈছে । দুখন ফটো বিভিন্নজনে ফেচবুক আৰু হোৱাটচ এপ্পৰ জৰিয়তে শ্বেয়াৰ কৰিছে আৰু লিখিছে যে আইছি ঘোষে হাতত আঘাত পাইছোঁ বুলি মিছাকে কৈ জনসাধাৰণক বিপথে পৰিচালিত কৰিছে । এখন ফটোত দেখা গৈছে যে তেওঁৰ সোঁহাতত বেণ্ডেজ আছে আৰু আনখন ফটোত দেখা গৈছে যে তেওঁৰ বাওঁহাতত বেণ্ডেজ আছে ।\nএই দুখন ফটো অসমতো হোৱাটচ এপ্পৰ জৰিয়তে ভাইৰেল হৈ পৰিছে আৰু বিভিন্নজনে শ্বেয়াৰ কৰি আইছি ঘোষৰ হাতৰ আঘাত ৰহস্যজনক তথা মিছলিয়া বুলি আখ্যা দিছে ।\nসত্য কি? আইছি ঘোষে হাতত আঘাত পাইছোঁ বুলি মিছাকে কৈ জনসাধাৰণক বিপথে পৰিচালিত কৰিছে নেকি? জানোঁ আহক ।\nপ্ৰথমতে আমি উক্ত ফটোবোৰ লৈ গুগলত ৰিভাৰ্ছ ইমেজ চাৰ্ছ কৰিলোঁ আৰু পালোঁ যে এই ফটোখন জেএনইউ ছাত্ৰ একতা সভাই পতা এখন প্ৰেছ মিতৰ হয় য’ত আইছি ঘোষে বিশ্ববিদ্যালয়ৰ ওপৰত হোৱা আক্ৰমণৰ বিৱৰণ মিডিয়াৰ আগত দিছিল । উক্ত ভিডিঅ’টো তলত চাব পাৰে । ভিডিঅ’টোত স্পষ্ট হৈ পৰিছে যে আইছি ঘোষৰ বাওঁ হাতত আঘাত পাইছে আৰু বেণ্ডেজ লগাই থোৱা আছে ।\nউক্ত প্ৰেছ মিতখনৰ ফটো বিভিন্ন প্ৰতিষ্ঠিত সংবাদ মাধ্যমৰ ৱেবছাইট সমূহতো আছে । এই ফটোবোৰ ভাইৰেল হোৱা ফটোখনৰ লগত তুলনা কৰি আমি দেখিলোঁ যে আচল ছবিখনৰ মিৰ’ৰ ইমেজটোকে আন এখন ফটো বুলি শ্বেয়াৰ কৰা হৈছে । আমি ভালকৈ জানোঁ যে মিৰ’ৰ ইমেজত সোঁফালটো বাওঁফাল দেখা যায় আৰু বাওঁফালটো সোঁফাল ।\nমূল ছবিখন তলৰ লিংকবোৰ ক্লিক কৰিলে দেখা যাব ।\nইণ্ডিয়ান এক্সপ্ৰেছ | সংৰক্ষিত লিংক\nদা ৱিক | আৰ্কাইভ লিংক\nইয়াৰ উপৰিয়ো আমাৰ ফেক্ট ক্ৰেছচেণ্ড হিন্দী টিমে জেএনইউ ছাত্ৰ একতা সভাৰ সদস্য অমল পুলাকৰ্তৰ লগত এই সম্পৰ্কে যোগাযোগ কৰিছিল আৰু অমলে নিশ্চিত কৰিলে যে আইছি ঘোষে বাওঁ হাতত আঘাত পাইছে আৰু ভাইৰেল ফটোবোৰ মিছা হয় ।\nতেওঁ লগতে আইছি ঘোষৰ আৰু কিছু শেহতীয়া ফটো পঠালে য’ত স্পষ্টকৈ দেখা গৈছে যে আইছি ঘোষৰ বাওঁ হাতত বেণ্ডেজ আছে ।\nজেএনইউ ছাত্ৰ একতা সভাৰ অধ্যক্ষ আইছি ঘোষৰ সোঁ হাতত বেণ্ডেজ থকা ফটোখন ভুৱা হয় আৰু আচল ফটোৰ মিৰ’ৰ ইমেজ হয় । এখনত বাওঁহাতত বেণ্ডেজ আৰু এখনত সোঁহাতত বেণ্ডেজ থকা দুখন ফটো একেলগে শ্বেয়াৰ কৰি জনসাধাৰণক বিপথে পৰিচালিত কৰা হৈছে । আইছি ঘোষে হাতত আঘাত পাইছোঁ বুলি মিছাকে কোৱা নাই ।\nTitle:জেএনইউ ছাত্ৰ একতা সভাৰ অধ্যক্ষ আইছি ঘোষৰ সোঁহাতত বেণ্ডেজ থকা ছবিখন ভুৱা!\nFACT CHECK: এৰমেছে তেওঁলোকৰ বৰ্ষপুৰ্তি উদযাপন উপলক্ষে বিনামূল্যে বেগ বিতৰণ নকৰে\nJune 4, 2021 June 4, 2021 Manjori Borkotoky\nFebruary 8, 2020 March 23, 2020 Manjori Borkotoky


স্ব-বিৰোধ! অতীতক পাহৰি অসমসহ ৩ ৰাজ্যত BSFক অধিক ক্ষমতা প্ৰদান মোদী চৰকাৰৰ | News Next One\nস্ব-বিৰোধ! অতীতক পাহৰি অসমসহ ৩ ৰাজ্যত BSFক অধিক ক্ষমতা প্ৰদান মোদী চৰকাৰৰ\nবিশেষ সংবাদঃ ১৯৯০ চনত অসমত বলৱৎ কৰা হৈছিল সশস্ত্ৰ বাহিনী বিশেষ ক্ষমতা আইন চমুকৈ AFSPA। তেতিয়াৰে পৰা বৰ্তমানো অসমত প্ৰযোজ্য হৈ আছে উক্ত আইন। যোৱা ২৮ আগষ্টত পুনৰ ৰাজ্য চৰকাৰে সমগ্ৰ অসমক অশান্ত অঞ্চল হিচাপে ঘোষণা কৰি উক্ত আইনৰ ম্যাদ আৰু ৬ মাহৰ বাবে বৃদ্ধি কৰে। অসমৰ লগতে উত্তৰ-পূবৰ মণিপুৰসহ কেবাখনো ৰাজ্যত বৰ্তমানো প্ৰযোজ্য হৈ আছে এই AFSPA। ২০০০ চনৰ ৫ নৱেম্বৰত AFSPAৰ বিৰোধিতাৰে মণিপুৰত আমৰণ-অনশন আৰম্ভ কৰিছিল লৌহ মানৱী ইৰম শৰ্মিলাই।\nAFSPAৰ দৰে ক’লা আইন অব্যাহত থকাৰ সময়তে শেহতীয়াকৈ আন্তঃৰাষ্ট্ৰীয় সীমাৰ সৈতে লাগি থকা ৩খনকৈ ৰাজ্য সন্দৰ্ভত আন এক সিদ্ধান্ত গ্ৰহণ কৰিছে কেন্দ্ৰ চৰকাৰে। এই সিদ্ধান্ত অনুযায়ী অসম, পঞ্জাৱ আৰু পশ্চিমবংগত সীমা সুৰক্ষা বাহিনী চমুকৈ বিএছএফক পূৰ্বতকৈ অধিক ক্ষমতা প্ৰদান কৰা হ’ব। ৰাজ্য তিনিখনত বিএছএফে এতিয়াৰে পৰা আন্তঃৰাষ্ট্ৰীয় সীমাৰ পৰা ৫০ কিলোমিটাৰ দূৰত্ব সামৰি লোৱা অঞ্চলত স্থানীয় আৰক্ষীৰ অনুমতি অবিহনেই গ্ৰেপ্তাৰ, সামগ্ৰী জব্দ আৰু তালাচী অভিযান চলাব পাৰিব। অসম, পঞ্জাৱ আৰু পশ্চিমবংগৰ লগতে কেন্দ্ৰীয় শাসিত ৰাজ্য জম্মু-কাশ্মীৰ আৰু লাডাখতো এই ক্ষমতা লাভ কৰিব বিএছএফে।\nৰাজ্যকেইখনত কিমান শক্তিশালী হ’ব বিএছএফ?\nসীমা সুৰক্ষা বাহিনী (বিএছএফ) আইনৰ সংশোধনৰ জৰিয়তে কেন্দ্ৰীয় গৃহ মন্ত্ৰণালয়ৰ তৰফৰ পৰা ভাৰত-পাকিস্তান আৰু ভাৰত-বাংলাদেশ সীমাৰ ৩খন ৰাজ্যত বাহিনীটোৰ বিষয়াক অধিক কৰ্তৃত্ব প্ৰদান কৰা হৈছে। যোৱা ১১ অক্টোবৰত প্ৰকাশ কৰা এক অধিসূচনাৰ জৰিয়তে বিএছএফ এক্ট, ১৯৬৮ৰ অধীনত ২০১৪ চনত দিয়া পূৰ্বৰ নিৰ্দেশনা প্ৰত্যাহাৰ কৰি বিএছএফক এই ক্ষমতা প্ৰদান কৰিছে কেন্দ্ৰ চৰকাৰে।\nউল্লেখ্য যে, ২০১৪ চনৰ নিৰ্দেশনা অনুযায়ী ৰাজস্থান, পঞ্জাব, পশ্চিমবংগ আৰু অসমত বিএছএফৰ ক্ষমতা সীমান্তৰ পৰা মাত্ৰ ১৫ কিলোমিটাৰ অঞ্চলতহে আছিল। অৱশ্যে গুজৰাটত বিএছএফক সীমান্তৰ পৰা ৮০ কিলোমিটাৰ পৰ্যন্ত নিজৰ ক্ষমতা প্ৰয়োগৰ কৰ্তৃত্ব প্ৰদান কৰা হৈছিল। ১১ অক্টোবৰৰ নতুন নিৰ্দেশনা অনুযায়ী বিএছএফে অসম, পঞ্জাৱ আৰু পশ্চিমবংগত সীমান্তৰ পৰা ৫০ কিলোমিটাৰ পৰ্যন্ত অঞ্চলত দণ্ডাধীশৰ আদেশ আৰু ৱাৰেণ্ট অবিহনেই স্থানীয় আৰক্ষীৰ সৈতে যোগাযোগ নকৰাকৈয়ে কোনো লোকক গ্ৰেপ্তাৰ কৰাৰ কৰ্তৃত্ব লাভ কৰাৰ লগতে তালাচী অভিযান চলাব পাৰিব আৰু সা-সামগ্ৰী জব্দও কৰিব পাৰিব।\nসীমান্তৰ সিপাৰৰ পৰা ড্ৰোনৰ জৰিয়তে কূটাঘাট সংঘটিত কৰা ঘটনা বৃদ্ধি পোৱালৈ চাই এই সিদ্ধান্ত লোৱা বুলি জনাইছে কেন্দ্ৰীয় গৃহ মন্ত্ৰণালয়ে। আনহাতে বাংলাদেশ সীমান্তত বৃদ্ধি পোৱা একাধিক অবৈধ ব্যৱসায় ৰোধৰ বাবে অসম আৰু পশ্চিমবংগতো বিএছএফক অধিক ক্ষমতা প্ৰদান কৰা হৈছে।\nবিএছএফৰ সূত্ৰই সদৰী কৰা মতে এই চৰকাৰৰ এই সিদ্ধান্তৰ ফলত আন্তঃৰাষ্ট্ৰীয় সীমাৰ সৈতে লাগি থকা অঞ্চলসমূহত অপৰাধৰ সংখ্যা যথেষ্ট পৰিমাণে হ্ৰাস পোৱাৰ সম্ভাৱনা আছে। সূত্ৰটোৱে জনোৱা মতে গ্ৰেপ্তাৰ, তালাচী, জব্দৰ কৰ্তৃত্ব লাভ কৰিলেও প্ৰাৰম্ভিক সোধ-পোচৰ অন্তত ধৃত ব্যক্তিক ২৪ ঘণ্টাৰ ভিতৰত বিএছএফে স্থানীয় আৰক্ষীক গতাই দিবলৈ বাধ্য। কিয়নো সন্দেহযুক্ত অপৰাধীৰ বিচাৰ ক্ষমতা বিএছএফক আইনে প্ৰদান কৰা নাই।\nকেন্দ্ৰ চৰকাৰৰ এই সিদ্ধান্তৰ সম্পূৰ্ণ বিৰোধিতা কৰিছে পঞ্জাৱে। ৰাজ্যখনৰ মুখ্যমন্ত্ৰী চৰণজিৎ সিং ছন্নীয়ে কেন্দ্ৰৰ উক্ত সিদ্ধান্তক ভাৰতৰ যুক্তৰাষ্ট্ৰীয় ব্যৱস্থাৰ ওপৰত আক্ৰমণ হিচাপে অভিহিত কৰিছে। এই ধৰণৰ সংবিধান বিৰোধী সিদ্ধান্ত প্ৰত্যাহাৰ কৰিবলৈকো চৰকাৰক দাবী জনাইছে পঞ্জাৱৰ মুখ্যমন্ত্ৰীগৰাকীয়ে।\n'মই ভাৰত চৰকাৰৰ এই একপক্ষীয় সিদ্ধান্তক তীব্ৰ নিন্দা কৰিছো। এয়া ভাৰতৰ যুক্তৰাষ্ট্ৰীয় ব্যৱস্থাৰ ওপৰত পোনপটীয়া আক্ৰমণ। মই এই অবিবেচকী সিদ্ধান্ত প্ৰত্যাহাৰ কৰিবলৈ কেন্দ্ৰীয় গৃহমন্ত্ৰী অমিত শ্বাহক অনুৰোধ জনাইছো।’-এক টুইটত এইদৰে কয় পঞ্জাৱৰ মুখ্যমন্ত্ৰীগৰাকীয়ে।\nপঞ্জাৱৰ উপ-মুখ্যমন্ত্ৰী সুখজিন্দৰ সিং ৰন্ধৱায়ো এই সিদ্ধান্তৰ তীব্ৰ বিৰোধিতা জনোৱা দেখা গৈছে। তেওঁ কৈছে, 'এখন পূৰ্ণ ৰাজ্যৰ ভিতৰত আৰক্ষী সদৃশ কাম কৰাৰ অধিকাৰ বিএছএফৰ নাই। বিএছএফৰ কাম সীমান্তৰ সুৰক্ষা সুনিশ্চিত কৰা।’ ৰাজ্যখনৰ বিৰোধী দল তথা একালৰ বিজেপিৰ সহযোগী শিৰোমণি আকালি দলেও কেন্দ্ৰ চৰকাৰৰ এই সিদ্ধান্তক হঠকাৰী আখ্যা দিছে। আকালি দলৰ নেতা দলজিত সিঙে এনে সিদ্ধান্তক পিছ দুৱাৰেৰে পঞ্জাৱৰ আধাতকৈয়ো অধিক অঞ্চলত ৰাষ্ট্ৰপতি শাসন কৰাৰ লেখীয়া বুলি মন্তব্য কৰিছে।\nকেন্দ্ৰ চৰকাৰৰ এই সিদ্ধান্তৰ তীব্ৰ বিৰোধিতা কৰিছে পশ্চিমবংগৰ মমতা বেনাৰ্জী নেতৃত্বাধীন ৰাজ্য চৰকাৰে। পশ্চিমবংগৰ পৰিবহণ মন্ত্ৰী তথা জ্যেষ্ঠ তৃণমূল নেতা ফিৰহাদ হাকিমে কেন্দ্ৰ এই সিদ্ধান্তক হঠকাৰী আৰু আক্ৰোশমূলক আখ্যা দিছে। 'কেন্দ্ৰ চৰকাৰে দেশৰ যুক্তৰাষ্ট্ৰীয় ব্যৱস্থাক ভৰিৰে মোহাৰি পেলাইছে। আইন-শৃংখলাৰ বিষয়টো পূৰ্ণ ৰাজ্যৰ ক্ষেত্ৰত সম্পূৰ্ণৰূপে ৰাজ্যৰ অধীনস্থ। কিন্তু একনায়কত্ববাদী মোদী চৰকাৰে কেন্দ্ৰীয় সংস্থাসমূহৰ জৰিয়তে বাৰে বাৰে ৰাজ্যৰ ভিতৰুৱা বিষয়তো অনাধিকাৰ হস্তক্ষেপৰ অপচেষ্টা অব্যাহত ৰাখিছে। এয়া গণতন্ত্ৰৰ বাবে দুৰ্ভাগ্যজনক।’-এইদৰে কেন্দ্ৰক সমালোচনা কৰিছে হাকিমে।\nঅসম চৰকাৰৰ আদৰণি\nবিএছএফক অধিক ক্ষমতা প্ৰদান কৰা কেন্দ্ৰ চৰকাৰৰ সিদ্ধান্তক আদৰণি জনাইছে যোৱা ২৮ আগষ্টত AFSPAৰ ম্যাদ পুনৰ ৬ মাহৰ বাবে বৃদ্ধি কৰা ডঃ হিমন্ত বিশ্ব শৰ্মা নেতৃত্বাধীন অসম চৰকাৰে। ৰাষ্ট্ৰীয় সংবাদ প্ৰতিষ্ঠানৰ সোধা এক প্ৰশ্নৰ উত্তৰত মুখ্যমন্ত্ৰীগৰাকীয়ে মন্তব্য কৰিছে যে বিএছএফৰ ক্ষমতা বৃদ্ধিৰ সিদ্ধান্তৰ ফলত বাংলাদেশ সীমান্তৰ সৈতে লাগি থকা অসমৰ অঞ্চলসমূহত অপৰাধ যথেষ্ট পৰিমাণে হ্ৰাস পাব।\n'এই সিদ্ধান্তৰ ফলত বিএছএফে স্থানীয় আৰক্ষীৰ সৈতে সন্মিলিতভাৱে কাম কৰি সীমাৰ সিপাৰৰ পৰা হৈ অহা বিভিন্ন অপৰাধ, অবৈধ সৰবৰাহ, প্ৰব্ৰজন আদি ৰোধ কৰিবলৈ সমৰ্থ হ’ব। কেন্দ্ৰৰ উক্ত সিদ্ধান্তই ৰাষ্ট্ৰীয় সুৰক্ষা আৰু স্বাৰ্থক অধিক সুদৃঢ় কৰিব।’-বিএছএফৰ ক্ষমতা আৰু কৰ্তৃত্ব বৃদ্ধি সন্দৰ্ভত এই মন্তব্য কৰিছে মুখ্যমন্ত্ৰী ডঃ হিমন্ত বিশ্ব শৰ্মাই।\nবিপৰীতে অসমৰ বিৰোধী দল তথা জাতীয় দল-সংগঠনসমূহে এই সন্দৰ্ভত কোনো প্ৰতিক্ৰিয়া প্ৰকাশ কৰা নাই। দুটাকৈ নৱগঠিত জাতীয়তাবাদী ৰাজনৈতিক দলৰ দুজনকৈ শীৰ্ষ নেতাক এই সন্দৰ্ভত NNOৰ তৰফৰ পৰা প্ৰশ্ন কৰাত দুয়োজনে বিষয়টো সম্পৰ্কে অৱগত নহয় বুলি জানিবলৈ দিয়ে। একেদৰে এটা জাতীয় সংগঠনৰ এগৰাকীৰ শীৰ্ষ নেতায়ো বিষয়টো সম্পৰ্কে অজ্ঞতা প্ৰকাশ কৰে আৰু বিষয়টো জানি লৈ মন্তব্য কৰিব বুলি জনায়। (মন্তব্য প্ৰকাশ কৰিলে সেয়া লগে লগে এই বাতৰিতে আপডেট কৰা হ’ব)\nউল্লেখ্য যে বাংলাদেশক স্পৰ্শ কৰি থকা অসমৰ সীমান্ত অঞ্চলৰ মুঠ দৈৰ্ঘ্য হৈছে প্ৰায় ২৬২ কিলোমিটাৰ। বাংলাদেশৰ আন্তঃৰাষ্ট্ৰীয় সীমান্তৰ সৈতে লাগি আছে অসমৰ ৪ খন জিলা। এই জিলা চাৰিখন হৈছে দক্ষিণ শালমাৰা মানকাচৰ, ধুবুৰী, কাছাৰ আৰু কৰিমগঞ্জ। অৰ্থাৎ বিএছএফৰ ক্ষমতাৰ পৰিসৰ বৃদ্ধিৰ ফলত এতিয়া এই ৪খন জিলাৰ অধিকাংশ অঞ্চলৰ লগতে জিলাকেইখনৰ গাতে লাগি থকা জিলাসমূহৰো কিছু অংশত পোনপটীয়া কৰ্তৃত্ব লাভ কৰিব বিএছএফে।\nমোদীয়েও কৰিছিল বিৰোধিতা\n২০১২ চনত বিএছএফ এক্ট ১৯৬৮ সংশোধনৰ বাবে সংসদত উত্থাপন কৰিছিল তেতিয়াৰ মনমোহন সিং নেতৃত্বাধীন ইউপিএ চৰকাৰে। এই সংশোধনী প্ৰস্তাৱত বিএছএফক সীমান্তৰ উপৰিও সীমান্তৰ পৰা এক নিৰ্দিষ্ট দূৰত্বৰ ভিতৰত ক্ষমতা আৰু কৰ্তৃত্ব প্ৰদানৰ প্ৰস্তাৱ আগবঢ়োৱা হৈছিল। ইউপিএ চৰকাৰৰ এই সিদ্ধান্তৰ তীব্ৰ বিৰোধিতা কৰিছিল তদানীন্তন গুজৰাটৰ মুখ্যমন্ত্ৰী নৰেন্দ্ৰ মোদীয়ে।\nমোদীয়ে প্ৰধানমন্ত্ৰী মনমোহন সিঙলৈ পত্ৰ লিখি উক্ত প্ৰস্তাৱ প্ৰত্যাহাৰ কৰিবলৈ চৰকাৰক দাবী জনাইছিল। লগতে টুইটযোগে উক্ত প্ৰসংগক লৈ মনমোহন চৰকাৰক আক্ৰমণৰ লক্ষ্য কৰি লৈছিল মোদীয়ে। ২০১২ চনৰ ১৪ এপ্ৰিলত সন্ধিয়া ৬ বাজি ৩৩ মিনিটত কৰা এক টুইটত মোদীয়ে লিখিছিল, 'বিএছএফ এক্ট ১৯৬৮ৰ সংশোধন হৈছে ৰাজ্যৰ ভিতৰতে দেশ সৃষ্টি কৰিব খোজা ইউপিএ চৰকাৰৰ আন এক আক্ৰোশমূলক পদক্ষেপ। এই সিদ্ধান্তৰ বিৰোধিতাৰে মই প্ৰধানমন্ত্ৰীলৈ পত্ৰ প্ৰেৰণ কৰিছো।’\nপত্ৰখনত বিএছএফৰ কাম যে কেৱল সীমান্তত সেই কথা স্পষ্টকৈ উল্লেখ কৰিছিল তেতিয়াৰ মুখ্যমন্ত্ৰী তথা বৰ্তমানৰ প্ৰধানমন্ত্ৰী নৰেন্দ্ৰ মোদীয়ে। সীমান্তৰ পৰিৱৰ্তে বিএছএফক ৰাজ্যৰ ভিতৰৰ আইন-শৃংখলাজনিত দিশসমূহত হস্তক্ষেপ কৰিবলৈ দিয়াতো সংবিধান বিৰোধী বুলিও মনমোহন সিঙক সকীয়াই দিছিল মোদীয়ে।\nকি আছিল ইউপিএ চৰকাৰৰ সংশোধনী প্ৰস্তাৱত?\n২০১২ চনত বিএছএফ এক্ট ১৯৬৮ৰ সংশোধনীৰ জৰিয়তে গুজৰাটত সীমান্তৰ পৰা ৮০ কিলোমিটাৰ অঞ্চলত বিএছএফক যিকোনো সন্দেহযুক্ত ব্যক্তিক গ্ৰেপ্তাৰৰ লগতে তেনে কাৰ্যৰ বিৰুদ্ধে তালাচী অভিযান তথা অবৈধ সামগ্ৰী জব্দ কৰাৰ ক্ষমতা আৰু কৰ্তৃত্ব প্ৰদান কৰা হৈছিল। গুজৰাটৰ লগতে উক্ত সংশোধনীৰ জৰিয়তে ৰাজস্থানৰ ৫০ কিলোমিটাৰ আৰু পঞ্জাৱ, অসম তথা পশ্চিমবংগৰ ১৫ কিলোমিটাৰ অঞ্চলত বিএছএফক ক্ষমতা প্ৰদান কৰিছিল তদানীন্তন ইউপিএ চৰকাৰে। আনহাতে এই সংশোধনীত আন্তঃৰাষ্ট্ৰীয় সীমান্ত স্পৰ্শ কৰি থকা জম্মু-কাশ্মীৰ তথা উত্তৰ-পূবৰ ৫ ৰাজ্য মণিপুৰ, মেঘালয়, ত্ৰিপুৰা, নাগালেণ্ড আৰু মিজোৰামৰ সমগ্ৰ ভূ-খণ্ডতে বিএছএফক ক্ষমতা আৰু কৰ্তৃত্ব প্ৰদান কৰা হৈছিল।\nতাৎপৰ্যপূৰ্ণ যে, ইউপিএ চৰকাৰে উক্ত আইন সংশোধন কৰাৰ সময়ত গুজৰাটত বিজেপি নেতৃত্বাধীন চৰকাৰ থকাৰ বিপৰীতে ৰাজস্থানত আছিল ইউপিএ চৰকাৰ। আনহাতে আইনখন সংশোধনীৰ জৰিয়তে ইউপিএ চৰকাৰে গুজৰাটত সীমান্তৰ পৰা সৰ্বাধিক ৮০ কিলোমিটাৰ পৰ্যন্ত অঞ্চলত বিএছএফক ক্ষমতাশালী কৰি তোলাৰ পৰিৱৰ্তে কংগ্ৰেছ শাসিত ৰাজস্থানত সামৰি লৈছিল ৫০ কিলোমিটাৰ পৰ্যন্ত অঞ্চল।\nগুৰুত্বপূৰ্ণ কথা এয়ে যে যিগৰাকী নৰেন্দ্ৰ মোদীয়ে মুখ্যমন্ত্ৰী হৈ থকা সময়ত বিএছএফক অধিক ক্ষমতা প্ৰদানৰ বিৰোধিতা কৰিছিল সেইগৰাকী মোদীয়ে যোৱা ১১ অক্টোবৰত বিজেপি বিৰোধী দুখন ৰাজ্যৰ লগতে বিজেপি শাসিত অসমতো বিএছএফক অধিক ক্ষমতা প্ৰদানৰ সিদ্ধান্ত গ্ৰহণ কৰে। পাৰ্থক্য এয়াই যে ২০১২ চনত মোদীয়ে তেতিয়াৰ প্ৰধানমন্ত্ৰীলৈ ইয়াৰ বিৰোধিতা কৰি পত্ৰ লিখিছিল আৰু টুইট কৰিছিল। এইবাৰ প্ৰধানমন্ত্ৰী মোদীক উদ্দেশ্যি সেই একেই টুইট কৰিছে পঞ্জাৱৰ মুখ্যমন্ত্ৰী চৰণজিৎ সিং ছন্নীয়ে। বিপৰীতে ২০১২ চনত যিদৰে কংগ্ৰেছ নেতৃত্বাধীন কেন্দ্ৰৰ উক্ত সিদ্ধান্তক কংগ্ৰেছ শাসিত ৰাজ্যসমূহে আদৰণি জনাইছিল ঠিক একেদৰে এইবাৰো বিজেপি নেতৃত্বাধীন কেন্দ্ৰৰ উক্ত সিদ্ধান্তক আদৰণি জনাইছে বিজেপি শাসিত অসম চৰকাৰে।


বন্য আনন্দ Part4( University r sirr logot sudasudi ) :: Assamese New Sex Story | RareDesi Forum\nhttp://raredesi.com মইঃ নাই একো হোৱা নাই৷ আপোনি বহুত লেতেৰা মানুহ৷ ৷ চাৰঃ হাঃ হাঃ কিয়৷?৷ মোৰ মাল খিনি খুৱাই দিয়াৰ বাবে? মইঃ চিঃ: মোৰ বমি আহি গৈছে৷ চাৰঃ কি জানা মোৰ ৱাইফে এনেকে মাল খুৱাতো দুৰৰে কথা মোৰ বাৰিডালত মুখেই নলগাই৷ আজি তুমি মোৰ বহুত দিনৰ ইচ্ছা ইচ্ছা এটা পুৰনকৰিলা৷ হাঃ হাঃ থেংকচ ফৰ দেট৷ চাৰৰ কথা শুনি মোৰ খং উঠিছিল৷ হলেও মই একো নকলো৷ লেংটা হৈ বাথৰুমৰ দুৱাৰত তেওঁ থিয় হৈ আছিল৷ মই কলো৷ যাওক আপোনি মই দুৱাৰ খন বন্ধ কৰি দিও৷ চাৰঃ কিয় দুৱাৰ বন্ধ কৰি তুমি কি কৰা? ______________________________\nমইঃ যি কৰো কৰিম আপোনি যাওক৷ চাৰ: কিয় পেছাব কৰিবা নেকি? মই: ওঁ৷ আপোনি যাওক৷ চাৰ: মোৰ আগত মুতিবলৈ লাজ কৰিছা? এতিয়া আকৌ কিহৰ লাজ! মই একো নামাতিলো৷ তেওঁ ভিতৰলৈ সুমাই আহিল৷ মোক পিচফালৰ পৰা ককালত সাৱতি ধৰি কলে "একো নহয়৷ লাজ কৰিব নালাগে৷ বহা৷ মোৰ আগতে মুতাচোন৷ চাওঁ তোমাৰ দৰে এজনী ধুনীয়া ছোৱালীয়ে মুতিলে কেনে লাগে৷" তেখেতে মোক প্ৰায় হেচি ধৰি বাথৰুমৰ মজিয়াত বহুৱাই দিলে৷ ময়ো তেওঁক বাধা দিব নোৱাৰিলো৷ নিজেও ঠিক মোৰ পিছতেই মজিয়াত বহি দিলে৷ তেওঁৰ লিংগৰ আগতো মোৰ তপিনাত অকণমান লাগিও আছিল৷ মোক আকৌ কলে৷ কৰা৷ পেছাব কৰা৷ মোৰ লাজে খঙে অৱস্থা বেয়া হৈ গৈছিল৷ বাহিৰত ইমান ভব্য-গব্য মানুহতোৰ এনে বিকৃত মন৷ মোক পেছাব কৰিবলৈও বাধ্য কৰাইছে৷ মোৰ পেছাব কৰা ভাবতোও নোহোৱা হৈ গৈছিল৷ কিন্তূ তেওঁ যেন এৰি দিয়া ভকত নহয়৷ আকৌ কলে৷ কি হল৷ মুতা আকৌ৷ হিঃ হিঃ৷ নুমুতা কিয়৷ এবাৰ চাব মন গৈছে৷ ছোৱালী মানুহএ মুতিলে কেনে লাগে৷\nবিচনাৰ ওপৰত দুখন পাতল ব্লেংকেট আছিল৷ মই কাপোৰ নিপিন্ধিলো৷ তাৰে এখন ব্লেংকেট গাত লৈ পেট পেলাই শুই দিলো৷ চাৰে৷ নিজেও বিচনা খনৰ আনটো কাষত বহি লেপটপ তো খুলি কিবা চাবলে ধৰিলে৷ মই দেখিছিলো তেখেতে লেপটপ বেগ তোৰ পৰা কিবা পিল নে কেপচুল উলিয়াই খাইছিল৷ পাছত গম পাইছিলো৷ তেওঁ মোৰ লগত একে ৰাতিতে অত্যাধিক বাৰ যৌন বাসনা পুৰাবলৈকে উত্তেজনা বৃদ্ধি পোৱা টেবলেট খাইছিল৷ প্ৰায় এক ঘন্টা মান মোৰ টোপনি আহিছিল হবলা৷ ভাগৰত গভীৰ টোপনি আহিছিল৷ তাৰ পাছত মোৰ উদং পিঠি আৰু পিয়াহত কঠিন স্পৰ্শ এটা অনুভব কৰি সাৰ পাই গৈছিলো৷ চাৰে মোৰ গাৰ পৰা ব্লেংকেট খন আঁতৰাই মোৰ নিমজ উদং বগা পিঠিখনত হাত ফুৰাই আছিল৷ তেখেতে নিজেও উলংগ হৈ মোৰ গাৰ এক ফালে পৰি আছিল৷ চাৰৰ বুকুৰ স্পৰ্শ মোৰ পিঠিত,পেটৰ স্পৰ্শ মোৰ ককালত, উদং নোমাল কৰঙন এটাৰ স্পৰ্শ মোৰ তপিনাত অনুভব কৰিছিলো৷ চাৰে আলফুলে মাজে মাজে মোৰ এফালে ওলাই থকা পিয়াহ এটাতো পিটিকি আছিল৷ মোৰ অকণমান ভালো লাগিছিল৷ আশা কৰিছিলো তেখেতৰ লগত এটা সুন্দৰ নিশা কটাম বুলি৷ প্ৰথমে আহিয়েই যে উত্পাত কৰি কি কাম কিটা কৰিলেহি৷ মই ভবাৰ দৰে তেওঁৰ উত্পাত শেষ হোৱা নাছিল৷ মোৰ পিয়াহৰ পৰা হাত খন নি এইবাৰ মোৰ তপিনা দুটা পিটিকিবলৈ ধৰিলে৷ মাজে মাজে দুইটা তপিনাৰ মাজৰ ফাকটোত আঙুলি বুলাই দিয়ে৷ মই চকু মুদি পেট পেলাই শুই তেখেতৰ স্পৰ্শ সুখ উপভোগ কৰি আছিলো৷ তেনেকে আঙুলি বুলাই থাকিয়েই এবাৰ তেওঁ মোৰ পোকৰৰ ফুতাটোত আঙুলি এটা ভৰাই খুচি দিলে৷ এবাৰ দুবাৰ নহয় কেইবাবাৰো খুচি আঙুলি তো ওলোৱা সোমোৱা কৰি দিছিল৷ মই চকু মেলি তেওঁৰ ফালে কৌতুহলেৰে চালো৷ যেন কি কৰিছে বুলি এবাৰ নীৰবেই কলো৷ তেওঁ মোৰ কৌতুহল তো যেন বুজিহে পালে! মোক কলেচাও তুমি আঠু কাঢ়ি দিয়া৷ মই একান্ত বাধ্য হৈ আঠু কাঢ়ি দিলো৷ তপিনাযোৰ ডাঙি৷ চাৰে নিজেও মোৰ ভৰিৰ ফালে গৈ আঠু কাঢ়ি ললে৷ তাৰ পাছত তেওঁ লিংগৰ আগটো মোৰ পোকৰৰ ফুটাটোত লগালে৷ লগাই সোমোৱাবৰ বাবে চেষ্টা কৰিলে৷ আকৌ মই কৌতুহলেৰে উভতি চালো৷ তেওঁ একো নকলে৷ লিংগৰ আগটো মোৰ পোকৰৰ ফাকতো বহলকৈ মেলি সোমোৱাবলৈ যত্ন কৰিলে৷ কিন্তূ অকণো নোসোমাই৷ চাৰে তেওঁৰ বেগটো খুলি এটা ব্ৰাইলক্ৰীমৰ দৰে হেয়াৰ জেল অকণমান উলিয়াই এটা আঙুলিত লগাই পোকৰৰ ফুটাতোত খুচি লগাই দিলে৷ ঠান্ডা লাগি গৈছিল৷ কিন্তূ সেই ঠান্ডা ভাৱতো বেচি সময় নাথাকিল৷ তেওঁ নিজেও লিংগৰ আগটোত হেয়াৰ জেল লগাই পোকৰৰ ফুটাতোত আকৌ লিংগতো সোমোৱাব ধৰিলে৷ হে ভগৱান৷ কিযে অৱস্থা হৈছিল মোৰ৷ ইমান ধুনীয়া যোনিখন পৰি থাকোঁতে এই মানুহটোৱে কিয় মোৰ পোকৰত লিংগ ভৰাব খুজিছে৷ মই বাধা দিয়াৰ উপায় নোপোৱা হলো৷ লিংগৰ আগটো অকণমান সুমাই গল৷ পোকৰতো পুৰিবলৈ ধৰিছিল৷ কিযে যন্ত্ৰনা৷ বিষ৷ নাই তেওঁ মোৰ কেকঁনি গেঙনিলৈলৈ ভ্ৰুক্ষেপ নকৰি লিংগটো ঠেলি ঠেলি আৰু সোমোৱালে৷ চেষ্টা কৰোতে লিংগৰ আগটো অকণমান সুমাই গৈছিল৷ বিৰাট কপকপীয়াকৈ খাপ খাই লাগি গৈছিল৷ মই বিষত আৰু পোৰনিত ধৰ ফৰাই আছিলো৷ চাৰে আধা মানলৈকে লিংগটো পোকৰত সোমোৱাৰ পাছত লিংগ সঞ্চালন কৰিবলৈ ধৰিলে৷ কিন্তূ লিংগটো ইমান টানকে লাগি আছিল যে৷ আগ পিচ কৰি ওলোৱা সোমোৱা কৰিলে মোৰ ককাল তোও অগা পিছা হৈ যায়৷ মই ভালকৈ খোপনি পুতি আঠু কাঢ়ি থাকিবও পৰা নাছিলো৷ চাৰে লিংগৰ গতি বঢ়াবলৈ ধৰাত মই আৰু আঠু কাঢ়ি থাকিব নোৱাৰিলো ৷ পেট পেলাই বিচনাত পৰি দিলো৷ চাৰে এইবাৰ মোৰ পেটৰ তলত এটা গাৰূ সোমোৱাই দিলে৷ তপিনা দুটা ওপৰলৈ দাঙ খাই গল৷ তেওঁৰ দুই ভৰিৰে মোৰো ভৰি দুখন পকাই মেৰিয়াই ধৰি মোক একদম লৰচৰ কৰিব নোৱাৰা কৰি ললে৷ তাৰ পাছত আকৌ লিংগ মাৰিবলৈ ধৰিলে৷ লাহে লাহে পোকৰৰ বাটতোও অলপ শিঠিল আৰু ঢিলা হৈছিল৷ চাৰে নিজৰ দেহৰ সম্পুৰ্ণ ভৰ মোৰ গাৰ ওপৰত দি মোৰ দুই খন ভৰি নিজৰ ভৰিত পাক খুৱাই লৈ লিংগ সঞ্চালন কৰি আছিল আৰু মই বিষ আৰু যন্ত্ৰনাত কেঁকাই আছিলো৷ তেওঁ হাওলি আহি মোৰ কাণৰ কাষত ফুচফুচাই কৈছিল৷ "কষ্ট পাইছা নেকি?" ______________________________\nমই একো নামাতিলো৷ খং উঠি আছিল৷ আগতে শুনিছিলো লৰাবোৰে কেনেকে পোকৰ মাৰে৷ কিন্তূ কেতিয়াও ভবা নাছিলো ৷ছোৱালী মানুহকো এনেকে পোকৰ মাৰে বুলি! মোকযে চাৰে সচাকৈয়ে পোকৰ মাৰিছিল৷ আহঃ ইমানযে কষ্ট পাইছিলো৷ চাৰে মোৰ কেঁকনি শুনিয়েই চাগে কলেঃ "বেয়া নাপাবা৷ মই ৱাইফৰ লগত নৰ্মেল চেক্স কৰি একদম ব'ৰ হৈ গৈছো৷ আজি তোমাৰ লোভনীয় তপিনা দুটা দেখি থাকিব নোৱাৰিলো৷ জানা আজি ৰাতিতোৰ বাবে মই কিমান পইচা খৰচ কৰিছো? ৩০০০ টকা৷ ৰূম ভাড়াৰ উপৰিও তোমাক অনাৰ বাবেও এক্সত্ৰা পইচা দিছো৷ মই এই পইচা উচুল কৰিবই লাগিব৷ তুমিতো সদায় নাহা৷ তোমাৰ অলপ কষ্ট হলেও উপায় নাই৷ ৰাতি এবাৰ ভাল কে কৰিম৷ তোমাৰ আছল মৌচাক (যোনি) খন মই শেষ ৰাতিহে ফালিম হাঃ হাঃ৷" চাৰে অত্যাচাৰ কৰি লিংগৰ গতি বৃদ্ধি কৰিলে৷ গোটেই লিংগটো গুৰিলৈকে মোৰ পোকৰৰ অকণমান সৰু ফুটাতোৱেদি ওলোৱা সোমোৱা কৰি আছিল৷ খচ খচ৷ টাইট যদিও লিংগটো অলপ অলপ কৈ আগ পিছ কৰি আছিল৷ গতি খুব তীব্ৰ হল৷ চাৰে মোক পিচফালৰ পৰা জপতিয়াই ধৰিলে৷ মই তেওঁৰ গাৰ তলত চেপেটা হৈ গৈছিলো৷ খপ খপ লিংগ চলিছিল৷ আৰু অলপ পাছতেই চাৰে মোৰ পোকৰৰ ভিতৰতেই বীৰ্য্য এৰি দিছিল৷ বীৰ্য্যত্যাগ কৰি চাৰ দুই মিনিট মান মোৰ গাতেই পৰি থাকিল৷ লিংগটো পোকৰৰ পৰা উলিয়াই উঠি যোৱাৰ পাছত মোক কলেঃ "চাও৷ উঠি কিবা কাপোৰ এটা পিন্ধি লোৱা৷ মই ডিনাৰ অৰ্ডাৰ কৰো৷ ৰূমতে খাম৷" ময়ো উঠি কুৰ্তাতো পিন্ধি ললো৷ ককালৰ তলৰখিনি ব্লেংকেট খনেৰে ঢাকি থলো৷ চাৰে পেন্ট আৰু টি-চাৰ্ট তো পিন্ধি ডিনাৰ অৰ্ডাৰ কৰিলে৷ তেতিয়া ৰাতি ৯টা মান বাজিছিল৷\nবন্য আনন্দ Part 1 ( University r sirr logot sudasudi ) ( Assamese Sex Story ) Assamese sex stories May 8, 2016\nবন্য আনন্দ Part3( University r sirr logot sudasudi ) :: Assamese New Sex Story Assamese sex stories May 8, 2016\nবন্য আনন্দ Part2( University r sirr logot sudasudi ) :: Assamese New Sex Story Assamese sex stories May 8, 2016\nবন্যা খুব মন খারাপ করেছিল Bangla Sex Stories - বাংলা যৌন গল্প Apr 27, 2016


xukhdukh.com September 12, 2015 LOCAL-GUJAB, লোকেল গুজৱ.কম,\n১. মৰাণৰ বাট-পথে ঠেকেচা খাই ৰসাল গগৈদেউৰ কঁকাল টনটনাই যোৱাৰ বাতৰিত মুম্বাইতো খলকনি। নিমন্ত্ৰণ পালে তেওঁক বিহলঙনিৰে জাৰি দি বিষ উপশম কৰিবলৈ গুৱাহাটীলৈ যাব বুলিও খলকনি৩৬৫ চেনেলৰ আগত ৰাখী শাৱন্তীয়ে প্ৰকাশ কৰিছে।\n২. দেশত ক'ত ক'ত শান্তিৰে মাংস খাব পাৰিব তাৰ বাবেও অচিৰেই বেন.কময়ে এপছ মুকলি কৰিব বুলি ঘোষণা কৰিছে। সঘন নিষিদ্ধকৰণৰ ফলত যাতে ভোজনবিলাসীৰ কোনো অসুবিধা নহয় তাৰ বাবেই এই ননভেজ-এপচ এচিৰেই মোবাইলৰ বাবে মুকলি কৰা হব বুলিও বেন সংস্কৃতি প্ৰচাৰ সমিতিয়ে প্ৰকাশ কৰিছে।\n৩. দিগিবিদিক সিঙে অৱশেষত নতুনকৈ বিবাহত কৰোৱা বুলি প্ৰকাশ পোৱাত নিখিল ভাৰত অশীতিপৰ বৃদ্ধ সংঘই ভীষণ প্ৰেৰণা লাভ কৰাৰ খবৰ পোৱা গৈছে। সংঘই এই প্ৰেৰণাৰে অচিৰেই সংবাদমেল আয়োজন কৰি সুন্দৰী সাংবাদিকৰ সৈতে সংসাৰ তৰাৰ পৰি পৰি কল্পনা কৰা সকলৰ মনোকামনা পূৰণত সহায় কৰিব বুলিও জানিব পৰা গৈছে।\n৪. ব্লেকমানি বামদেৱ বাবাই অচিৰেই চুলি ক'লা কৰা নতুন এবিধ চুলিৰ তেল বজাৰলৈ উলিয়াই দিব বুলি জানিব পৰা গৈছে। এই তেল ঘঁহিলে চুলি দীঘল থাকিব আৰু তাৰ মাজত ব্লেকমানি লুকুৱাই ৰাখিলেও ইনকাম টেক্সৰ মানুহে গোন্ধ নোপোৱাকৈ বিশেষ সুগন্ধিৰ ব্যৱস্থা কৰা বুলিও বাবাই প্ৰকাশ কৰিছে। অৱশ্যে তেল ঘঁহাৰ পাছত চুলিৰ স্বাস্থ্যৰ বাবে অালুলোম-বিলালোম বাধ্যতামূলক বুলিও জানিব পৰা গৈছে।\n৫. সদৌ অসম ভিত্তিত পদুম পাৰ্টিৰ কৰ্মকৰ্তাৰ মাজত ফেচবুক বোকা ছটিওৱা প্ৰতিযোগিতাৰ আয়োজন কৰা হৈছে। চ'চিয়েল মেডিয়া যোগে প্ৰচাৰৰ অভ্যাস কৰাৰ বাবেই এই আয়োজন কৰা হৈছে বুলি সিদ্ধপুৰুষ ভট্টই প্ৰকাশ কৰিছে। গালি গালাজৰ বাবে উত্তম প্ৰতিশব্দ বাছনি কৰি সাংস্কৃতিক পৰিবেশ বিনষ্ট নকৰিবলৈকো যোদ্ধা সকলক তেখেতে আহ্বান জনাইছে।\n৬. প্ৰতিবাদ প্ৰদেশত পুনৰ প্ৰতিমূৰ্তি জ্বলোৱা প্ৰতিযোগিতা ঠায়ে ঠায়ে অনুষ্ঠিত হব বুলি জানিব পৰা গৈছে। অনাগত দিনবোৰৰ বাবে যথেষ্ট পৰিমানৰ টায়াৰ, ভিন্ন নেতাৰ জুমুঠি, খেৰ, তেল, টিভি কেমেৰা আদি যোগাৰ কৰি থবলৈকে সদৌ প্ৰদেশ প্ৰতিবাদী সংঘই থলুৱা ব্যৱসায়ী সকললৈ আহ্বান জনাইছে।\n৭. "খেদে বিদেশী থাকে কোন, থাকে বিদেশী যায় কোন!" নামৰ নাটক এখন অবিজিত ভট্টাচাৰ্যই লিখি উলিয়াইছে বুলি জানিব পৰা গৈছে। মূল নাটৰ আগে আগে 'হিন্দুত্বৰ তালে তালে' নামৰ এখনি নৃত্য-নাটিকাও গেৰুৱা নৃত্যদলে পৰিবেশন কৰিব বুলিও খবৰ আহিছে।\n৮. হেলমেট পিন্ধা সকলক কোনো ৰাজনৈতিক দলৰ শোভাযাত্ৰাত যাবলৈ নিষিদ্ধ কৰাৰ ফলতে নলবাৰীৰ ফালে দলবাগৰা অনুষ্ঠানলৈ হেলমেট নিপিন্ধাকৈ হাজাৰ হাজাৰ যুৱক যাব লগা হোৱা বুলি জানিব পৰা গৈছে। ডেকা সকলৰ এই অৱস্থালৈ চাই সদৌ অসম অভিভাৱক সন্থাই উদ্বেগ প্ৰকাশ কৰি পৰিবহন বিভাগক অনুমতি প্ৰদান কৰিবলৈ কাতৰ আহ্বান জনোৱা বুলি প্ৰেছ বিজ্ঞপ্তি আমাৰ হাতত পৰিছেহি!\n৯. "আত্মা-পৰমাত্মাৰ শুদ্ধিকৰণৰ হাতপুথি" নামৰ গ্ৰন্থ প্ৰণয়ন কৰি উলিয়াইছে "সুবিধাবাদৰ সময়" গ্ৰন্থৰে অভিলেখ গঢ়া জালুকগুটি শৰ্মাই। নিজে শুদ্ধিকৰণৰ পৰা পোৱা নিৰ্মল আনন্দৰ ভাগ দিবলৈ আৰু সেইবাটে যোৱাত ফেন-অনুৰাগী সকলৰ সুবিধাৰ্থেই এই হাতপুথি মুকলি কৰা হৈছে বুলিও জানিব পৰা গৈছে!\n১০. "হায় এনআৰচি" নামৰ এখন হাস্য-মধুৰ ভিচিডি কইনাধৰা প্ৰডাকচনে প্ৰযোজনা কৰিবলৈ লোৱা বুলি জানিব পৰা গৈছে। জন্মভূমিতে কুকুৰা বেচা ধনেৰে ফটো তুলি, ডকুমেণ্ট লৈ এন.আৰ.চি কৰা মানুহৰ নগুৰ নাকটিৰ কথাৰে নিৰ্মাণ কৰা ভিচিডিয়ে অসমীয়া চিনেমাকো উদ্ধাৰি দিবই বুলিও প্ৰযোজন কনপোনা গগৈয়ে দৃঢ়তা প্ৰকাশ কৰাৰ গোপন বাতৰি প্ৰকাশ পাইছে।


ছাত্ৰ-ছাত্ৰীয়ে উদ্ধাৰ কৰিলে ১১০০ বছৰ প্ৰাচীন ২৪ কেৰেটৰ ৪২৫ টা স্বৰ্ণমুদ্ৰা! - Mahabahu.com\nছাত্ৰ-ছাত্ৰীয়ে উদ্ধাৰ কৰিলে ১১০০ বছৰ প্ৰাচীন ২৪ কেৰেটৰ ৪২৫ টা স্বৰ্ণমুদ্ৰা!\nin Heritage, News, World\nA hoard of gold coins dating to the Abbasid Caliphate is pictured duringapress presentation of the discovery at an archeological site near Tel Aviv in central Israel, on August 18, 2020. - Israel's Antiquities Authority unveiledatrove of 425 gold coins said to be some 1200 years old, discovered in what was an industrial area during the Byzantine Period. (Photo by Heidi Levine / POOL / AFP)\nছাত্ৰ-ছাত্ৰীয়ে উদ্ধাৰ কৰিলে ৪২৫ টা স্বৰ্ণমুদ্ৰা!\nকেতিয়াবা কেতিয়াবা সপোনত হে এনে গুপ্তধনৰ সন্ধান পোৱা যায়।\nইজৰাইলত তেনে সপোন বাস্তৱ হৈ পৰিছে।\nমাটি খান্দোতে এটাৰ পিছত এটাকৈ উদ্ধাৰ হৈছে বহু মূল্যৱান সোণৰ মোহৰ!\nএনে মুদ্ৰাৰ বজাৰ-দৰ অকল্পনীয়।\nআটাইকেইটা মুদ্ৰা জোখাত ওজন হৈছে ১ কিলোগ্ৰাম।\nহয়, মাটি খান্দোতে পোৱা গৈছে এটাৰ পিছত এটাকৈ ৪২৫ টা সোণৰ মোহৰ, ২৪ কেৰেটৰ, তাকো ১১০০ বছৰৰ আগৰ!\nনৃতাত্বিক সকলে পৰীক্ষা কৰি ঠাৱৰ কৰিছে যে মোহৰবোৰ ১১০০ বছৰ আগৰ, আৰু সেইসময়ত এই মোহৰক ‘স্বৰ্ণদিনাৰ’ বোলা হৈছিল। অৰ্থাৎ, ইজৰাইলৰ ইচলামিক যুগৰ আব্বাচিসকলৰ আমোলৰ মোহৰ!\nউল্লেখযোগ্য যে এই মোহৰবোৰ নৃতত্ত্ব পাঠ্যক্ৰমৰ কিশোৰ-কিশোৰী ছাত্ৰ-ছাত্ৰীৰ দল এটাই হে ‘প্ৰেক্টিকেল ক্লাছ’ৰ প্ৰয়োজনীয়তা হেতুকে মাটি খান্দি থাকোতে উদ্ধাৰ কৰে। মধ্য ইজৰাইলৰ এটা নিৰ্মীয়মান গৃহত খননকাৰ্য চলোৱাৰ সময়ত এই সোণৰ মোহৰবোৰ ছাত্ৰ-ছাত্ৰীসকলে উদ্ধাৰ কৰে। ছাত্ৰ-ছাত্ৰী সকলৰ গড় বয়স ১৮ বছৰ।\nতেওঁলোকে মাটিৰ তলত যত্ন সহকাৰে এটা মাটিৰে তৈয়াৰী ‘জাৰ’ত থোৱা সোণৰ মোহৰবোৰ পায়।\nইজৰাইলৰ পুৰাতত্ত্ব বিভাগৰ সূত্ৰমতে মোহৰবোৰ আনুমানিক ১১০০ বছৰ আগৰ। মুঠ ৪২৫ টা মুদ্ৰা উদ্ধাৰ হৈছে। কিছু বিশেষজ্ঞৰ মতে, মুদ্ৰাবোৰ বাইজেন্টাইন সাম্ৰাজ্যৰ সময়ৰ মুদ্ৰা, যিবোৰ অতিশয় দুষ্প্ৰাপ্য।\n২৪ কেৰেটৰ এনে মুদ্ৰাৰ সন্ধান পাই পুৰাতত্ত্ব বিভাগো উৎফুল্লিত হৈ পৰিছে। নিখাদ ২৪ কেৰেটৰ সোণৰ মুদ্ৰা, অমূল্য!\n১৩-০৬-২০২২ [ Headline Image: www.timesofisrael.com]\nMahabahu.com is an Online Magazine with collection of premium Assamese and English articles and posts with cultural base and modern thinking. You can send your articles to editor@mahabahu.com / editor@mahabahoo.com ( For Assamese article, Unicode font necessary)


আত্মজাহ দিব ৩,৭৭৩ গৰাকী কৰ্মচাৰীয়ে! সুদীৰ্ঘ ৪ বছৰে লাভ কৰা নাই দৰমহা -\nHomeআঞ্চলিকআত্মজাহ দিব ৩,৭৭৩ গৰাকী কৰ্মচাৰীয়ে! সুদীৰ্ঘ ৪ বছৰে লাভ কৰা নাই দৰমহা\nPrevious articleনীৰজ চোপ্ৰাক অভিনয়ৰ অনুমতি! কোন বলীউড তাৰকাৰ অনুমোদন নীৰজক?\nNext articleঅলিম্পিকত ক্ৰিকেট অন্তৰ্ভুক্তিৰ উদ্যোগ আইচিচিৰ


আজাদী কা অমৃত মহোৎসৱৰ অংশ হিচাপে স্বচ্ছতা হি সেৱা অভিযানৰ আজি শুভ উদ্বোধন – News Time Assam by Pratham Khabar\nঘৰ/গুৱাহাটী/আজাদী কা অমৃত মহোৎসৱৰ অংশ হিচাপে স্বচ্ছতা হি সেৱা অভিযানৰ আজি শুভ উদ্বোধন\n২০২১ চনৰ স্বচ্ছতা হি সেৱা (এছএইচএছ)ৰ উদ্বোধনী অনুষ্ঠান বুধবাৰে গুৱাহাটীৰ এনইডিএফআই সন্মিলন কেন্দ্ৰত অনুষ্ঠিত হয়। অনুষ্ঠানটো “আজাদী কা অমৃত মহোৎসৱ”ৰ অংশ হিচাপে আয়োজন কৰা হৈছিল।\nভাৰতৰ স্বাধীনতাৰ ৭৫ তম বাৰ্ষিকী উদযাপনৰ বাবে চৰকাৰে দেশজুৰি এই অভিযান উদযাপন কৰে।\nতেওঁ অনুষ্ঠানটো শ্ৰী ৰণজিৎ কুমাৰ দাস, মন্ত্ৰী পি.এইচ.ই. আৰু পি.এণ্ড.আৰ.ডি. বিভাগ, চৰকাৰৰ দ্বাৰা আকৰ্ষিত হৈছিল। অসমৰ চৈদিন আব্বাচী, আইএএছ, অতিৰিক্ত চিএছ, পিএইচইডি, অসম চৰকাৰ; হিৰণ্য বৰা, আই.এছ.এছ., ভাৰত চৰকাৰৰ ডি.ডব্লিউ.এছ.এছ.-ৰ উপ-সঞ্চালক প্ৰধান; আকাশ দীপ, আইএএছ, আয়ুক্ত আৰু সচিব পিএইচইডি তথা এমডি এছবিএম-জি, অসম চৰকাৰ।\nস্বচ্ছ ভাৰত অভিযানৰ এক উদ্যোগ স্বচ্ছতা হি সেৱাৰ লক্ষ্য হৈছে সকলোৰে ব্যৱসায় হিচাপে অনাময়ৰ ধাৰণাক শক্তিশালী কৰি অধিক জনসাধাৰণৰ অংশগ্ৰহণ সৃষ্টি কৰা। এই বছৰ এছ.এইচ.এছ.-ৰ লক্ষ্য হৈছে লোকসকলক এক পৰিষ্কাৰ পৰিৱেশৰ গুৰুত্ব বুজিবলৈ উৎসাহিত কৰা আৰু কঠিন আৰু তৰল আৱৰ্জনাৰ এক প্ৰণালীবদ্ধ ব্যৱস্থাপনা প্ৰণালীবদ্ধ কৰাৰ প্ৰথা গঢ়ি তোলা।\nস্বচ্ছ ভাৰত মিছন (গ্ৰামীণ)ৰ উন্নয়ন আৰু পদক্ষেপসন্দৰ্ভত মন্তব্য কৰি অসমৰ মন্ত্ৰী ৰণজিৎ কুমাৰ দাসে কয়, “স্বচ্ছ ভাৰত মিছনে অনাময়, পৰিচ্ছন্নতা আৰু সুৰক্ষিত পানীৰ জৰিয়তে মানুহৰ জীৱনধাৰণৰ মানদণ্ড উন্নত কৰি সমাজৰ উন্নতিৰ বাবে কাম কৰি আহিছে যাৰ ফলত অৰ্থনৈতিক উন্নতি আৰু উন্নত স্বাস্থ্য লাভ কৰিছে। অসমৰ গাওঁবোৰত স্বচ্ছতা হি সেৱা সংস্কৃতি আৰু দৈনন্দিন জীৱনৰ অংশ হৈ আহিছে।”\n“কিন্তু নগৰীকৰণৰ বাবে এই প্ৰথা টো ম্লান হোৱা দেখা গৈছিল। স্বচ্ছ ভাৰত অভিযান আৰম্ভ হোৱাৰ লগে লগে পৰিচ্ছন্নতা আৰু পৰিচ্ছন্নতাৰ ঢৌ আকৌ এবাৰ ঘূৰি আহিছে আৰু জন আন্দোলনলৈ পৰিণত হৈছে। অ’ডিএফৰ ওপৰত ব্যাপক সজাগতা সৃষ্টি কৰিবলৈ আমি স্বচ্ছতা হি সেৱা অভিযানৰ অধীনত বহুতো কাৰ্যকলাপৰ পৰিকল্পনা কৰিছো। মই সকলোকে আগবাঢ়ি আহি ইয়াক সমৰ্থন কৰিবলৈ অনুৰোধ জনাইছো,” মন্ত্ৰীগৰাকীয়ে লগতে কয়।\nইয়াৰ পিছত “সত্যাগ্ৰহ চে স্বচ্ছাগ্ৰহ ৰথ যাত্ৰা” শুভাৰম্ভ কৰা হয় যি অ’ডিএফৰ স্থিৰতা আৰু সঠিক পৃথকীকৰণ, কঠিন আৰু তৰল আৱৰ্জনা সংগ্ৰহ আৰু নিষ্কাশনৰ বিষয়ে সজাগতা সৃষ্টি কৰিবলৈ অসমৰ সকলো জিলাভ্ৰমণ কৰিব।\nডিডব্লিউএছচি কামৰূপ (মেট্ৰ’)ৰ দ্বাৰা তাতিমাৰাত উন্মোচন অনুষ্ঠানৰ অংশ হিচাপে শ্ৰমদান কাৰ্যকলাপও পৰিচালনা কৰা হৈছিল। কাৰ্যকলাপটোত অন্তৰ্ভুক্ত আছিল আৱৰ্জনা সংগ্ৰহ আৰু পৰিবহন আৰু ওচৰৰ এলেকাত ধূসৰ পানী ব্যৱস্থাপনাৰ বাবে ভিজা গাঁতৰ ভেটি।\nAssam News Time Assam Pratham Khabar Pratham Khabar 24x7


ক্ষতিপূৰণ – তৃষ্ণা সোণোৱাল – ফটাঢোল\nApril 1, 2019 গল্প\t6 Comments\nক্ষতিপূৰণ – তৃষ্ণা সোণোৱাল\n“মানুহজন বৰ বিশ্বাসী আছিল হে, দলৰ প্ৰতি এনে আনুগত্য থকা মানুহ সতকাই ক’ত দেখা পাব! বৰ লোকচান হ’ল আমাৰ দলৰ। ছেঃ….”\nমানুহবোৰে দুখতে ইচইচাই উঠে, চাহৰ বাটিকেইটা সামৰি থকা আবিয়ৈ মানুহগৰাকীয়ে চকুহাল টিপতে মোহাৰি লয়।\n: দেউতাৰাই আমাৰ দলৰ বাবে যিখিনি কৰিলে তাৰ ধাৰ এই জনমতো সুজিব নোৱাৰিম। এতিয়া আমিও কিবা কৰিম তুমি চিন্তাই নকৰিবা বুজিছা ভাইটি, বিপদৰ সময়ত আমি আছোঁৱেই।\nমাখন দত্তৰ কথাত সুজিতে মূৰ দুপিয়ালে, বিজিতৰ মনত খুদুৱনি আছিলেই।\n: কিন্তু কেতিয়ালৈ খুৰাদেউ, ইলেকচনৰ আগতে কৰিব পৰা হ’লে ভাল আছিল। পাছত আমাৰ কথা পাহৰে যদি…\n: নাই নাই, কেলৈ পাহৰিব। মোৰ লগত কালিয়ে বিধায়ক ছাৰৰ কথা হৈছে। দেউতাৰাৰ সকামৰ দিনা আহিব তেওঁ, সকাম শেষ হোৱাৰ আগতেই ছাৰে কিবা গতি লগাবই চাবা।\n: ছাৰ আহিব নেকি ইয়ালৈ?\nকোঠাটোত গমগমনি এটা উঠিল, এমেলে আহিব বিজিতহঁতৰ ঘৰত। ইলেকচন পাইছেহি, চান্সতে কিবা সৰকাব পৰা যায় নেকি ধৰণৰ চিন্তাই কোঠাটোত ভীৰ কৰিলেহি।\nবিজিত-সুজিতৰ দেউতাক পদ্মধৰ বৰা শাসকীয় দলটোৰ বুথ পৰ্য্যায়ৰ সক্ৰিয় আৰু জনপ্ৰিয় কৰ্মী আছিল। ডেকা কালৰেপৰা পাৰ্টিৰ কাম আৰু নামতে নিজক উৎসৰ্গা কৰা মানুহজনৰ নাম জিলাব্যাপী বিয়পি পৰিছিল। দলীয় আদৰ্শৰে অনুপ্ৰাণিত পদ্মধৰ বৰাৰ দৰে সৎ ৰাজনৈতিক কৰ্মীৰ প্ৰয়োজন আছিল দলটোক। কেতিয়াবা ঢাল কেতিয়াবা তৰোৱাল হৈ কাম কৰা মানুহবোৰৰ বাবেই কিছুমান ঠাইত দল এটা খোপনি পুতিবলৈ সক্ষম হয়, পদ্মধৰ বৰাও এনে এজন।\nচ’তৰ প্ৰখৰ ৰদ, বিৰিঙি উঠা কপালৰ ঘামৰ টোপালবোৰ মচি সুজিতে কুঠাৰখন চলাই গ’ল। যোৱাৰাতিৰ ধুমুহাত ভাঙি পৰা এজাৰ গছ, সকামৰ খৰিৰ কাৰণে চিন্তা কৰিছিলহে সি। ধুমুহাজাকে তাৰ মনটোক বুজি থৈ গ’ল, দেউতাকেও বুজি যোৱা হ’লে….\nযঁজা ল’ৰাহালৰ লগতে পত্নী আৰু বিবাহযোগ্যা ভনীয়েকৰ ওপৰত সংসাৰৰ সমস্ত ভাৰ জাপি দি দেউতাকে পাৰ্টিৰ কামত জঁপিয়াই পৰিছিল। পাৰ্টি বুলিলে খোৱা শোৱাকো এৰিব পৰা দেউতাকে কিন্তু নাজানিছিল কণমানি পুতেকহালৰ যে ভোক পাহৰিব পৰা বয়সে হোৱা নাই। ফুটগধূলিতে দলীয় মিটিং গাই এগালমান মানুহ লৈ পত্নীক ভাত বাঢ়িবলৈ কৈ নিৰ্বাচনী আখৰাত ব্যস্ত হয় তেওঁ।\nসেইখিনি সময়ত ভনীয়েক ৰূপালীয়ে কচু এটা পুৰি ভতিজাক দুটাৰ মাজত ভগাই দিয়ে, বৌৱেক নিজৰাই পাঁচজনৰ জোখাৰে ৰন্ধা ভাতসাজ গিৰিয়েকৰ বন্ধুকেইজনলৈ আগবঢ়াই দি চকুলো টুকে। পুতেকহঁতৰ পেটত সেইদিনাও ভাত নপৰে।\n: সৰু, চাহ এটুপি খাই ল হোঁ। ইমান ৰ’দখনত খৰি ফালি থাকিব নালাগে, অলপ জিৰাই লচোন।\nপেহীয়েকৰ মাতত শৈশৱৰ দিনবোৰৰপৰা সি উলটি আহে। এইজনী তাৰ সৰুপেহীয়েক, তাৰ দ্বিতীয় মাক। ককায়েকৰ সংসাৰখন ধৰি থাকোতে নিজৰ অস্তিত্ব হেৰুৱাই পেলোৱা সৰু পেহীয়েকজনীক লৈ মাকে আফচোচ কৰে। দিগন্তলৈ মন থকা সত্ত্বেও বিয়াখন নহ’ল, দিগন্তৰ ককায়েক আছিল পদ্মধৰ বৰাৰ বিপৰীত দলৰ সদস্য। মৰি যাব পদ্মধৰ বৰা, তথাপি শত্ৰুৰ লগত সম্পৰ্ক নকৰে। মন ভাগিল ৰূপালীৰ, ৰাজনীতিৰ মেৰপাকত পৰি থাওনি হেৰুওৱা ৰূপালীয়ে বিয়া নোহোৱাৰ সিদ্ধান্ত লৈ পেলাইছিল।\nককায়েকৰ সেইবোৰলৈ চকু আগতেও নাছিল,যেতিয়া চকু দিছিল তেতিয়ালৈ ভনীয়েক প্ৰায় উদাসীন হৈ পৰিলগৈ।\nভিতৰৰ কোঠাৰপৰা মহিলাৰ মাত কথা ভাঁহি আহিছে, প্ৰায়বোৰৰে নিৰ্বাচনকেন্দ্ৰিক অপৰিপক্ক কথা। এমেলে আহিব বুলি জনাৰপৰা গাত তত নোহোৱা হ’ল মাইকীমখাৰ।\n: দৰ্খাস্ত এখন লিখিব লাগে, সিখন গাৱঁৰ ঘৰে ঘৰে টিনপাত পাইছে। আমাৰ গাঁৱত কিহলৈ দিয়া নাই?\n: কেঁচা ঘৰ থকাবোৰকহে দিছে বোলে শুনিছোঁ। পিছে বেংকৰ কেৰাণীৰ ঘৰ কেতিয়াৰপৰা কেঁচা হ’ল বা।\n: চব পলিটিক্স বুজিছ ৰেণুকা, কেৰাণীৰ ভিনিয়েকটো কাউন্সিলাৰ নহয় জানো। ঘৰৰবোৰক দিবইতো।\n: ৰহ আমিও টিনপাত কি ইন্দিৰা ঘৰ লৈহে এৰিম, লিখ দৰ্খাস্ত এতিয়াই।\n: হৈ এইজনী! ইন্দিৰা ঘৰ নহয়, মোডী ঘৰহে হ’ল আজিকালি।\nখিটখিটাই হাঁহি উঠে মহিলামখা, কলম কাগজ লৈ খন্তেকতে দহখনমান দৰ্খাস্তৰ ৰচনা হৈ যায়। টিনপাত, টিউবৱেল, গৰু-গাহৰি-ছাগলী, পকোৱা সূতা আনকি চাকৰি বিচাৰিও দৰ্খাস্ত ৰেডী কৰে মহিলাবোৰে। এমেলেৰ হাতত দিব পাৰিলেই সপোন সাৰ্থক হ’ব যেন ভাৱবোৰ চকুত ওলোমাই দলটো ঘৰমুখী হয়।\nসুজিতৰ বিৰক্তি লাগে এইবোৰ দেখি শুনি, ঘৰতো একেবোৰেই কাণ্ড। বিজিতৰ মূৰতো ৰাজনীতিৰ পোক সোমাইছে লাহেকৈ। বিএটো পাছ কৰি সি দোকান এখন খুলি লৈছিল আৰু সুজিতে ইউনিলিভাৰ কোম্পানীৰ চাকৰিটো পাই গৈছিল। অভাৱবোৰক গুৰিয়াই ঘুচিয়াই বাহিৰ কৰাৰ চেষ্টাই লাহেকৈ ৰং সানিছিলহে।\nআহিব লগা কেন্দ্ৰীয় নিৰ্বাচন, প্ৰতিবাৰৰ দৰে এইবাৰো দেউতাকৰ খাবলৈ শুবলৈ সময় নোহোৱা অৱস্থা। দৈনিক চাৰি পাঁচখন মিটিং গাই দুৰ্বল হৈ পৰিলেও পিছ নোহুহুকা মানুহ পদ্মধৰ বৰা।\nজিলা ষ্টেডিয়ামত মন্ত্ৰীৰ নিৰ্বাচনী সভা, গাঁৱৰ চহৰৰপৰা বাছ মেজিকৰে যোৱা মানুহৰ বিৰ দি বাট নোপোৱা অৱস্থা। চৌফলীয়া ৰ’দত মন্ত্ৰীৰ অনুৰোধ মৰ্মে পদ্মধৰ বৰায়েও ভাষণ আগবঢ়ালে,আত্মগৌৰৱেৰে উথলি উঠিল তেওঁৰ মনটো। মন্ত্ৰীৰ অনুৰোধেৰে মানী তেওঁ, সাৰ্থক তেওঁৰ এই ৰাজনৈতিক জীৱন। হাজাৰ হাজাৰ লোকৰ সন্মুখত তেওঁক সম্বোধন কৰিছে মাননীয় মন্ত্ৰীয়ে, কমখন কথা নে! বুকুখন বিষাই উঠা যেন লাগিল বৰাৰ, উভতাৰ বাটতো বিষটোৱে লগ নেৰা হোৱাত সতীৰ্থসকলে মেডিকেল পোৱালেগৈ তেওঁক। সেই পুৱাই যি যোৱা, ঘূৰি ঘৰ নাপালেহি মানুহজন। দলৰ নামতে জীৱনৰ সৰহভাগ সময় দি অৱশেষত দলৰ নামতে উশাহটো এৰিলে পদ্মধৰ বৰা নামৰ অক্লান্ত কৰ্মীজনে।\nবৰাৰ মৃত্যুৰ খবৰটো বিয়পাৰ লগে লগে সুজিতহঁতৰ ঘৰলৈ মানুহৰ সোঁত বাঢ়িল, ৰাজনৈতিক-অৰাজনৈতিক, ভালপোৱা-বেয়া পোৱা আটাইবোৰ মানুহ মৃতকৰ ঘৰৰ খবৰ ল’বলৈ হিল দল ভাঙি আহিবলৈ ধৰিলে। সুজিত আচৰিত হয়, দেউতাকৰ প্ৰতি মানুহৰ ভাল পোৱা দেখিলে। দেউতাকৰ ৰাজনৈতিক সততা তথা আদৰ্শই ঢাকি পেলাইছে তেওঁৰ সংসাৰ প্ৰতি থকা চূড়ান্ত দায়িত্বহীনতা।\nএইবোৰৰ মাজতে দেউতাকৰ কোনোবা সতীৰ্থই ক্ষতিপূৰণৰ চিন্তাটো বিজিতৰ মূৰত সোমাই দিলে। দহ টকা এটাও ঘৰত নিদিয়া দেউতাকৰ নামত আকৌ কিহৰ ক্ষতিপূৰণ, সুজিতে শুনামাত্ৰেই ফালৰি কাটিল।\nদেউতাকৰ পাৰ্টিৰ প্ৰতি থকা আনুগত্যৰ বিনিময়ত আৰ্থিক সংস্থাপন এটা দিয়াৰ প্ৰতিশ্ৰুতিটো কিন্তু বিজিতৰ মনত গোজ পুতি ৰ’ল। নিজৰাৰ মনে নামানিলেও কোনোবাখিনিত আশা এটা জাগি উঠে। যোৱাবছৰ পঞ্চায়তৰ প্ৰেচিডেণ্ট হেমন্ত কোঁৱৰৰ মৃত্যুৰ পিছতে পুতেকে তেনেকৈয়ে মেডিকেলৰ ফৰ্থ গ্ৰেডৰ চাকৰি লোৱা নাই জানো। সুজিতে হেমন্ত কোঁৱৰ আৰু পদ্মধৰ বৰাৰ মাজৰ যোগসূত্ৰডাল মিলাব খুজি ব্যৰ্থ হয়।\nইলেক্সনৰ দুদিনৰ আগত পদ্মধৰ বৰাৰ আদ্যশ্ৰাদ্ধ পৰে। গোটেই অঞ্চলটো উবুৰি খাই আহে শ্ৰাদ্ধলৈ, নিজৰা আৰু ৰূপালীৰ পদ্মধৰ বৰাৰ প্ৰতি মানুহৰ মৰম দেখি বুকু শাঁত পৰে। সুজিতে ঠিকেই বুজে, এয়া দেউতাকৰ শ্ৰাদ্ধ বুলি নহয়, এমেলেৰ সাক্ষাৎ পাবলৈহে মানুহ ঢাহি মুহি আহিছে।\n: স্বাৰ্থপৰ চাল্লা, চব স্বাৰ্থপৰ।\nসুজিতে বিৰক্তিত বাৰে বাৰে মুখখন ধুই আহে।\nসৰুসুৰা নিৰ্বাচনী সভা এখনৰ পৰিবেশলৈ ৰূপান্তৰিত হয় শ্ৰাদ্ধখন। মৃতকৰ প্ৰতি এমেলেৰ শোকবাণী পাঠৰ পাছতে আবেদনকাৰীৰ ঠেলা হেঁচা বাঢ়ি আহিল। প্ৰতিজনৰে এখনকৈ, আনকি ভকত, মেধি, বিলনীয়া, গোপীনীয়েও মোনাৰপৰা সোত মোচ খোৱা দৰ্খাস্ত নামধাৰী কাগজ এডুখৰি উলিয়াই এমেলেৰ হাতত তুলি দিলে। নিজৰা আৰু ৰূপালী থৰ লাগিল, মিঠৈ বিলোৱা হাজৰিকানীয়ে আবেদনখনৰ লগতে এমেলেক মিঠৈ এটাও টিপতে দি থৈ আহিল।\nএমেলেজনে পিছে মিঠৈটো নাখালে, আবেদনখিনি এজাপ কৰি মিঠৈটোক পেপাৰৱেট হিচাবে ৰাখি থৈ দিলে।\nসকাম ভগাৰ ঠিক আগেয়ে এমেলে উঠিল, বিজিতে হেঁপাহেৰে তেওঁলৈ চালে। বিশেষ কাগজ এখনৰ সৈতে এনভেলপ এটাৰ আশা কৰি আছিল বিজিতে। সি আশা কৰা ধৰণৰেই এমেলেই ইটাৰঙী এনভেলপ এটা তাৰ হাতত তুলি দিলে, বিজিতৰ মুখখন উজলি উঠিল। অবিশ্বাস্য ভাৱৰে সুজিতো কাষ চাপি আহিল।\nবৰ বিনয়েৰে এমেলেজনে হাতযোৰ কৰি উঠিল,\n: পঞ্চাছ হেজাৰ টকা দিছোঁ, পাৰ্টিৰ নামতে ভোজত লগাবা। তোমাৰ দেউতাৰা নোহোৱা হৈ যোৱাৰ ফলত পাৰ্টিৰ সোঁহাত ছিগা যেন অনুভৱ হৈছে আমাৰ। কেতিয়াবা কিবা সহায় লাগিলে ক’বলৈ সংকোচ নকৰিবা ভাইটি। ভগৱানে তোমালোকক সহায় কৰক, আহোঁ…\nএহাতেৰে আবেদনৰ ফাইলটো আৰু আনখন হাত জোকাৰি জোকাৰি এমেলে গুচি যায়, মানুহবোৰৰ চকুত আশাবোৰ বেলিৰ পোহৰ পৰি জিলিকি উঠে।\nসুজিতৰ ওঁঠৰ শ্লেষাত্মক হাঁহিটো বিৰিঙিবলৈ লওঁতে বিজিতলৈ চকু যায় তাৰ।\nএনভেলপটো খামুচি তলমূৰকৈ বহি আছে সি, সুজিতৰ ভাৱ হয় বিজিতে বাৰু ইয়াতকৈ কিবা বেলেগ আশা কৰিছিল নেকি?\n« ফটোৱে কি কয়-২\nবিহু আৰু সাঁজ -পঞ্চী প্ৰিয়া দাস »\nআপোনালৈ ধন্যবাদ ।


সাজু থাকক মালিগাঁৱৰ যমৰ-যান্ত্ৰনা ৪ বছৰলৈ ভোগিব! দুবছৰতে নিৰ্মান সম্পূৰ্ণ হ’ব লগা উৰণীয়া সেতুৰ হৈছে ১০-১৫% হে কাম... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nসাজু থাকক মালিগাঁৱৰ যমৰ-যান্ত্ৰনা ৪ বছৰলৈ ভোগিব! দুবছৰতে নিৰ্মান সম্পূৰ্ণ হ’ব লগা উৰণীয়া সেতুৰ হৈছে ১০-১৫% হে কাম…\nমালিগাঁৱেদি যোৱা মানেই যেন যান্ত্ৰনা। যান-জঁটৰ মাজত কিমান সময় থাকিব লাগে তাৰ কোনো নাই ভৰসা। ২০২০তে নিৰ্মাণ আৰম্ভ কৰা মালিগাঁৱৰ উৰণীয়া সেতুৰ নিৰ্মাণ কাৰ্য কিমান হৈছে জানেনে? এনে গতিত কাম চলিলে আৰু ৪ বছৰৰো অধিক সময় লাগিব উৰণীয়া সেতুৰ নিৰ্মান সম্পূৰ্ণ হ’বলৈ। এই সন্দৰ্ভত অসমীয়া প্ৰতিদিনৰ ডিজিটেল ডেস্কৰ এক বিশেষ প্ৰতিবেদন।\nআৰু চাৰি বছৰলৈ মালিগাঁৱেদি অহা-যোৱা কৰা কথা নাভাবি। উৰণীয়া সেতু নিৰ্মাণৰ নামত সেই পথেৰে যাওঁতে যি জীয়া যন্ত্ৰণা ভোগ কৰে সেয়া এতিয়াই অন্ত নপৰে। উক্ত পথৰে যোৱা প্ৰতিজন লোকেই অনুভৱ কৰে যে উৰণীয়া সেতুৰ নিৰ্মাণৰ ল’ৰাধেমালি কৰি আছে নিৰ্মাণ প্ৰতিষ্ঠানে।\nউল্লেখযোগ্য যে, ২০২০ৰ মাৰ্চৰ প্ৰথম সপ্তাহতে এই উৰণীয়া সেতুখনৰ নিৰ্মাণৰ শোভাৰম্ভ কৰা হৈছিল। ২২ মাহৰ ভিতৰত সম্পূৰ্ণ কৰাৰ কথা আছিল উৰণীয়া সেতুখনৰ নিৰ্মাণ। উত্তৰ পূব সীমান্তৰ ৰে’লৱেৰ মুখ্য কাৰ্যালয়, পাণ্ডু জাহাজ ঘাট, কামাখ্যা মন্দিৰ, দুখনকৈ ছুপাৰ স্পেচিয়েলিটি হাস্পতাল থকা এই পথটো গুৱাহাটীৰেই অন্যতম গুৰুত্বপূৰ্ণ পথ।\nসেয়েহে উৰণীয়া সেতু নিৰ্মাণৰ সময়ত এইবোৰ দিশত গুৰুত্ব দি ইয়াৰ নিৰ্মাণ কাৰ্য অত্যাধুনিক মেচিন আৰু সুপৰিকল্পনাৰে কৰিব লাগিছিল যদিও তেনে কৰা পৰিলক্ষিত হোৱা নাই। উল্লেখযোগ্য যে, ৪১০ কোটি টকাৰ আছিল এই উৰণীয়া সেতুখনৰ নিৰ্মাণৰ বাজেট।নিৰ্ধাৰণ কৰি দিয়া সময় অনুসৰি ২০২২ৰ মাৰ্চত নিৰ্মাণ সম্পূৰ্ণ হ’ব লাগিছিল এই উৰণীয়া সেতুখনৰ।\nগৌতম কনষ্ট্ৰাকশ্যন আৰু অনুপম নিৰ্মানে ঠিকা লাভ কৰা এই উৰণীয়া সেতুখনৰ নিৰ্মাণৰ কাম এতিয়া শামুকীয়া গতিত আগবাঢ়িছে। এটা বছৰ সম্পূৰ্ণ হৈ যোৱাৰ পাছতো দুটা বছৰত নিৰ্মাণ সম্পূৰ্ণ কৰিব লগা উৰণীয়া সেতুখনৰ নিৰ্মাণ কাৰ্য ১৫ৰ পৰা ২০ শতাংশহে সম্পূৰ্ণ হৈছে।\nছিংগল পোষ্ট ষ্টীল গাৰ্ডাৰেৰে নিৰ্মাণ হ’ব লগা এই উৰণীয়া সেতুখন চাৰিলেনযুক্ত হ’ব। কিন্তু উৰণীয়ে সেতুখনৰ নিৰ্মাণৰ এই লেহেমীয়া গতিয়ে এই নিৰ্মাণ কাৰ্য সম্পূৰ্ণ কৰিবলৈ অতি কমেও ৪ বছৰতকৈ অধিক সময় প্ৰয়োজন হ’ব বুলি বিভাগৰ সূত্ৰতেই প্ৰকাশ।\nনিৰ্ধাৰিত সময়তকৈ প্ৰায় দুগুণ সময় প্ৰয়োজন হোৱাৰ বাবে এই উৰণীয়া সেতুখনৰ নিৰ্মাণ ব্যয় বৃদ্ধি পাব। প্ৰতি বছৰে ১০ শতাংশকৈ নিৰ্মাণ ব্যয় বৃদ্ধি হ’ব মালিগাঁৱৰ উৰণীয়া সেতুৰ। সেই হিচাপত ৪১০ কোটি টকীয়া উৰণীয়ে সেতুখনৰ নিৰ্মাণ ব্যয় ৫৫০ কোটিৰ অধিক হ’ব বুলি জানিব পৰা গৈছে।\nঅত্যাধুনিক মেচিনেৰে এই উৰণীয়া সেতুখন নিৰ্মাণ কৰিব লগা আছিল যদিও এতিয়া প্ৰতিদিনেই কেৱল মাত্ৰ ১০-১৫জন মানুহে ইয়াৰ নিৰ্মাণ কাৰ্যত নিয়োজিত হৈ আছে। সাধাৰণতে উৰণীয়া সেতুসমূহৰ নিৰ্মানৰ কাম দিনতকৈ নিশা ভাগত ক্ষীপ্ৰতাৰে হয়। সেই দৃশ্যও মালিগাঁও উৰণীয়া সেতুখনত দেখিবলৈ পোৱা হোৱা নাই।\n২.৩ কিলোমিটাৰ দৈৰ্ঘ্যৰ হ’ব এই উৰণীয়া সেতুখন। যিসময়ত মহানগৰীৰ লাষ্টগেটত নিৰ্ধাৰিত সময়তকৈ কম সময়ৰ ভিতৰত এজন অসমীয়া ঠিকাদাৰে উৰণীয়া সেতু নিৰ্মাণ কৰি নজিৰ স্থাপন কৰিছিল সেই সময়ত মালিগাঁৱৰ উৰণীয়া সেতু নিৰ্মাণৰে জড়িত ঠিকাদাৰ, নিৰ্মাণ কোম্পানীয়ে মহানগৰীবাসীক ঘটিয়ে ঘটিয়ে পানী খুৱাইছে।\nউৰণীয়া সেতুখনৰ নিৰ্মাণস্থলীত দেখা পোৱা গৈছে যে কাষেদি যান বাহন চলাচলৰ বাবেও নাই পৰিকল্পনাযুক্ত পথৰ ব্যৱস্থা। ইয়াৰ উপৰিও উৰণীয়া সেতুখনৰ নিৰ্মাণৰে জড়িত সামগ্ৰী, খুটাৰ বাবে খন্দা মাটি আৰু নিৰ্মাণৰ কাৰ্যত ব্যৱহৃত নিৰ্মান সামগ্ৰী সেই স্থানতে পেলাই থোৱাত সমগ্ৰ অঞ্চলটো ধূলিময় হোৱাৰ লগতে কাষৰ লোকসকলৰ বাবে স্বাস্থ্যজনিত সমস্যাও সৃষ্টি হৈছে।\nপ্ৰতিদিনাই সেই পথেৰে যথেষ্ট সংখ্যক যান-বাহন অহা যোৱা কৰে। মহানগৰীৰ অন্যতম মূল পথ এই পথটোত উক্ত দুই আঢ়ৈ কিলোমিটাৰ পথ অতিক্ৰম কৰোতেই অতি কমেও ডেৰ-দুই ঘন্টা সময়ৰ প্ৰয়োজন হয়। ৰাজ্যৰ লোকনিৰ্মান বিভাগে এই বিষয়টোক লৈ এতিয়ালৈকে কোনো তৎপৰতা প্ৰদৰ্শন কৰা দেখা পোৱা হোৱা নাই।\nমুখ্যমন্ত্ৰী হিমন্ত বিশ্ব শৰ্মায়ো লাষ্টগেটৰ উৰণীয়া সেতুখনৰ বাবে যি তৎপৰতা প্ৰদৰ্শন কৰিছিল সেই তৎপৰতা তেওঁ মালিগাঁও উৰণীয়া সেতুখনৰ ক্ষেত্ৰত দেখুওৱা নাই। উক্ত পথেৰে অহা যোৱা কৰা আৰু স্থানীয় লোকসকলৰ দাবী – মুখ্যমন্ত্ৰীয়ে চকু দিয়ক বিষয়টো। নহ’লে লাভখোৰ নিৰ্মান প্ৰতিষ্ঠানৰ এনে লেহেমীয়া গতিত মালিগাঁও উৰণীয়া সেতুৰ নিৰ্মান কাৰ্য চলি থাকিলে অতি কমেও চাৰি বছৰৰ বাবে উক্ত অঞ্চলৰ লগতে সেই পথেৰে অহা যোৱা কৰা লোকসকল ভুক্তভোগী হৈয়ে থাকিব।\nপবিত্র ৰাস পূৰ্ণিমাৰ শুভক্ষণত বটদ্ৰৱাৰ কৰচোং সত্ৰৰ ৰাস মন্দিৰত আৰম্ভ শৌচালয় আৰু পানীৰ সুব্যৱস্থাৰ শুভাৰম্ভ…\n২৯ গৰাকী ছাত্ৰ-ছাত্ৰীৰ দেহত কোৰোনাঃ গোৱালপাৰা সৈনিক স্কুল কন্টেইমেন্ট জ’ন ঘোষণা…


অসমীয়া ভাষাত সাহিত্য অকাডেমি বঁটা ২০২১ চনলৈ মুঠ ৬০ গৰাকী সাহিতিকে লাভ কৰিছে। এই বঁটা প্ৰদান কৰে ১৯৫৪ চনত ভাৰত চৰকাৰে আনুষ্ঠানিকভাৱে উদ্বোধন কৰা ভাৰতীয় সাহিত্যৰ উন্নয়ন কল্পে গঠন কৰা সাহিত্য অকাডেমি নামৰ অনুষ্ঠানটোৱে। এই অনুষ্ঠানটোৱে ১৯৫৫ চনত প্ৰথমবাৰৰ বাবে সাহিত্য অকাডেমি বঁটা ১৩টা ভাষাৰ ১৩ গৰাকী সাহিত্যিকক প্ৰদান কৰিছিল। এই ১৩ গৰাকী সাহিত্যিকৰ ভিতৰত অসমীয়া ভাষাৰ কবি যতীন্দ্ৰ নাথ দুৱৰাৰ নামো অন্তৰ্ভুক্ত হৈছিল। অসমীয়া ভাষাত ২০১৭ চনলৈ মুঠ ১৮ গৰাকী সাহিত্যকে উপন্যাসত, ১৩ গৰাকীয়ে কাব্যগ্ৰন্থত, ৯ গৰাকীয়ে চুটিগল্পত, ২ গৰাকীয়ে স্মৃতিকথা বিষয়ক গ্ৰন্থত, ১ গৰাকীয়ে জীৱনী গ্ৰন্থত আৰু ৭ গৰাকীয়ে সাহিত্য-সংস্কৃতি আদি বিষয়ক গ্ৰন্থত লাভ কৰে। ড॰ কৃষ্ণকান্ত সন্দিকৈ, স্নেহ দেৱী আৰু কবিন ফুকনক মৰণোত্তৰভাৱে অকাডেমি বঁটা প্ৰদান কৰা হয়। সাহিত্য অকাডেমিৰ অসমীয়া ভাষালৈ অনুবাদ কৰা গ্ৰন্থৰ বাবেও ১৯৯০ চনৰ পৰা সাহিত্য অকাডেমি অনুবাদ বঁটা প্ৰদান কৰি আহিছে।\n১৯৮৩ নিৰ্মলপ্ৰভা বৰদলৈ সুদীৰ্ঘ দিন আৰু ঋতু কবিতা সংকলন\n২০২০ অপূৰ্ব কুমাৰ শইকীয়া বেংছতা চুটিগল্প সংকলন\n২০২১ অনুৰাধা শৰ্মা পূজাৰী ইয়াত এখন অৰণ্য আছিল উপন্যাস\n২০০৯ যতীন্দ্ৰ কুমাৰ বৰগোহাঞি লোকায়ত দৰ্শন লোকায়ত দৰ্শন দেবীপ্ৰসাদ চট্টোপাধ্যায় বঙালী সমালোচনা\n২০১৩ দীপিক চক্ৰৱৰ্তী সেই সময় (দ্বিতীয় খণ্ড) সেই সময় সুনীল গঙ্গোপাধ্যায় বঙালী উপন্যাস\n২০২১ দিগন্ত বিশ্ব শৰ্মা ভাৰতীয় সংস্কৃতিৰ ভিত্তি দ্য ৰেনেছাঁ ইন ইণ্ডিয়া এণ্ড আদাৰ এছেজ অৱ ইণ্ডিয়ান কালচাৰ’ শ্ৰী অৰবিন্দ ইংৰাজী প্ৰবন্ধ সংকলন\nশিশু সাহিত্য পুৰস্কাৰ[সম্পাদনা কৰক]\n২০২০ মাধুৰীমা ঘৰফলীয়া ফচং চুটিগল্প সংকলন\n২০২১ মৃণাল কলিতা বকুল ফুলৰ দৰে উপন্যাস\nযুৱ পুৰস্কাৰ[সম্পাদনা কৰক]\n২০২০ দ্বিজেন দাস মেঘ-ঘোঁৰা কবিতা\n২০২১ অভিজিৎ বৰা ডেউকা কোবাই যায় চুটি গল্প সংকলন\n↑ "সাহিত্য অকাডেমি বঁটা ২০২০". সাহিত্য অকাডেমি. ১২ মাৰ্চ, ২০১২. http://sahitya-akademi.gov.in/pdf/sahityaakademiawards2020.pdf। আহৰণ কৰা হৈছে: ১২ মাৰ্চ, ২০১২.\n↑ "দিগন্ত বিশ্ব শৰ্মালৈ সাহিত্য অকাডেমিৰ সন্মানীয় অনুবাদ বঁটা". ৰঙিলী বাৰ্তা. ১৯ ছেপ্টেম্বৰ ২০২১. https://rongilibarta.com/দিগন্ত-বিশ্ব-শৰ্মালৈ-সাহ/। আহৰণ কৰা হৈছে: ৩০ ডিচেম্বৰ ২০২১.\n↑ "সাহিত্য অকাডেমি শিশু সাহিত্য পুৰস্কাৰ ২০২০". সাহিত্য অকাডেমি. ১২ মাৰ্চ, ২০১২. http://sahitya-akademi.gov.in/pdf/Pressrelease_BSP-2020.pdf। আহৰণ কৰা হৈছে: ১২ মাৰ্চ, ২০১২.\n↑ "সাহিত্য অকাডেমি যুৱ পুৰস্কাৰ ২০২০". সাহিত্য অকাডেমি. ১২ মাৰ্চ, ২০১২. http://sahitya-akademi.gov.in/pdf/Pressrelease_YP-2020.pdf। আহৰণ কৰা হৈছে: ১২ মাৰ্চ, ২০১২.\n"https://as.wikipedia.org/w/index.php?title=অসমীয়া_ভাষাত_সাহিত্য_অকাডেমি_বঁটা_লাভ_কৰা_সাহিত্যিকসকল&oldid=317002"ৰ পৰা অনা হৈছে\nএই পৃষ্ঠাখন ১৯ মাৰ্চ, ২০২২ তাৰিখে ১৫:২১ বজাত অন্তিম সংশোধন কৰা হৈছিল।


ডায়েবেটিছ নিয়ন্ত্ৰণ কৰাৰ লগতে কৰ্কট ৰোগ প্ৰতিৰোধতো সহায়ক! কঁঠাল গুটিৰ গুণাগুণ জানিলে আচৰিত হ'ব health-benefits-of-jackfruit-seed-prevent-cancer-hb– News18 assam\nডায়েবেটিছ নিয়ন্ত্ৰণ কৰাৰ লগতে কৰ্কট ৰোগ প্ৰতিৰোধতো সহায়ক! কঁঠাল গুটিৰ গুণাগুণ জানিলে আচৰিত হ'ব\nকেতিয়াও নাখাও বুলি নক'ব কঁঠাল গুটি! গ্ৰীষ্মকালৰ এক অন্যতম ফল কঁঠাল। কঁঠালৰ আছে আচৰিত ধৰণৰ ঔষধীগুণ।\nLast Updated : May 14, 2022, 18:22 IST\nআহি আছে গ্ৰীষ্মকাল। গ্ৰীষ্মকালৰ এক অন্যতম ফল কঁঠাল। কঁঠালৰ আছে আচৰিত ধৰণৰ ঔষধীগুণ। সেইদৰে কঁঠাল গুটিও স্বাস্থ্যৰ বাবে অত্যন্ত উপকাৰী। কঁঠাল গুটিয়ে শৰীৰক বহু দুৰাৰোগ্য ৰোগৰ পৰা আঁতৰাই ৰাখে বুলি দাবী কৰিছে বিশেষজ্ঞই। শেহতীয়াকৈ বিশ্বৰ বজাৰতো চাহিদা বাঢ়িছে কঁঠাল গুটিৰ।\nকঁঠাল গুটিৰ গুণাগুণ জানি লওকঃ\nকঁঠালগুটি কেলচিয়াম, পটাছিয়াম, মেগনেছিয়াম, ভিটামিন বি, প্ৰ'টিনৰে সমৃদ্ধ। ৰক্তহীনতাৰ সমস্যা থাকিলে এই বীজ খোৱাটো অতি গুৰুত্বপূৰ্ণ।\nকঁঠালৰ গুটিত আঁহৰ পৰিমাণ যথেষ্ট বেছি। সেয়ে ই কলেষ্টেৰল হ্ৰাস কৰে। ই হজম কৰাতো সহায় কৰে। কঁঠালৰ গুটিবোৰে ওজন হ্ৰাস কৰাত সহায় কৰে, কিয়নো ই পাচন তন্ত্ৰ মজবুত কৰে। লগতে ই কৌষ্ঠকাঠিন্যতাৰ সমস্যা প্ৰতিহত কৰে।\nডায়েবেটিচ থকা ৰোগীসকলৰ বাবেও এই বীজ অতি উপকাৰী। ইয়াত থকা আঁহে খাদ্যৰ কাৰ্বোহাইড্ৰেট শোষণ কৰে। ফলস্বৰূপে, তেজত গ্লুকোজৰ পৰিমাণ বেছি বৃদ্ধি হ'ব নোৱাৰে।\nকৰ্কট ৰোগ প্ৰতিৰোধ কৰে কঁঠালৰ গুটিয়ে। কঁঠালত এণ্টিঅক্সিডেণ্ট, ফাইটোনিউট্ৰিয়েণ্ট (phytonutrients) আৰু ফ্লেভোনইড (flavonoids) থাকে। এই এণ্টিঅক্সিডেণ্টবোৰৰ উপস্থিতিয়ে শৰীৰৰ দ্বাৰা উৎপন্ন হোৱা বিষাক্ত পদাৰ্থৰ লগতে আমাৰ বাবে ক্ষতিকাৰক মুক্ত ৰেডিকেলবোৰ নাইকিয়া কৰে। বিষাক্ত পদাৰ্থ আৰু মুক্ত ৰেডিকেল (radicals) দুয়োটাই শৰীৰত কৰ্কট ৰোগ সৃষ্টি কৰে বুলি জনা গৈছে।\nকঁঠালৰ গুটি চকুৰ বাবেও উপকাৰী। ইয়াত থকা ভিটামিন এ-য়ে দৃষ্টিশক্তিৰ যত্ন লয়। ভিটামিন এ(বিটা-কেৰোটিন) সমৃদ্ধ হোৱাৰ বাবে কঁঠালে আমাৰ চকুক স্বাস্থ্যকৰ পুষ্টি প্ৰদান কৰে। ই চকুক বেক্টেৰিয়া আৰু ভাইৰেল সংক্ৰমণৰ পৰা সুৰক্ষিত কৰে। ই দৃষ্টিশক্তি উন্নত কৰাত সহায় কৰে।


পাণ্ডুত জালুকবাৰী আৰক্ষীৰ অবৈধ সুৰা বিৰোধী অভিযান ! জব্দ কৰিলে বৃহৎ পৰিমাণৰ সুৰা ...– News18 assam\nপাণ্ডুত জালুকবাৰী আৰক্ষীৰ অবৈধ সুৰা বিৰোধী অভিযান ! জব্দ কৰিলে বৃহৎ পৰিমাণৰ সুৰা ...\nপাণ্ডু ল'ক' কলনীৰ এগৰাকী মহিলাৰ ঘৰত চলা এই অভিযানত জালুকবাৰী আৰক্ষীয়ে বৃহৎ পৰিমাণৰ সুৰা জব্দ কৰিবলৈ সক্ষম হয়। জব্দকৃত সুৰাৰ ভিতৰত বহু পৰিমাণৰ দেশীয় সুৰাৰ লগতে কেইবা কাৰ্টন IMFL থকা বুলি জানিব পৰা গৈছে।\nLast Updated : February 03, 2022, 17:32 IST\nঅবৈধ সুৰা বিক্ৰেতাৰ বিৰুদ্ধে কঠোৰ অভিযান অব্যাহত জালুকবাৰী আৰক্ষীৰ। এক গোপন সূত্ৰৰ তথ্যৰ ভিত্তিত বৃহস্পতিবাৰে জালুকবাৰী আৰক্ষী থানাৰ ভাৰপ্ৰাপ্ত বিষয়া ৰূপক কুমাৰ বৰাৰ নেতৃত্বত যোৱা এটা আৰক্ষীৰ দলে পাণ্ডুত অবৈধ সুৰা বিক্ৰেতাৰ বিৰুদ্ধে এক অভিযান চলায়।\nপাণ্ডু ল'ক' কলনীৰ এগৰাকী মহিলাৰ ঘৰত চলা এই অভিযানত জালুকবাৰী আৰক্ষীয়ে বৃহৎ পৰিমাণৰ সুৰা জব্দ কৰিবলৈ সক্ষম হয়। জব্দকৃত সুৰাৰ ভিতৰত বহু পৰিমাণৰ দেশীয় সুৰাৰ লগতে কেইবা কাৰ্টন IMFL থকা বুলি জানিব পৰা গৈছে। উল্লেখ্য যে, আৰক্ষীৰ অভিযানৰ উমান পাই মহিলাগৰাকীয়ে ঘৰৰ পৰা আগতীয়াকৈ পলায়ন কৰে। উল্লেখ্য যে, মহিলাগৰাকীৰ বিৰুদ্ধে অবৈধভাৱে সুৰা মজুত ৰাখি ব্যৱসায় চলোৱাৰ একাধিক অভিযোগ আছে। আনকি পূৰ্বতেও কেইবাবাৰ আৰক্ষী তথা আৱকাৰী বিভাগে মহিলাগৰাকীৰ ঘৰত অভিযান চলাইছিল।\nইফালে এই সন্দৰ্ভত জালুকবাৰী আৰক্ষীয়ে এক গোচৰ ৰুজু কৰি তদন্ত আৰম্ভ কৰা বুলি জানিব পৰা গৈছে।\nFirst published: February 03, 2022, 17:32 IST\nIllegal WinePanduPolice Action